
	KONTRATU MOTA
	OBRAK

	PROZEDURA:
LIZITAZIO ELEKTRONIKOA
	IREKI SINPLIFIKATUA

Espedienteren kodea:
2020060CO110
ADMINISTRAZIO KLAUSULA BEREZIEN AGIRIA
EZAUGARRIEN TAULA
	1.- BOTERE ADJUDIKATZAILEA
	

	Administrazio kontratatzailea
	Gipuzkoako Foru Aldundia

	Kontratazio organoa
	Foru Gobernu Kontseilua

	Departamentua / Kudeaketa Zerbitzua
	Mugikortasuneko eta Lurralde Antolaketako Departamentua

	Departamentuaren / Kudeaketa Zerbitzuaren posta helbidea
	Caro Baroja 2-3. solairua. DONOSTIA - 20018

	Helbide elektronikoa
	kontratazioamla@gipuzkoa.eus

	Unitate izapidetzailea
	Mugikortasuneko eta Lurralde Antolaketako Departamentuaren Idazkaritza teknikoa

	Kontabilitate gaietan eskumenak dituen organoa 
	Finantza eta Aurrekontu Zuzendaritza Nagusiaren Kontabilitate Zerbitzua

	
	

	2.- KONTRATATZAILEAREN PROFILA
	https://egoitza.gipuzkoa.eus/es/perfil-contratante-nuevo 

	
	

	3.- KONTRATUAREN XEDEA

	 LASARTE-TXIKIERDI (2. IBILBIDEA, DONOSTIA-MUTRIKU) BIZIKLETENTZAKO ETA OINEZKOENTZAKO BIDEAREN 2. FASEA ERAIKITZEKO PROIEKTUAREN OBRAK

	CPV kodeak: 45233220

	Sortaka lizitatzeko aukera
BAI
	
	EZ
	X
	


	4.- PROIEKTUAREN EGILEA

	GIRDER INGENIEROS


	5.- LIZITAZIOAREN OINARRIZKO AURREKONTUA (BEZ BARNE)

	5.- Lizitazioaren oinarrizko aurrekontua (% 21eko BEZ barne)
	529.115,30 €

	Lizitazioaren oinarrizko aurrekontuaren banaketa
	Hura finatzeko kalkulatutako zuzeneko eta zeharkako kostuak eta balizko beste gastu batzuk proiektuaren aurrekontuaren prezioen laukian adierazitakoak dira.


	6.- KONTRATUAREN BALIO ZENBATETSIA (BEZ GABE) 
	

	517.285,37 €
Kalkulatzeko metodoa: balio zenbatetsia kalkulatzeko, lizitazioaren oinarrizko aurrekontua kontsideratu da, dagokion BEZa kenduta eta aldaketei dagokien zenbatekoa gehituta (437.285,37 euro gehi 80.000 euro, aldaketen kontzeptupean)
	

	
	

	7.- FINANTZAKETA
	Ehunekoa

	Foru Aldundia  
	% 100

	
	

	8.- URTEALDIA

	EKITALDIA
	AURREKONTU PARTIDAK
	ZENBATEKOA

	2020
	1 0610.110611.01.02 2020
	529.115,30 €

	
	

	9.- EXEKUZIO EPEA
	
	
	

	Epe osoa: HOGEI (20) ASTE
	
	

	Epe partzialak
	BAI
	
	EZ
	X
	

	Harrera partzialak
	BAI
	
	EZ
	X
	

	
	

	10.- ORDAINTZEKO MODUA

	Hileko ziurtagiriak

	11.- ALDAERAK ONARTZEA

	BAI
	
	Baldintzak, modalitateak, alderdiak:

	EZ
	X
	

	
	

	12.- PREZIOAK BERRIKUSTEA

	BAI
	
	Berrikusteko formula

	EZ
	X
	

	
	

	13.- BAIMENAK / GAIKUNTZA ENPRESARIALAK EDO PROFESIONALAK, KAUDIMEN EKONOMIKO ETA FINANTZARIOA, ETA KAUDIMEN TEKNIKOA EDO PROFESIONALA 

	1) BAIMENAK / GAIKUNTZA ENPRESARIALAK EDO PROFESIONALAK (SPKLren 65. art.)

	
Bidezkoa da
BAI
	
	EZ
	X
	

	2) KAUDIMEN EKONOMIKOA ETA FINANTZARIOA

	

	3) KAUDIMEN TEKNIKOA ETA PROFESIONALA

	

	4) SAILKAPENA

	
Nahitaezkoa
BAI   
X

EZ


TALDEA
AZPITALDEA
KATEGORIA
Aurkezteko epea 2020/01/01a (2021/01/01 bost milioitik gorako zenbatekoa bada) baino lehen amaitzen diren eskaintzen kasuan, bi sailkapen sistemek balio izango dute kategoria egiaztatzeko
773/2015 EDren aurreko tipologia
Tipologia berria (773/2015 ED)
G
4

d
3



	5) INGURUMEN KUDEAKETA ETA KALITATEA BERMATZEKO ARAUAK BETETZEN DIRELA DIOEN EGIAZTAPENA

	X

BAI

EZ


	
	

	14.- BALIABIDEAK NAHITAEZ ATXIKITZEKO KONPROMISOA

	
BAI


X

EZ
GIZA BALIABIDEEN NAHITAEZKO ATXIKIPENA
Eskatutako giza taldearen osaera zerrendatzen da, eta lan-bizitza, lan-kontratuak, egindako lanen zerrenda edo beste baliabide baliokide batzuk aurkeztuz egiaztatu ahal izango da:

LANGILEAK
PROFILA
Obrako buru bat, graduko titulua edo baliokidea izango duena, eraikuntzari lotutako espezialitateren batean.
5 urteko esperientzia autobideak, errepideak eta bizikleta-bideak eraikitzeko, zimendatzeko eta zolatzeko lanetan, eta % 30eko dedikazioa.
Obrako arduraduna.
5 urteko esperientzia autobideak, errepideak eta bizikleta-bideak eraikitzeko, zimendatzeko eta zolatzeko lanetan, eta % 100eko dedikazioa.
Topografia talde bat.
5 urteko esperientzia autobideak, errepideak eta bizikleta-bideak eraikitzeko, zimendatzeko eta zolatzeko lanetan, eta % 50eko dedikazioa.
Proiektuan aurreikusitako ingurumen neurriak martxan jartzeaz, hondakinak kudeatzeaz eta segurtasun eta osasun neurriez arduratuko den talde bat. Lan talde hori hainbat pertsonak osatu ahal izango dute, baina guztiek izango dituzte zeregin horiek betetzeko prestakuntza eta titulazio egokiak.
5 urteko esperientzia indibiduala autobideak, errepideak eta bizikleta-bideak eraikitzeko, zimendatzeko eta zolatzeko lanetan, eta talde osoaren dedikazioa % 15ekoa.



	15.- AZPIKONTRATAZIOA 

	Puntuazio onena lortzen duen enpresak nahitaez adierazi behar du kontratuaren zer zati azpikontratatzea aurreikusten duen. 
	BAI
	X
	EZ
	
	

	Azpikontratistei zuzenean ordaintzea
	BAI
	
	EZ
	X
	

	Azpikontratatu ezin diren lan kritikoak
	BAI
	
	EZ
	X
	

	


	16.- BERMEAK
	

	BEHIN BETIKOA
	BAI 

X
Zenbatekoa: adjudikazio zenbatekoaren % 5 (BEZ kanpo)
  EZ:


	OSAGARRIA
	
BAI


X

EZ


	BERME EPEA
	Urtebete (1) obren harrera datatik zenbatzen hasita.

	

	17 ADJUDIKATZEKO IRIZPIDEAK
	

	1) BALIO JUDIZIO BITARTEZ BALIOETSI BEHARREKO IRIZPIDEAK

BAI 

X

EZ
1.- Txosten teknikoa:
Txosten teknikoan obrak exekutatzeko proposatutako planteamendu orokorraren gaineko ideia argi bat eskainiko da. Obren zailtasun nagusiak, afekzioak eta eraikuntza lanen ondorioz sor daitezkeen interferentziak adierazi, deskribatu eta aztertuko dira, eta alderdi horien guztien arteko harremana aztertuko da. Baloratuko da deskribapena zuzena, xehea, arrazoitua eta lizitazio kontratuaren xederako egokia izatea (gehienez 2 orrialde)…………………………………………………..9 puntu
1.1.- 
Proiektuaren analisia……………………………………………………………….3 puntu
Egin beharreko lanak eta nola egingo diren deskribatzea (2 puntu), horien ordena azalduz eta proposamena arrazoituz (1 puntu)
1.2.-
Obraren zailtasun nagusiak hautematea……………………………………..….6 puntu
Obraren puntu kritikoak definitzea (3 puntu), eta horiek modu arrazoituan azaltzea eta zailtasunak nola konponduko diren zehaztea (3 puntu)
2.- Lanen programa:
Egin beharreko lan bakoitzerako proposatutako planteamendu espezifikoa ezagutu nahi da, aurreko atalean aztertutako alderdiekiko koherentziaz. Jarduera bakoitza eraikitzeko metodoa eta exekutatzeko modua adieraziko dira; proposatutako taldeen osaera zehaztuko da; aurreikusitako errendimenduak justifikatuko dira; eta, afekzioak eta interferentziak murrizteko jarriko diren bitartekoak zehaztuko dira. Egindako planteamenduaren zuzentasuna eta arrazoibidea baloratuko dira, baita jarduera bakoitzeko emandako deskribapena eta zehaztasun maila ere (gehienez 6 orrialde)…………………………………………………………………………………..…….13,5 puntu
2.1.- 
Lanen planteamendu espezifikoa…………………………………………….5,5 puntu
Egin beharreko lanen deskribapena lekuen arabera, erabili beharreko bitartekoak, ekipo kopurua eta horien antolakuntza adierazita. 

2.2.- 
Aurreikusitako exekuzio metodoen deskribapena……………………………5,5 puntu
Erabili beharreko eraikuntza metodoen deskribapen zehatza, obra honen berezitasunei nola ekingo zaien xehetasunez adierazita.
2.3.- 
Laneko planean txertatutako Ingurumen Kudeaketa Plana………………..2,5 puntu
Obren exekuziotik eratorritako inpaktuak gutxitzeko proposatutako neurrien xehetasuna. 

Modu orientagarrian, IKPak alderdi hauei lotutako neurriak izan ditzake: 

· Hondakinen prebentzioa eta kudeaketa egokia. 

· Uraren, energiaren eta erregaien kontrola eta kontsumo arrazionala.
· Atmosferara igorritako emisioak minimizatzea.
· Ekosistemetan, ekotonoetan eta landaredian afekzioa minimizatzea.
· Isurketa kaltegarrien sorrera minimizatzea.
· Lurzorua, landaredia eta paisaia babestea.
· Mugikortasun neurriak, ingurumen eragozpenak ahal bezain beste gutxitzeko.
· Etxolak jartzeko, lurra pilatzeko eta makinak uzteko lekuak eta horien ezaugarriak.
· Obren eraginez kutsatutako uren kudeaketa.
· Eraginpeko eragileen komunikazio eta informazio ekintzak.
· Langileen prestakuntza espezifikoa.
· Ingurumen larrialdiei erantzuteko neurriak.
Egin beharreko obren ezaugarriak aintzat hartuta, ez da bideragarria ikusten exekuzio epea murriztea; hori dela eta, lizitatzaileek ezingo dute parametro hori aldatu beren eskaintzetan.
3.- Proposatutako hobekuntza teknikoak eta ingurumenekoak:
Hobekuntza teknikoak eta ingurumenekoak baloratuko dira soilik 3.1 eta 3.2 ataletan adierazitako terminoetan benetako onura ekartzen badute eta gainkostuak eta diseinu aldaketa nabarmenak eragiten ez badituzte (gehienez 4 orrialde)………..………………. 2,5 puntu 

3.1.- Hobekuntza teknikoak obraren diseinuan edo exekuzioan, ondorio hauek izango dituztenak: 

1) Segurtasun faktorea handitzea exekuzioan, edo 2) Azpiegituraren kalitatea areagotzea…………………………………………………………………………………..1
3. 2.- Ingurumen hobekuntzak exekuzioan, alderdi hauek aurreikusita: 

Hondeaketaren produktuen berrerabilera………….0,5 puntu.
 2) Azpiegituraren bizi ziklo osoan ingurumen inpaktu txikiagoa duten materialen erabilera (hondeaketa, fabrikazio, eraldaketa, garraio, obran instalatzea eta bizi amaiera)……………………………………………..0,5 puntu.
3) Atmosferara igorritako emisioak murriztea (zaratak, gas kutsatzaileak, CO2, usainak, argi kutsadura, hauts partikulak, etab.)..…………0,5 puntu
Lizitazio prozeduratik kanpo geratuko dira eskatzen diren baldintza teknikoak betetzen ez dituzten lizitatzaileak eta BAT zenbakidun artxibo elektronikoan formulen aplikazioaren bitartez ebaluatu beharreko informazioa (BI zenbakidun artxibo elektronikoa) sartzen dutenak.
AURKEZTUTAKO IDATZIETAN NAHITAEZ BETE BEHARREKO IRIZPIDEAK (ALDE BATERA UTZITA GRAFIKOAK, ARGAZKIAK, DIAGRAMAK...)
Aipatutako irizpideen inguruan aurkezten diren idatzi guztiek parametro hauek bete beharko dituzte: 

· Orrialde bat A4 formatuko orri baten aldeetako bat dela ulertuko da. 
· Testuen letra tamaina ez da izango 10 baino txikiagoa.
· A3 formatuko aurkezpenek alde bakoitzeko bi orrialde dituztela kontsideratuko da.
· Orrialdeen kopuru osoa (azalak, aurkibideak eta orrialde zuriak albo batera utzita) ez da izango 14tik gorakoa. Enpresek sartutako irudiak eta grafikoak 14 orrialde horien barruan sartuko dira.
2) FORMULAK APLIKATUTA BALIOETSI BEHARREKO IRIZPIDEAK
Irizpidea
Haztapena
1.-

Prezioa
0-75 puntu bitartekoa
PREZIOA (FORMULA):
Onartutako proposamenei dagozkien eskaintza ekonomikoen puntuazioen kalkulua eskaintzen arabera egingo da, interpolazio linealaren bidez, jarraian datozen bost puntuetan definitutako lerro zuzenen arabera, eta puntu horiek mugatutako lerro zuzen horren segmentuaren barruan: 
· Gehieneko jaitsierarako (BMAX): irekieraren gehieneko puntuazioa (PMAXap)
· Gehieneko jaitsieraren eta batezbesteko jaitsieraren arteko jaitsiera distantziakidea (BMED+0,5x(BMAX-BMED) PMAXap x (100-0,05xBMED)/100
· Batezbesteko jaitsierarako (BMED): P(BMED + 0,5x(BMAX-BMED)) x (100-0,1xBMED)/100
· Batezbesteko jaitsieraren % 50eko jaitsierarako (0,50xBMED): PBMED x (100-BMED)/100
· Jaitsierarako = 0 (lizitazio mota): Puntuazio baliogabea
Definizioak:
· Jaitsieratzat (B) ulertzen da: lizitazioaren oinarrizko aurrekontuaren eta eskaintza ekonomikoaren arteko kendura lizitazioaren oinarrizko aurrekontuaz zatituta. Ehunekoetan adieraziko da eta bigarren dezimalean biribilduko da. 

· P(BMED+0,5x(BMAX-BMED)): gehieneko jaitsieraren eta batezbesteko jaitsieraren arteko jaitsiera distantziakideari dagokion puntuazioa da, eta PBMED batezbesteko jaitsieraren puntuazioa da.
· PMAXap: irekierari lotutako gehieneko puntuazioa da, haren balio maximoa PMAXean adierazten da, eta BMED eta BMAXen arabera kalkulatzen da, honela: 

· Baldin eta, gehieneko jaitsiera ehunekoari batezbesteko jaitsiera ehunekoa kentzearen emaitza % 5 edo txikiagoa bada (BMAX-BMED ≤5), orduan PMAXap = PMAX x (BMAX-BMED)/5
· Baldin eta, gehieneko jaitsiera ehunekoari batezbesteko jaitsiera ehunekoa kentzearen emaitza % 5etik gorakoa bada (BMAX-BMED>5), orduan PMAXap = PMAX.
· Eskaintzaren alderdi ekonomikoen azken balorazioa bigarren dezimalarekin biribilduko da.
Eskaintza batek balio ezohikoak edo desproportzionatuak dituela jotzeko parametroak
Hasiera batean, eskaintzen jaitsierak ezohikotzat hartuko dira, baldin eta onartutako eskaintzen prezio guztien batez besteko aritmetikoa baino % 10 txikiagoak badira. Ikus 28. klausula.
Berdinketa hausteko irizpide espezifikoak
Kontratuen adjudikazioan, desgaitasuna duten plantillako langileen kopurua arauak ezarritako gutxienekoa baino handiagoa duten enpresek lehentasuna izango dute, baldin eta proposamen horiek beren terminoetan proposamen onenen parekoak badira, adjudikaziorako oinarritzat hartzen diren irizpideen ikuspegitik. Proposamen onenei begira berdinketa lortu duten hainbat lizitazio enpresek arauak ezarritakoa baino ehuneko handiago batean desgaitasuna duten langileekiko lan harremana dutela egiaztatzen badute, kontratuaren adjudikazioan lehentasuna izango du plantillan desgaitasuna duten langile finkoen ehuneko handiena duen enpresak. Berdinketak bere horretan jarraitzen badu, zozketa bidez erabakiko da.
Irizpide horien aplikazioaren ondorioei begira, lizitatzaileek arestian adierazitako irizpide sozialak betetzen dituztela egiaztatuko dituzte, dagozkien lan kontratuen eta Gizarte Segurantzari egindako kotizazioen eta zuzenbidean onartutako beste edozein dokumenturen bidez, hala behar bada.

	

	

	18.- EXEKUZIO BALDINTZA SOZIAL BEREZIAK

	Kontratu honek lan, gizarte segurantza, eta laneko segurtasun eta osasun gaietan indarrean diren legeak, arauak eta hitzarmenak bete beharko ditu, eta, bereziki, Gipuzkoako Aldizkari Ofizialean argitaratutako Gipuzkoako Eraikuntzaren eta Herri Lanen Hitzarmen Kolektiboaren unean uneko testua, indarrean diren eta horretan ezarritakoa hobetzen duten beste enpresa hitzarmen edo itun batzuk ezertan eragotzi gabe. 
Era berean, betebehar sozialak bete behar ditu agirian bertan zehaztutako arlo hauetan: azpikontratazioa, desgaitasuna duten pertsonen kontratazioa, eta emakumeen eta gizonen arteko berdintasunaren sustapena.

	

	19.- BESTE EXEKUZIO BALDINTZA BEREZI BATZUK

	Exekuzio baldintza bereziak agiri honen “36.2. Kontratuaren exekuzio baldintza bereziak” klausuletan aurreikusten dira. 

	

	20.- KONTRATUAREN FUNTSEZKO BETEBEHARRAK

	Kontratu honi SPKLn eta agiri honetan aurreikusitako funtsezko betebeharrak aplikatuko zaizkio. 

	

	21.- LANEN PROGRAMA
	

	Bidezkoa da kontratistak halako bat aurkeztea

BAI 

X

EZ

	

	

	22.- AURREIKUSITAKO KONTRATU ALDAKETAK

	BAI
	X
	EZ
	
	 Ondorio ekonomikoak izan ditzaketen gorabeherak sortzeko aukera aurreikusten da. Aldaketaren eraginez ezingo dira jarri kontratuan finkatutakoez bestelako unitate prezioak. 

Zehazki, aurreikusi gabeko lurpeko kanalizazioak edo zerbitzuak egon daitezke, eta horiek aldaketak eragin ditzakete hoditeria motan edo haren kokalekuan. Aldaketa horiek eragina izan dezakete aurrekontuaren kapitulu guztietan eta 40.000 euro (BEZ kanpo) arteko kostu gehigarria.
Era berean, lurpean espero ez diren materialak topa daitezke, eta aldaketak gerta daitezke ere lurzoruen ezaugarrietan edo maila freatikoaren kotan. Horrek guztiak eragina izan dezake hondeaketan, zangatik ura ateratzeko moduan, hondeaketa aurrealdeen egonkortasunean edo hoditeria jartzeko oinarri motan. Aldaketa horiek eragina izan dezakete aurrekontuaren kapitulu guztietan eta 40.000 euro (BEZ kanpo) arteko kostu gehigarria.


	
	
	
	
	

	

	23.- ZEHAPENAK

	
BAI 

X

EZ
Kontratuari aplika dakizkiokeen zehapenak KPKLen eta agiri honetan aurreikusitakoak dira.

	

	24.- ASEGURUAK

	ERANTZUKIZUN ZIBILEKO ASEGURUA: 517.285,37 €
ERAIKUNTZAKO ARRISKU OROTAKO ASEGURUA:
· adjudikazioaren zenbateko osoa (BEZ barne).
· proiektuaren aldaketek kontratuaren zenbatekoa aldatzen dutenean, bermatutako kapitala proportzio berean aldatuko da.

	

	25.- LIZITATZAILEENTZAKO KONPENTSAZIOAREN ZENBATEKOA

	Kontratua ez adjudikatu edo gauzatzeko edo prozedura bertan behera uzteko erabakiaren aurrean, kontratazio organoak hala adostuta, enpresa lizitatzaileei konpentsazioa emango zaie sortu zaizkien gastuengatik.

	

	26.- KONTURAKO ORDAINKETAK PRESTAKETA LANENGATIK

	EZ
EZ
X
X

Instalazio eta materialengatik
BAI

Instalazio eta ekipoengatik
BAI

	

	27.- SAIAKUNTZAK

	EZ DAGOKIO

	

	28.- ERAIKUNTZA ETA ERAISTE HONDAKINEN ARLOKO PLANA

	
BAI 

X

EZ


	

	29.- OBRAREN EXEKUZIO AMAIERAZ OHARTARAZTEKO EPEA

	X
45 lanegun
Beste epe laburrago bat (10 lanegun)

	

	30.- AMAIERAKO ZIURTAPENA ONARTZEKO EPEA

	X
3 hilabete
Beste epe bat >3 hilabete eta <5 hilabete

	31. - BESTE ZEHAZTAPEN OSAGARRI BATZUK

	Kontratuaren xedearen interpretazioari lotuta lizitazio enpresei sor dakizkiekeen zalantzak argitze aldera, kontsulten saio bat antolatzea aurreikusten da interesa duten enpresa guztientzat. Saio hori eskaintzak aurkezteko epea amaitu baino 6 egun lehenago egingo da beranduenez. Saioaren data zehatza kontratatzailearen profilean aurkeztuko da, eta, antolatzeari begira, interesa duten enpresa guztiek bertaratzeko asmoa dutela berretsi beharko dute.


	

	32.- KONTRATAZIO MAHAIA
	

	MAHAIBURUA:
	Maite Iribarren Goicoechandia, Mugikortasuneko eta Lurralde Antolaketako Departamentuaren Idazkari teknikoa


	PRESIDENTEORDEA ETA 1. BOKALA: 


	Maider Urrestarazu Arrue, Mugikortasun eta Lurralde Antolaketa Departamentuaren Garraioko goi mailako teknikaria.

	2. BOKALA:
	Itziar Arregi Arruti, Mugikortasuneko eta Lurralde Antolaketako Departamentuaren ekonomiako goi mailako teknikaria.

	3. BOKALA:      
	Itziar Aristondo Fernandez, Kontuhartzailetza eta Auditoretza Zerbitzuko burua.


	IDAZKARIA: 
	Irati Labaca Garmendia, Mugikortasuneko eta Lurralde Antolaketako Departamentuaren Idazkaritza Teknikoaren Administrazio Orokorreko teknikaria.

	

	33.- PROPOSAMENAK AURKEZTEKO EPEA

	Proposamenak aurkezteko epea 20 egun naturalekoa izango da, lizitazio iragarkia kontratatzailearen profilean argitaratu eta hurrengo egunetik zenbatzen hasita.


Aurkibidea

4I. KAPITULUA. XEDAPEN OROKORRAK


41.- Kontratuaren xedea


42.- Kontratuaren bidez ase beharreko administrazio beharrak


43.- Lizitazioaren oinarrizko aurrekontua


44.- Kontratuaren balio zenbatetsia


55.- Kontratuaren prezioa


56.- Kreditua egotea


57.- Exekuzio epea


58.- Prezioen berrikuspena


69.- Kontratuaren iragarpena


610.- Informazioa gai hauen inguruan: fiskalitatea, ingurumena, emakume eta gizonen arteko berdintasuna, hizkuntza berdintasuna, enpleguaren babesa, lan baldintzak eta laneko arriskuen prebentzioa, eta datuen babesa.


611.- Kontratuaren araubide juridikoa eta administrazioaren eskumenak


712.- Errekurtsoen araubidea


8II. KAPITULUA - KONTRATAZIOA


813.- Espediente mota eta lizitazio modua


814.- Lizitatzaile naturalak edo juridikoak


915.- Proposamenak aurkeztea


916.- Lizitatzaileei informazioa ematea


917.- Proposamenen edukia


918.- BAT zenbakidun artxibo elektronikoa: “BALIO JUDIZIOAREN BITARTEZ BALORATU BEHARREKO DOKUMENTAZIOA” (Soilik BAT zenbakidun artxiboa dagoenean)


1019.- BI zenbakidun artxibo elektronikoa: “FORMULEN APLIKAZIOAREN BITARTEZ EBALUATU BEHARREKO ESKAINTZA EKONOMIKOA ETA DOKUMENTAZIOA” (BAT zenbakidun artxiboa ez dagoenean, artxibo BAKARRA izango da)


1220.- Aldaerak onartzea


1221.- Proposamenak aurkeztearen ondorioak


1322.- Kontratazio mahaia


1423.- Proposamenak irekitzea eta aztertzea


1423.1.- BAT zenbakidun artxibo elektronikoak irekitzea eta aztertzea (bakarrik BAT zenbakidun artxibo elektroniko dagoenean)


1423.2.- BI zenbakidun artxibo elektronikoak irekitzea eta aztertzea


1423.3.- Kontratazio mahaiaren aktak


1424.- Judizio balio bidez kalifikatu daitezkeen adjudikazio irizpideak eta kontratazio mahaiaren egintzak baloratzeko txostena eta emaitza argitaratzea eta eraginpeko lizitatzaileei jakinaraztea.


1525.- Adjudikazio irizpideak


1526.- Eskaintzak baloratzea


1627.- Eskaintzak argitzea


1628.- Ezohiko balio baxuak dituzten eskaintzak


1729.- Prozeduran ordezkatzea


1730.- Administrazioak kontratua ez adjudikatzeko edo ez egiteko erabakia hartzea eta adjudikazio prozedura atzera botatzea


1731.- Adjudikazioa


1731.1.- Eskaintzen sailkapena, kalitate-prezio erlazio oneneko eskaintza aurkeztu duen lizitatzaileak aldez aurretiko eskakizunak betetzen dituela egiaztatzeko dokumentazioaren aurkezpena eta adjudikazio proposamena.


1931.2.- Behin betiko bermea


2031.3.- Adjudikazioa


2032.- Kontratua formalizatzea


21III. KAPITULUA - KONTRATUA BETETZEA


2133.- Kontratuaren arduraduna


2334.- Kontratista ordezkatzea


2335.- Kontratua lagatzea


2436.- Enpresa kontratistaren baldintzak eta betebeharrak


2436.1.- Baldintza orokorrak


2536.2.- Kontratua gauzatzeko baldintza bereziak


2536.2.1.- Enpresa kontratistak lan, gizarte segurantza, eta laneko segurtasun eta osasun arloan dituen betebeharrak.


2736.2.2.- Kontratuaren hizkuntza betebeharrak.


2736.2.3.- Emakume eta gizonen berdintasun arloko betebeharrak


2836.2.4.- Betebeharrak azpikontratazio kasuetan


3036.3.-Informazioaren segurtasun arloko betebeharrak


3236.4.- Kontratazio publikoan aplikatu beharreko Jokabide Kodea eta Erakundearen Zuzentasun Esparrua betetzeari buruzko betebeharrak


3236.5.- Eraikitzeko eta eraisteko hondakinei buruzko betebeharrak


3336.7.- Lantaldeari eta giza baliabideei dagozkien betebeharrak


3336.8.- Makineria eta bitarteko teknikoei dagozkien betebeharrak


3436.7.-Baimen, lizentzia eta onarpenen kudeaketaren inguruko betebeharrak


3437.- Kontratistari egotzi beharreko gastuak


3438.- Klausula sozialak ez betetzearen ondorio juridikoak


3939.- Atzerapenagatiko zehapenak eta bestelako zehapenak


4140.- Zuinketa egiaztatzea


4241.- Lan programa


4342.- Laneko Segurtasun eta Osasun Plana


4343.- Kalte-galerak hirugarrenei


4444.- Kalteak obretan


4545.- Kontratua aldatzea


4645.1.- Aurreikusitako aldaketak


4645.2.- Aurreikusi gabeko aldaketak


4746.- Obrak etetea


4747.- Neurketak eta balorazioa eta konturako ordainketak


4948.- Obraren exekuzioa amaitu dela ohartaraztea


5049.- Obraren harrera


5050.- Neurketa orokorra eta azken ziurtapena


5051.- Bermealdia eta likidazioa


5152.- Ezkutuko akatsen erantzukizuna


5253.- Kontratua suntsiaraztea


5354.- Obrak ondasun eta eskubideen inbentario orokorrean barneratzea


5355.- Kontraesanak


54I. ERANSKINA.- LIZITAZIO ELEKTRONIKORAKO SISTEMA


56I. ERANSKINAREN GEHIGARRIA.- JAKINARAZPEN ETA KOMUNIKAZIOAK JASOTZEKO DATUAK


58II. ERANSKINA.- ALDI BATERAKO ENPRESA ELKARTEA ERATZEKO KONPROMISOAREN EREDUA


60III. ERANSKINA - ABAL EREDUA


611.- ESKAINTZA EKONOMIKOA




I. KAPITULUA. XEDAPEN OROKORRAK
1.- Kontratuaren xedea
1.- Kontratu honen xedea agiri honen ezaugarrien taulako 3. atalean aipatutako proiektuaren obrak egitea da, kontuan hartuta, hala behar bada, zer aldaketa izapidetu daitezkeen Sektore Publikoko Kontratuei buruzko azaroaren 8ko 9/2017 Legean (SPKL, Europako Parlamentu eta Kontseiluaren 2014/23/EB eta 2014/24/EB zuzentarauak, 2014ko otsailaren 26koak, Espainiako antolamendu juridikora eramaten dituena) aurreikusitako suposamenduen arabera.
Atal horretan hala ezartzen denean, sortaka egingo da lizitazioa, bertan deskribatzen diren baldintzak eta mugak aplikatuta, SPKLren 99. artikuluak dioenarekin bat etorrita. Agiri honetan kontratuari edo enpresa adjudikaziodunari egindako erreferentzia guztiak kontratuaren xedea zatitzen den sorta bakoitzari, halakorik bada, egiten zizkiola ulertuko da.
2.-. Kontratuen hiztegi erkidegoko (KHE) izendapenei dagokien kodifikazioa jasota dago ezaugarrien taulako 3. atalean.
2.- Kontratuaren bidez ase beharreko administrazio beharrak
Kontratu honen bidez, obrako proiektuaren memorian deskribatzen diren premiak aseko dira, bertan deskribatutako eta planoetan zehaztutako obrak exekutatuz, eta Baldintza Tekniko Berezien Agirian jasotzen diren ezaugarriak eta kalitatea betez.
2.- Proiektu horrek, hura onartzeko ebazpenetik ondorioztatzen denez, SPKLren 233. artikuluan eskatutako dokumentu guztiak ditu, eta hura eratzean aintzat hartu dira urriaren 12ko 1098/2001 Errege Dekretuaren bidez onartutako Herri Administrazioen Kontratuen Legeen Araubide Orokorrak (HAKLAO) ll. liburuan, l. tituluan, ll. kapituluan, 2. sekzioan aurreikusitako betebeharrak.
3.- Lizitazioaren oinarrizko aurrekontua
Kontratuaren lizitazioaren oinarrizko aurrekontuaren zenbatekoa, SPKLren 100.2 artikuluaren arabera kalkulatu dena, ezaugarrien taulako 5. atalean gehieneko bezala adierazten dena da, Balio Erantsiaren gaineko Zerga barne.
4.- Kontratuaren balio zenbatetsia
1.- Kontratuaren balio zenbatetsia, SPKLren 101. artikuluaren arabera kalkulatua eta ezaugarrien taulako 6. atalean jasotakoa, kontuan hartu da bai kontratu honi aplikatuko zaion adjudikazio prozedura eta izango duen publizitatea aukeratzeko, bai pertsona fisiko eta juridiko lizitatzaileen (aurrerantzean lizitatzaileak) gaitasun baldintzak eta errekurtsoen araubide aplikagarria finkatzeko. Balio zenbatetsi horretan sartuko dira, horrela aurreikusiz gero, ezaugarrien taulako 22. atalean adierazita dagoen moduan kontratuan egin daitezkeen goranzko aldaketak. 

2.- SPKLren 101.5 artikuluan aurreikusitakoaren ondorioetarako, ezaugarrien taulako 6. atalean adierazten da kontratuaren balio zenbatetsia zehazteko erabili den metodoa.
5.- Kontratuaren prezioa
1.- Kontratuaren prezioa adjudikaziotik ateratzen dena izango da (BEZa partida independente gisa jaso beharko da). Kontratuaren prezioan sartutzat joko dira aplikatu beharreko edozein motatako tributu, tasa eta kanonak, bai eta baldintza agiri honetan aurreikusten diren betebeharrak betetzeak adjudikaziodunari dakarzkion gastu guztiak ere.
2.- Agirian jasotako betebeharren eta kontratuari aplikagarri zaizkion gainerako xedapenen eraginez enpresa kontratistari sortzen zaizkion gastu guztiak, lizitatzen den proiektuaren exekuzioaren zuzeneko eta zeharkako kostu gisa jasota ez daudenak, egitura gastu orokorren ehunekoan sartutakotzat hartuko dira.
6.- Kreditua egotea
1.- Kreditu egokia eta nahikoa dago gauzatu beharreko kontratuaren gastuari aurre egiteko. Kontratua ezaugarrien taulako 8. atalean ezarritako aurrekontu partiden kargura eta urtealdiaren arabera finantzatuko da. 
2.- Ezaugarrien taulan aurreikusitakoa aintzat hartuta eta SPKLren 117.2 artikuluan aurreikusitakoaren arabera, espedientea aurrez tramitatzen bada, kontratuaren adjudikazioak behar beste kreditu egokia izatearen etendura baldintza izango du, dagokion ekitaldian kontratutik eratorritako betebeharrak beteko direla bermatze aldera.
7.- Exekuzio epea
1.- Obrak osorik exekutatzeko gehieneko epea ezaugarrien taulako 9. atalean edo kontratuaren adjudikazioan ezarritakoa izango da, eta epe partzialak, halakorik balego, lan programa onartzean finkatzen direnak izango dira.
2.- Kontratuaren epea luzatu ahal izango da, SPKLren 29. eta 192. artikuluetan eta hurrengoetan eta APKLEOren 98. eta 100. artikuluetan ezarritako kasuetan eta baldintzetan. Nolanahi ere, luzapena berariaz adostu beharko da.
3.- Epea zenbatzen hasiko da, zuinketa egiaztatzeko aktaren dataren hurrengo egunetik hasita, administrazioak obra hastea baimentzen badu.
4.- Kontratistak behar baino azkarrago egin ahal izango ditu lanak, obrak kontratuan zehaztutako epeen barruan gauzatzeko, non eta administrazioak desegokia dela uste izateko arrazoiak ikusten ez dituen. Aurrekoaren kalterik gabe, enpresa kontratistak ez du dagokion urtealdiari esleitutako prezioa baino zenbateko handiagoa jasotzeko eskubiderik izango, eta zenbateko hori gainditzen duten ziurtagiriak hurrengo urtealdia hasitakoan ordainduko dira.
8.- Prezioen berrikuspena
1.- Berrikuspena egin badaiteke, horrela adieraziko da ezaugarrien taulako 12. atalean, non formula aplikagarria jasoko baita.
2.- Prezioen berrikuspena SPKLren 103. artikuluan eta hurrengoetan ezarritako baldintzetan egingo da.
9.- Kontratuaren iragarpena
1.- Kontratuaren adjudikaziorako lizitazio iragarkia kontratatzailearen profilean argitaratuko da.
2.- Kontratatzailearen profilean, kontratua esleitzeko deialdiari buruzko informazioa emango da, klausula administratibo partikularren baldintza agiriekin eta, halakorik bada, dokumentazio osagarriarekin batera.
3.- SPKLren 63. artikuluan ezarritakoaren arabera, kontratatzailearen profilean kontratu honi buruz argitaratuko den informazioa ezaugarrien taulako 2. atalean adierazten den helbide elektronikoan kontsultatu ahal izango da.
10.- Informazioa gai hauen inguruan: fiskalitatea, ingurumena, emakume eta gizonen arteko berdintasuna, hizkuntza berdintasuna, enpleguaren babesa, lan baldintzak eta laneko arriskuen prebentzioa, eta datuen babesa.
Jarraian aipatutako organismoetan gaiei horietan indarrean dauden betebeharrei eta xedapenei buruzko informazioa lortu ahal izango da:
· Fiskalitatea: Gipuzkoako Foru Aldundiko Ogasun eta Finantza Departamentua, eta gainerako zerga administrazioak.
· Enpleguaren babesa, lan baldintzak eta laneko arriskuen prebentzioa, eta desgaitasunak dituzten pertsonen gizarteratzea eta laneratzea: Eusko Jaurlaritzako Lan eta Justizia Saileko Laneko eta Gizarte Segurantzako Zuzendaritza.
· Emakumeen eta gizonen arteko berdintasuna: EMAKUNDE - Emakumearen Euskal Erakundea organismo autonomoa.
· Hizkuntza berdintasuna: Eusko Jaurlaritzako Hizkuntza Politikako Sailburuordetza.
· Ingurumenaren babesa: Gipuzkoako Foru Aldundiko Ingurumeneko eta Obra Hidraulikoetako Departamentuko Ingurumen Zuzendaritza Nagusia. IHOBE SA (Ingurumen Jarduketarako Sozietate Publikoa).
· Datu pertsonalen babesa: Datuak Babesteko Euskal Agentzia.
11.- Kontratuaren araubide juridikoa eta administrazioaren eskumenak
1.- Kontratu honek izaera administratiboa du, SPKLren 25. artikuluaren arabera. Aldeak baldintza agiri honetan eta dena delako proiektuan jasotakoari espresuki lotuta gelditzen dira.
2.- Baldintza agirietan jaso gabe dauden alderdietan, kontratua honako hauen arabera arautuko da: Sektore Publikoko Kontratuen Legea (SPKL); 817/2009 Errege Dekretua, maiatzaren 8koa, Sektore Publikoko Kontratuen urriaren 30eko 30/2007 Legea partzialki garatzen duena; eta, Herri Administrazioetako Kontratuen Legearen Erregelamendu Orokorra (HAKLEO), zeina urriaren 12ko 1098/2001 Errege Dekretu bidez onartu baitzen, baita Estatuko obren kontrataziorako Administrazio Klausula Orokorren Agiria ere, aurrekoetan aurreikusi gabeko alderdietan. Gainera, araututa geldituko da Euskal Autonomia Erkidegoan (apirilaren 6ko 3/2016 Legea, Kontratazio publikoan klausula sozial jakin batzuk sartzen dituena) eta Gipuzkoako Foru Aldundian kontratazioa arautzen duten eta aplikagarriak diren beste edozein xedapenen bidez.
3.- Nolanahi ere, aurretik aipatutako legezko eta erregelamenduzko arauak SPKLren aurka ez doan guztiari aplikatuko zaizkio.
4.- Modu osagarrian, zuzenbide administratiboko gainerako arauak aplikatuko dira, eta, halakorik ez badago, zuzenbide pribatuko arauak.
5.- Agiri honen eta kontratuko gainerako dokumentuen artean desadostasunik balego, agiri hau lehenetsiko da.
6.- Kontratuko klausulak, kontratuaren parte diren bestelako dokumentuak, eta hitzartutakoa betetzeko unean aplikagarriak diren jarraibideak edo arauak edo horien alderdiren bat ez ezagutzeak ez du adjudikazioduna salbuesten horiek guztiak betetzetik.
7.- SPKLren 190. artikuluan aurreikusitakoarekin bat etorrita, kontratazio organoak du kontratu administratiboa interpretatzeko eta hura betetzean sortutako zalantzak erabakitzeko eskumena. Era berean, egindako kontratua aldebakarrez aldatu ahal izango du, eta hura suntsiaraztea erabaki ahal izango du, betiere SPKLk eta hura garatzeko xedapenek jasotzen dituzten mugen barnean eta baldintzetan, eta aipatzen dituzten ondorioekin.
8.- Kontratua aplikatu edo interpretatzean, gauzatzean, aldatzean, betetzean edo suntsiaraztean sor daitezkeen auziak Foru Aldundiaren organo eskudunek erabakiko dituzte, kontratistari entzun ondoren, SPKLren 191. artikuluan eta HAKLEOren 97. artikuluan ezarritako prozedurari jarraituz. Organo horiek hartutako erabakiak berehala betearazi beharko dira.
9.- Interesdun batek eskatuta abiatutako prozeduretan, berariaz besterik ezartzen ez den kasuetarako, eta zenbatekoen erreklamazioa, administrazioaren eskumenak betetzea edo administrazio kontratua gauzatu, bete edo iraungitzeari dagokion beste edozein alderdi dutenean xede edo aipagai, behin ebazpenerako aurreikusitako epea igaro ostean, hura jakinarazi ez bada, interesdunak bere eskaera ezetsitzat jo ahalko du administrazio isiltasunagatik, ebazteko betebeharrak irautearen kalterik gabe.
12.- Errekurtsoen araubidea
Kontratazio organoaren ebazpenen aurka errekurtso arruntak jarri ahal izango dira; errekurtso horiek aurreikusita daude, hain zuzen, Administrazio Publikoen Administrazio Prozedura Erkidearen urriaren 1eko 39/2015 Legean, sektore publikoko araubide juridikoaren arloan indarrean dagoen araudian eta Administrazioarekiko Auzien Jurisdikzioaren Legean.
II. KAPITULUA - KONTRATAZIOA
13.- Espediente mota eta lizitazio modua
1.- Kontratazio espedientea ezaugarrien taularen hasieran aurreikusitako prozedurari eta izapidetzeari jarraituz burutuko da.
Aldaerak onartzen badira, lizitatzaileek bestelako aukerak eskaintzeko aukera izango dute, ezaugarrien taulako 11. atalean ezarrita dagoen moduan eta baldintza tekniko berezien agirian ezarri eta atal horretan laburtutako betekizun, modalitate eta ezaugarri teknikoen arabera.
2.- Espedientearen presako tramitazioak ez du ekarriko du haren lizitazio, adjudikazio eta formalizaziorako ezarritako epeak murriztea, SPKLren 119. artikuluan eta horrekin bat datozenetan ezarritako arauen arabera.
14.- Lizitatzaile naturalak edo juridikoak
1.- Administrazioarekin kontratatu ahal izango dute pertsona naturalek edo juridikoek, espainiar zein atzerritarrek, baldin eta jarduteko erabateko gaitasuna badute, kontratatzea debekatzen dien inolako auzirik ez badute, eta kaudimen ekonomiko, finantzario, tekniko eta profesionala egiaztatzen badute, edo, SPKLk eskatzen duen kasutan, dagokion moduan sailkatuta badaude.
Araudi aplikagarriak hala xedatzen duelako lizitatzaileari eskatzen zaionean bere erakundeari, irabazien xedeari, finantzaketa sistemari edota beste batzuei buruzko zenbait baldintza betetzea adjudikazio prozeduran parte hartu ahal izateko, alderdi horiek guztiak prozeduran aurkezten denean egiaztatu beharko ditu.
2.- Aurreko atalean gaitasunari, kaudimenari eta kontratatzeko debekurik ez izateari buruz aipatzen diren inguruabarrak eskaintzak aurkezteko azken egunean bete behar dira, eta kontratua burutzen den unean bere horretan iraun behar dute.
3.- Era berean, hala dagokionean, kontratuaren xede den prestazioa emateko eska daitekeen gaikuntza profesionala edo enpresakoa izan beharko dute lizitatzaileek.
4.- Pertsona juridikoak kontratuen adjudikaziodunak izango dira bakarrik, baldin eta kontratuen prestazioak beren estatutuen edo sorrerako araudiaren arabera berezkoak dituzten helburuetan, xedean edo jarduera esparruan sartuta badaude.
5.- Era berean, administrazioak kontratuak egin ditzake aldi baterako eratzen diren enpresa batasunekin, eta kontratua adjudikatu arte ez da beharrezkoa izango enpresa elkartearen eskritura egina egotea.
Haien osaera aldatzen denean eta kontratua formalizatu aurretik eta ondoren gertatzen diren aldaketa kasuetan, SPKLren 69. artikuluaren 8. apartatuan eta ondorengoetan jasotakoa beteko da. Horretarako, zer zirkunstantzia gertatu den jakinarazi beharko zaio kontratazio organoari.
6.- Europar Batasuneko enpresei edo Europako Esparru Ekonomikoari buruzko Akordioa sinatu duten estatuetako enpresei eta Batasunekoak ez diren enpresei dagokienez, SPKLren 67. eta 68. artikuluetan xedatutakoa aplikatuko zaie.
7.- Sektore Publikoaren Kontratuen Legeak 70.2 artikuluan xedatutakoaren arabera, agiri honen xede kontratua ezingo zaie adjudikatu lizitazioko obrak zaindu, gainbegiratu, kontrolatu eta zuzentzeko helburua duten zerbitzu kontratuen enpresa adjudikaziodunei, ezta horiekin lotura duten enpresei ere. Elkarren artean lotura duten enpresatzat hartuko dira Merkataritza Kodearen 42. artikuluan aurreikusitako egoeraren batean daudenak.
15.- Proposamenak aurkeztea
1.- Proposamenak www.contratacion.euskadi.eus lizitazio plataforma elektronikoaren bidez aurkeztuko dira ezaugarrien taulako 33. atalean adierazitako epean, lizitazio iragarkia kontratatzailearen profilean edo Europar Batasunaren Aldizkari Ofizialean argitaratu eta hurrengo egunetik zenbatzen hasita.
2.- Dokumentazioa nahiz jakinarazpenak eta komunikazioak bidaltzeko, agiri honetako I. eranskinean jasotakoari jarraitu beharko zaio.
3.- Dokumentuak agiri honetako 18. eta 19. klausuletan adierazitako atalak kontuan hartuta izendatuko dira, BAT eta BI artxibo elektronikoetan sartu beharreko dokumentu eduki gisa.
4.- Eskaintzak isilekoak izango dira; horregatik, behar adina neurri hartuko da lizitazioa jendaurrean egin arte eskaintzak isilpekoak izango direla ziurtatzeko.
16.- Lizitatzaileei informazioa ematea
1.- SPKLren 138.3 artikuluan aipatzen den informazio osagarria edo gehigarria eman beharra dagoenean, administrazio kontratatzaileak informazio hori eman beharko du, beranduenera jota eskaintzak aurkezteko finkatutako mugako data baino sei egun natural lehenago, betiere informazio eskaera mugako data hura baino, gutxienez, hamabi egun natural lehenago aurkezten bada. Eskaera hori lizitazio iragarkian eta ezaugarrien taulako 1 atalean aurreikusitako helbide elektronikoan egingo da.
2.- Argibideak dagokion kontratatzailearen profilean argitaratzen direnean, erantzunak lotesleak izango dira.
17.- Proposamenen edukia
1.- Proposamenak hurrengo klausuletan adierazten diren artxibo elektronikoetan aurkeztuko ditu lizitatzaileak edo haren ordezkariak.
2.- Artxibo elektroniko bakoitzean, aparteko orri edo fitxategi batean edukia jasoko da, zenbakiz adierazita (APKLEO, 80.1 artikulua).
18.- BAT zenbakidun artxibo elektronikoa: “BALIO JUDIZIOAREN BITARTEZ BALORATU BEHARREKO DOKUMENTAZIOA” (Soilik BAT zenbakidun artxiboa dagoenean)
1.- Ezaugarrien taulako 17 atalean balio judizio baten bitartez baloratu beharreko adjudikazio irizpideak jaso badira eta horien ebaluazioa aurretik egin behar bada, lizitatzaileak BAT zenbakidun artxibo elektroniko bat aurkeztu beharko du, “BALIO JUDIZIO BITARTEZ BALORATU BEHARREKO DOKUMENTAZIOA” izenarekin, eta bertan sartuko du eskatutako dokumentazioa.
2.- Artxibo elektroniko horretan ez sartuko, inola ere, BI zenbakidun artxibo elektronikoan gorde beharreko informazioa.
3.- Era berean, lizitatzaileak jakinarazpenak eta komunikazioak jasotzeko datuak aurkeztu beharko ditu, I. eranskinaren Gehigarriaren ereduaren arabera, eta, hala behar bada, proiektuan adierazitako bestelako dokumentuak, eskaintzak eskatutako baldintza teknikoak betetzen dituela egiaztatzea ahalbidetuko dutenak, baina baloratuko ez direnak. BAT zenbakidun artxibo elektronikoan sartuko dira artxibo hori aurkeztea nahitaezkoa denean edo, bestela, BI zenbakidun artxibo elektronikoan.
19.- BI zenbakidun artxibo elektronikoa: “FORMULEN APLIKAZIOAREN BITARTEZ EBALUATU BEHARREKO ESKAINTZA EKONOMIKOA ETA DOKUMENTAZIOA” (BAT zenbakidun artxiboa ez dagoenean, artxibo BAKARRA izango da)
1.- “FORMULEN APLIKAZIOAREN BITARTEZ EBALUATU BEHARREKO ESKAINTZA EKONOMIKOA ETA DOKUMENTAZIOA” izeneko artxibo elektronikoan, eskaintza ekonomikoa eta formulen aplikazioaren bitartez ebaluatu beharreko bestelako dokumentuak jaso beharko dira.
2.- Proposamenak IV. eranskinean jasotako eredura egokitu beharko dira, eta ez da proposamenik onartuko, baldin eta administrazioak eskaintza kontuan hartzeko funtsezkotzat hartzen duena argi eta garbi ezagutzea eragozten duten hutsak, akatsak edo ezabapenak baditu. Lizitatzaileen eskaintza ekonomikoetan balio erantsiaren gaineko zergaren zenbatekoa adierazi beharko da partida independente gisa, jasanarazi behar den kasuan.
Bai eskaintza ekonomikoa bai artxibo elektroniko honetan jasotzen den bestelako dokumentazioa ezaugarrien taulako 17. atalean adierazten diren irizpideen arabera ebaluatuko dira.
Modu osagarrian, aipatutako IV. eranskinean honako hauek sartzen dira:
a) Erantzukizunpeko adierazpena, SPKLren 159.4.c) artikuluan aurreikusitako edukiari dagokionez. 

b) Aldi baterako enpresa elkartea eratzeko konpromisoa, hala badagokio. Enpresa bi edo gehiago lizitazio batera aurkezten direnean aldi baterako elkartea sorturik, dokumentu pribatua aurkeztu beharko dute, elkartea osatuko duten enpresen izenak eta egoera eta bakoitzaren partaidetza adierazita. Horiez gain, adjudikaziodun gertatuz gero, aldi baterako elkartea formalki eratzeko konpromisoa bere gain hartzen dutela adierazi beharko dute (SPKLren 69. artikulua eta HAKLEOren 24. artikulua). Agiri hori elkartea osatzen duen enpresa bakoitzaren ordezkariek sinatu beharko dute. Horrelakoetan, enpresa bakoitzak bere erantzukizunpeko adierazpena aurkeztu beharko du. Agiri honetako II. eranskinean jasotzen da aldi baterako enpresa elkartea eratzeko konpromisoaren eredua.
c) Erantzukizunpeko adierazpena, non adieraziko baita eskaintza osatzean kontuan hartu direla indarrean dauden arauek ezarritako betebeharrak, honako arlo hauetan: fiskalitatea, ingurumenaren babesa, enpleguaren babesa, genero berdintasuna, lan baldintzak, laneko arriskuen prebentzioa, eta desgaitasunen bat duten pertsonen gizarteratzea eta laneratzea, baita desgaitasunen bat duten pertsona kopuru edo portzentaje jakin baten kontratazioa ere.
d) Kaudimen baldintzen zehaztapenei buruzko adierazpena (SPKLren 76. artikulua).
e) Erantzukizunpeko adierazpena, non adieraziko baita, adjudikaziodun izanez gero, kontratuaren xedeko jarduera aurrera eramango duten langileei zein hitzarmen kolektibo aplikatuko zaien. Era berean, kontratua esleitu ondoren, langileei benetan aplikatzen zaizkien lan baldintzei buruzko informazio guztia aurkeztu beharko du adjudikaziodunak.
f) Baimena, Administrazio Publiko kontratatzaileari ordezkatutako enpresak Gipuzkoako Foru Aldundiaren zerga betebeharrak eta Gizarte Segurantzaren betebeharrak betetzen dituela egiaztatzen duen informazioa emateko. 
g) Idatzi bat (atzerriko enpresak badira), non adieraziko baita Espainiako jurisdikzioaren eta epaitegien menpe geratzen direla, aplikatzen zaien atzerriko foru jurisdikzionalari uko eginez.
h) Enpresa lizitatzailearen erantzukizunpeko berariazko adierazpena, bera parte den enpresa taldeari buruzkoa, eta talde bereko sozietate guztiak hartzen dituena, Merkataritza Kodearen 42. artikuluan ezarritako baldintzetan. Inongo enpresa taldetakoa ez bada, adierazpenak horixe adierazi beharko du.
i) Erantzukizunpeko adierazpena, non adieraziko baita, adjudikaziodun izanez gero, bere gain hartuko duela bere proposamenean agindutako adjudikazio irizpideen inpaktua ebaluatzeko betebeharra V. eranskinaren arabera, bai eta aplikatutako exekuzio baldintza sozial berezien ebaluazioa ere.
j) Gipuzkoako Foru Administrazioaren kontratazio publikoari aplikatzeko jokabide kodea eta erakunde zuzentasunaren esparrua betetzearen adierazpena.
k) Lizitatzaileen izaera konfidentzialeko dokumentuei eta datuei buruzko adierazpena. Enpresa lizitatzaileek, hala dagokionean, adierazi beharko dute aurkeztutako zer dokumentu administratibo eta tekniko eta zer datu diren, beren ustez, konfidentzialtzat jotzeko modukoak. Hori, gainera, argi adierazi beharko da (gaininprimatua, marjinan edo beste edozein modutan) halakotzat adierazitako dokumentuan bertan. Enpresa lizitatzaileek aurkeztutako dokumentuak eta datuak konfidentzialtzat jo daitezke, horiek hirugarren pertsona edo entitate batzuei zabaltzea lizitatzailearen interes komertzial legitimoen kontrakoa izan daitekeenean edo enpresen arteko lehia leiala kaltetu dezakeenean. Adierazpen hori bete ezean, dokumentu edo datu konfidentzialik ez dagoela ulertuko da.
3.- Kontratazio organoak edo kontratazio mahaiak lizitatzaileari noiznahi eskatu ahalko diote betetzen dituela adierazi duen baldintzak benetan betetzen dituela dokumentu bidez justifikatzeko.
Lizitatzaileak behar besteko epea izango du eskatutako dokumentazioa aurkezteko, baina epe hori ezingo da izan bost egun baliodunetik gorakoa, eskakizuna jaso eta hurrengo egunetik zenbatzen hasita. Adierazitako epean errekerimenduari ez bazaio behar bezala erantzuten, ulertuko da lizitatzaileak atzera bota duela bere eskaintza eta, horrenbestez, prozeduratik kanpo geratuko da.
4.- Eskaintzaren batek lizitazio oinarriaren aurrekontua gainditzen badu, ezarritako eredua nabarmen aldatzen badu, eskaintzaren zenbatekoan akats nabaria badu, edo enpresa lizitatzaileak berak aitortzen badu akatsak dituela eta ez dela bideragarria, kontratazio mahaiak baztertu egingo du ebazpen arrazoitu bat emanez. Aldiz, ereduko hitz batzuk aldatzea edo kentzea ez da nahikoa arrazoi izango proposamena baztertzeko, baldin eta ez bada ereduaren zentzua aldatzen.
5.- Lizitatzaile bakoitzak eskaintza bakarra aurkez dezake, SPKLren 142. artikuluan aldaeren onargarritasunari buruz jasotakoa eragotzi gabe. Halaber, ezingo du beste enpresa batzuekiko aldi baterako elkartea eginez inolako proposamenik aurkeztu, aurretik bakarka aurkeztu bada edo aldi baterako elkarte batean baino gehiagotan badago. Printzipio hori urratuz gero, aldi berean aurkeztutako eskaintza guztiak ezetsi egingo dira.
6.- Proposamena aldi baterako enpresa elkarte batek egina denean, hura osatzen duten guztiek izenpetu behar dute, zuzenean edo beren ordezkarien bitartez.
7.- Ezaugarrien taulako 11. atalak aldaerak aurkeztea baimentzen duenean, erreferentzia gisa oinarritzat hartzen den eskaintza ekonomikoaz gain, artxibo horrek eskaintza ekonomiko bat jaso ahal izango du aldaera bakoitzeko. Aldaera bakoitzari dagokion eskaintza ekonomikoa agiri honetako IV. eranskinean ageri den ereduaren arabera adieraziko da, eta atal horretan aipatutako kontzeptuak eta baldintzak jasoko ditu.
20.- Aldaerak onartzea
1.- Aldaerak onartzen badira, kontratuaren xedea kontuan hartuta egokitzat hartzen diren nahi beste irtenbide proposatu ahal izango ditu lizitatzaile bakoitzak aurkezten duen proposamen bakarrean, betiere baldintza tekniko berezien agirian xedatutako baldintzak, modalitateak eta ezaugarri teknikoak betez. Ezaugarrien taulako 11. atalean ageri dira laburtuta horiek guztiak. Aldaerak ezaugarrien taulako atal horretan bertan azaldutako moduan aurkeztuko dira, eta ezingo dute gainditu kontratuaren lizitazioko oinarrizko aurrekontua.
2.- Nahitaezkoa izango da, edonola ere, enpresa lizitatzaileek behin betiko onartutako proiektuari soilik eta literalki erreferentzia egiten dion proposamen bat adieraztea, eta haren exekuzio epeak eta prezioak ezaugarrien taulan adierazita daudenen berdinak edo txikiagoak izango dira, eta lan programan adierazitako berberak izan beharko dute.
21.- Proposamenak aurkeztearen ondorioak
1.- Enpresa lizitatzailearen aldetik proposamena aurkezteak berekin dakar agiri honetako eta baldintza teknikoen agiriko klausulak baldintzarik gabe onartzea, salbuespenik gabe, baita kontratazio mahaiari edo organoari Sektore Publikoko Lizitatzaile eta Enpresa Sailkatuen Erregistro Ofizialean edo Europar Batasuneko estatukide baten operadore ekonomikoen zerrenda ofizialetan jasotako datuak kontsultatzeko baimena ematea ere.
Agirietan adierazitakoa ez betetzeak eskaintza atzera botatzea ekarriko du, ezinbestean.
2.- Lizitatzaileek ezingo dute beren proposamena atzera bota hamabost egun naturaleko epean, proposamenak irekitzen direnetik zenbatzen hasita, adjudikazioduna hautatzeko irizpide bakarra prezioa izan denean, edo bi hilabeteko epean, kontratua adjudikatzeko beste irizpide batzuk hartu direnean kontuan, SPKLren 158.4. artikuluan aurreikusitakoarekin bat etorriz. Epe hori hamabost egun baliodunez luzatuko da SPKLren eskaintza baxuegiei buruzko 149. artikuluan aipatutako izapideak egitea ezinbestekoa denean.
3.- Proposamen bat behar ez den bezala erretiratzen bada, lizitatzaileak ezingo du administrazio publikoekin kontratatu, SPKLren 71.2 artikuluan ezarritakoarekin bat etorrita.
22.- Kontratazio mahaia
1.- Kontratazio mahaia izango da eskaintzak baloratzeko organo tekniko eskumenduna, eta SPKLren 326. artikuluan aurreikusitakoaren arabera, eta mahaiaren osaketa eta eginkizunak garatzen dituen maiatzaren 8ko 817/2009 Errege Dekretuaren 21. eta 22. artikuluetan jasotakoari jarraiki jardungo du.
2.- Mahaiaren osaketa ezaugarrien taulako 32. atalean aurreikusita dago, eta kontratatzailearen profilean argitaratuko da lizitazioaren iragarkiarekin batera, edo, bestela, mahaia bera eratu aurretik betiere, aipatutako profilean egindako iragarki espezifiko baten bidez.
3.- Karguren bat hutsik badago edo titularra gaixorik edo kanpoan badago, arrazoi justifikaturen bat izanik, ordezkapenen erregimen hau ezartzen da kontratazio mahaiko kideentzat:
· Mahaiburua: bokalek ordezkatuko dute, agiri honetako ezaugarrien taulan edo, hala dagokionean, kontratatzailearen profilean adierazitako ordenan.
· Bokalak: oro har, bokalak titularrak atxikita dauden kudeaketa unitateei edo zerbitzuei atxikitako funtzionarioek ordezkatuko dituzte, edo, bestela, bokalak berak mendeko diren zuzendaritzako beste zerbitzu batzuei atxikitakoek, eta mahaiburuak izendatuko ditu. Ordezkapenak ezin badira egin deskribaturiko moduan, bokalak departamentuko kudeaketa zerbitzuei atxikitako funtzionarioek ordezkatuko dituzte, eta mahaiburuak izendatuko ditu.
Kontu hartzailetza eta Auditoretza Zerbitzuari atxikitako bokala aipatutako zerbitzu horretako funtzionario batek ordezkatuko du.
· Idazkaritza: kontratua kudeatzen duen departamentuari atxikitako eta mahaiburuak izendatutako funtzionario batek ordezkatuko du.
23.- Proposamenak irekitzea eta aztertzea
23.1.- BAT zenbakidun artxibo elektronikoak irekitzea eta aztertzea (bakarrik BAT zenbakidun artxibo elektroniko dagoenean)
1.- Hura aurkeztea nahitaezkoa denean, kontratazio mahaiak irekiko du, eta kontratazio organoaren zerbitzu teknikoek proposamenak baloratuko dituzte, ezaugarrien taulako 17. atalean adierazitako irizpideen arabera.
Edonola ere, aurreko paragrafoan adierazitako balorazioa BI zenbakidun artxibo elektronikoa irekitzeko ekitaldi publikoa baino lehen egin beharko da.
2.- Lizitazio prozeduratik kanpo geratuko dira eskatzen diren baldintza teknikoak betetzen ez dituzten lizitatzaileak eta BAT zenbakidun artxibo elektronikoetan formulen aplikazioaren bitartez ebaluatu beharreko informazioa (BI zenbakidun artxibo elektronikoa) sartzen dutenak.
23.2.- BI zenbakidun artxibo elektronikoak irekitzea eta aztertzea
1.- BI zenbakidun artxibo elektronikoak ekitaldi publikoan irekiko dira, eta, kontratatzailearen profileko deialdian horrela adierazten bada, ekitaldia zuzenean jarraitu ahal izango da, dena delako deialdian emandako estekaren bitartez.
2.- Balio judizio bitartez ebaluatzeko irizpiderik baden kasuan, ebaluazioaren emaitza ekitaldi horretan adieraziko da.
3.- Ondoren, kontratazio mahaiak onartutako lizitatzaileek aurkeztutako BI zenbakidun artxibo elektronikoak ireki egingo ditu, “FORMULEN APLIKAZIOAREN BITARTEZ EBALUATU BEHARREKO ESKAINTZA EKONOMIKOA ETA DOKUMENTAZIOA” izenekoak, eta eskaintza ekonomikoak irakurriko ditu.
4.- Artxibo elektroniko horietan jasotzen den dokumentazioa ezaugarrien taulako 17. atalean adierazten diren irizpideen arabera ebaluatuko da.
5.- Edonola ere, irizpide horien ebaluazioa BAT zenbakidun artxibo elektronikoetan jasotako dokumentazioaren balorazioaren ondoren egingo da beti.
23.3.- Kontratazio mahaiaren aktak
Aurreko atalen arabera egindako guztia dagozkion aktetan jasota geldituko da, non prozeduraren emaitza eta izandako gorabeherak jasoko baitira.
24.- Judizio balio bidez kalifikatu daitezkeen adjudikazio irizpideak eta kontratazio mahaiaren egintzak baloratzeko txostena eta emaitza argitaratzea eta eraginpeko lizitatzaileei jakinaraztea.
1.- Eskaintzen kalifikazioa, onarpena edo bazterketa kontratatzailearen profilean argitaratuko da. Argitaratze horretatik kanpo geratuko da indarrean dagoen legediaren arabera argitaratu ezin den informazioa. Dena den, kasuan-kasuan bidezko diren komunikazio edo jakinarazpenak egingo zaizkie eraginpeko lizitatzaileei.
2.- Lizitatzaile bat kanporatzeko egintza ekitaldi publikoan bertan jakinarazi ahal izango zaio lizitatzaileari, enpresaren ordezkaria ekitaldian badago, edo, hura ez balego, Administrazio Publikoen Administrazio Prozedura Erkidearen urriaren 1eko 39/2015 Legearen 40. artikuluan eta hurrengoetan ezarritako gainerako prozeduren arabera.
3.- Bitarteko elektronikoekin egindako jakinarazpena errefusatua izan dela ulertuko da, jakinarazpena eskura jarri eta hamar egun natural igaro ondoren horren edukia eskuratu ez bada; eta jakinarazpena Gipuzkoako Foru Aldundiaren egoitza elektronikoan eskuragarri jartzen denean, jakinarazteko betekizuna epe barruan bete dela ulertuko da.
25.- Adjudikazio irizpideak
1.- Kontratua adjudikatzeko irizpideak eta haien haztapena, bai oinarrizko eskaintzari eta bai aldaerei aplikatuko zaizkienak, lizitazio iragarkian eta ezaugarrien taulako 17. atalean ezarritakoak izango dira.
2.- Ezaugarrien taulako 17. atalean adierazten diren ezaugarri formalak (testu idatzien paperaren tamaina, marjinak, letra mota eta lerroartea, kontuan eduki gabe grafikoak, argazkiak, diagramak...) betetzen ez dituzten eskaintzak aurkezten dituzten enpresei eskaintza formalki zuzentzeko eskatuko zaie, haren eduki materiala aldatu gabe. Eduki hori aldatzeak berehala prozeduratik baztertzea ekarriko du.
Errekerimendua egin ondoren formalitateak bete gabe jarraitzen badu, proposamenak ez dira baloratuko kasuan kasuko adjudikazio irizpideari dagokionez, baina hura ez betetzeagatik ez da, inola ere, proposamena adjudikazio prozeduratik kanpo utziko.
3.- Ez dira, inola ere, esleipen prozeduratik kanpo utziko ezaugarrien taulako 17. atalean adjudikazio irizpideei buruzko atal bakoitzerako ezarritako gehieneko luzera gainditzen duten proposamenak (azalak eta aurkibideak kontuan hartu gabe). Gehieneko luzera gaindituz gero, edukia baloratuko da onartutako gehieneko orrialde kopurura arte.
4.- Enpresa lizitatzaileren batek adjudikazio irizpideei lotutako dokumentazioa aurkezten ez badu, enpresa horren proposamena ez da baloratuko aztertzen ari den irizpideari dagokionez. Proposamenak ez dira, inola ere, adjudikazio prozeduratik kanpo utziko arrazoi horrengatik.
26.- Eskaintzak baloratzea
1.- Bere eginkizunak betetzeko, mahaiak beharrezko iritzitako txosten guztiak eskatu ahal izango ditu, SPKLren 146.2.b) artikuluan aurreikusitakoarekin bat etorrita.
2.- Eskatzen diren ezaugarri teknikoak betetzen ez dituzten proposamenak kanpoan utziko ditu kontratazio mahaiak.
3. - SPKLren 147.2 artikuluan xedatutakoarekin bat etorriz, kontratuaren adjudikazio irizpideak aplikatu ondoren eskaintza ugariren artean berdinketa ematen bada, berdinketa hori erabakiko da hurrengo paragrafoan adierazitako irizpide sozialen arabera, eskaintzak aurkezteko epea amaitzeko unea aintzat hartuta.
4- Kontratuen adjudikazioan lehentasuna izango dute desgaitasuna duten plantillako langileen ehunekoa arauak agindutakoa baino handiagoa duten proposamenek, betiere proposamen horiek, adjudikazioan oinarri diren irizpideen ikuspegitik, proposamen onenen parekoak baldin badira. Proposamen onenari dagokionez berdinduta dauden hainbat enpresa lizitatzailek egiaztatzen badute desgaitasuna duten pertsonekin duten lan harremanaren ehunekoa arauak agindutakoa baino handiagoa dela, kontratuaren adjudikazioan lehentasuna izango du desgaitasuna duten langile finkoen ehuneko handiena duen enpresa lizitatzaileak. Berdinketak bere horretan jarraitzen badu, prezio txikiena eskaintzen duen enpresa aukeratuko da; eta bi enpresa horiek adjudikazio prezio bera badute, zozketa bidez erabakiko da adjudikazioa.
Irizpide horien aplikazioaren ondorioei begira, lizitatzaileek egiaztatu egingo dituzte, hala behar bada, dagozkien lan kontratuen eta Gizarte Segurantzari egindako kotizazioen eta zuzenbidean onartutako beste edozein dokumenturen bidez, arestian adierazitako irizpide sozialak betetzen dituztela.
27.- Eskaintzak argitzea
Kontratazio organoak edo kontratazio mahaiak aurkeztutako eskaintzei buruzko argibideak eskatu ahal izango dizkie lizitatzaileei, edo eskaintzen erredakzioan ageriko akats materialak zuzentzeko esan, betiere tratu berdintasunaren printzipioa errespetatuta eta eskaintzen baldintzak aldatzeko inolako aukerarik eman gabe. Jarduera hori guztia idatziz jasota utzi beharko da espedientean, dokumentu bidez.
28.- Ezohiko balio baxuak dituzten eskaintzak
1.- Hasiera batean, eskaintza bat baxuegia dela iritziko diogu, onartutako eskaintzen prezio guztien batezbesteko aritmetikoaren % 10etik beherakoa denean.
2.- Puntuazio onena lortu duen lizitatzailearen eskaintza baxuegia dela uste bada, mahaiak, eskaintzen ebaluazioa eta sailkapena eta adjudikazio proposamena egin ondoren, eskaera bat egingo dio lizitatzaileari, dagokion komunikazioa bidaltzen zaionetik bost lanegunetik beherako epe batean, bere proposamenaren parametroak, eskaintzaren ezohikotasuna zehaztu dutenak, justifikatu eta bereizita azaldu ditzan, arrazoiak eta zehaztasunak emanez, eta horretarako SPKLren 149. artikuluaren 4-6 apartatuetan aurreikusitako prozedura izapidetuko du. Emaitza ikusi ondoren, kontratazio mahaiak erabakiko du proposamena onartzen edo baztertzen duen. 
3.- Edozein kasutan, kontratazio organoak eskaintzak ukatu egingo ditu, baldin eta baxuegiak direla egiaztatzen badu azpikontratazioari buruzko araudia urratzen dutelako eta ingurumen, gizarte edo lan arloan, maila nazionalean nahiz nazioartean, aplikagarri diren betebeharrak betetzen ez dituztelako, indarreko hitzarmen kolektibo sektorialak ez betetzea barne, SPKLren 201. artikuluan ezarritakoa aplikatuz.
4.- Edozein modutan, justifikazioak lizitatzaileak proposatutako prezio edo kostuen maila baxua behar bezala ez duela azaltzen ulertuko da hura osagabea denean edo ikuspegi tekniko, juridiko edo ekonomiko batetik desegokiak diren hipotesi edo jardunetan oinarritzen denean.
29.- Prozeduran ordezkatzea
1.- Prozedura izapidetzen den bitartean, eta kontratua burutu baino lehenago, enpresaren ondarea edo jardueraren adar bat beste batenarekin edo batzuenarekin batu delako, edo zatitu delako, edo eskualdatu delako, prozeduran enpresa lizitatzailearen edo hautagaiaren ordezkoak izango dira honako hauek: sozietate xurgatzaileak, bat-egitetik sortu direnak, zatiketaren onuradun izan direnak, edo ondarea edo dena delako jarduera adarra eskuratu dutenak, betiere, horretarako gaitasuna izanik, kontratatzeko debekurik ez dutela eta kaudimena eta gaitasuna nahiz sailkapena badituztela egiaztatzen badute, esleipen prozeduran parte hartu ahal izateko administrazio klausula berezien agirian eskatutako baldintzak beteta.
2.- Aurreko atalean aipatutako eragiketak enpresen elkarketetan egiaztatzen direnean, SPKLren 69. artikuluan ezarritakoa beteko da.
30.- Administrazioak kontratua ez adjudikatzeko edo ez egiteko erabakia hartzea eta adjudikazio prozedura atzera botatzea
1.- Kontratua ez adjudikatzeko edo ez egiteko eta SPKLren 152. artikuluko baldintzetan adjudikazio prozeduran atzera egiteko erabakia bakar-bakarrik kontratazio organoak hartu ahal izango du, formalizazioaren aurretik, eta lizitatzaileei jakinaraziko zaie.
2.- Bi kasu horietan, hautagai egokiei edo lizitatzaileei ordaina eman beharko zaie, agiri honetako ezaugarrien taulako 25. atalak kasuan-kasuan zehazten duen kopurukoa.
31.- Adjudikazioa
31.1.- Eskaintzen sailkapena, kalitate-prezio erlazio oneneko eskaintza aurkeztu duen lizitatzaileak aldez aurretiko eskakizunak betetzen dituela egiaztatzeko dokumentazioaren aurkezpena eta adjudikazio proposamena.
1.- BI zenbakidun artxiboa irekitzeko ekitaldi publikoaren ondoren, eta aldez aurretik agiriaren baldintzak betetzen ez dituzten eskaintzak baztertuta, halakorik balego, kontratazio mahaiak, aktarekin batera, dagokion balioespena eta kontratua adjudikatzeko proposamena bidaliko dizkio kontratazio organoari. Proposamenean, ezaugarrien taulako 17. atalean jasotako irizpideak aplikatuta eskaintza bakoitzari emandako puntuazioaren arabera beheranzko hurrenkeran antolatuta agertuko dira eskaintzak, kalitate-prezio erlazio onena duena identifikatuta.
Kontratua adjudikatzeko proposamenak ez dio inolako eskubiderik emango proposatutako lizitatzaileari. Kontratua formalizatu arte, lizitatzaileak ez du inolako eskubiderik eskuratuko administrazioaren aurrean.
Kontuan hartutako irizpide bakarra prezioa denean, eskaintzarik onena preziorik txikiena jasotzen duena dela ulertuko da.
2.- Saio berean egiaztatuko da enpresa izena emanda dagoela Lizitatzaileen eta Enpresa Sailkatuen Erregistroan, SPKLren 159.4 f) 3. artikuluan ezarritako baldintzetan. 
Lizitatzaileen eta Enpresa Sailkatuen Erregistroaren inskripzioan puntuazio onena lortu duen enpresak egiaztatu beharreko baldintzaren bat jasota ez dagoenean, kontratazio mahaiak eskaera bat egingo dio dagokion dokumentazioa aurkez dezan, komunikazioa bidali ondorengo zazpi egun balioduneko epean.
3.- Era berean, eta komunikazio elektronikoaren bidez, puntuazio onena lortu duen enpresari, komunikazioa jaso eta zazpi egun balioduneko epean, honako hau eskatuko zaio:
a) Baliabide pertsonalak eta materialak dituela egiaztatzeko dokumentazioa aurkeztea, ezaugarrien taulako 14. atalean adierazten diren profilekin eta zehaztapenekin.
b) Kaudimena kanpo bitartekoak erabiliz egiaztatzeko (SPKLren 75. artikulua), frogatu egin beharko da egiaz badirela kontratua betetzeko bitarteko pertsonalak eta materialak, eta, horretarako, erakunde horiek idatziz hartutako konpromisoa aurkeztu beharko da.
Lizitatzaileak, kontratua betetzeko, kaudimena egiaztatzeko aurkeztu dituen bitarteko berak erabiliko ditu. Aurreikusi ezindako arrazoiengatik horiek ordezkatu behar izanez gero, pareko kaudimena egiazta dezaketen beste bitarteko batzuk baliatuko ditu, betiere administrazioak baimenduta.
c) 250 langiletik gorako enpresek berdintasun plan bat badutela justifikatzeko dokumentazioa aurkeztu beharko dute, martxoaren 22ko 3/2007 Lege Organikoak, emakumeen eta gizonen berdintasunerako denak, 45. artikuluan xedatzen duenari jarraikiz.
d) Desgaitasuna duten langileen kopurua egiaztatzeko dokumentazioa aurkeztea. 

50 langile edo gehiagoko enpresek dokumentazioa aurkeztu beharko dute, % 33ko edo gehiagoko desgaitasuna duten pertsonentzat gordetako lanpostu kuota edo, bestela, osagarri gisa edo subsidiarioki, horren beharrean har daitezkeen neurriak betetzen dituztela egiaztatzeko, 1/2013 Legegintzako Errege Dekretuak (azaroaren 29koak, desgaitasuna duten pertsonen eskubideei eta haien gizarteratzeari buruzko Lege Orokorraren Testu Bategina onartzen duenak) eta hura garatzeko araudiek aurreikusitakoaren arabera.
e) Ingurumena kudeatzeko eta kalitatea bermatzeko arauak betetzeari buruzko ziurtagiriak aurkeztea, baldin eta ezaugarrien laukiaren 13. atalean hala aurreikusten bada, eta bertan adierazitakoaren arabera.
f) Lizitatzaileak azpikontratatzeko asmoa duen kontratu zatiari buruzko dokumentazioa aurkeztea. Ezaugarrien taulako 15. atalak eskatzen duenean, puntuazio onena lortu duen enpresak kontratuaren zer zati azpikontratatzea aurreikusi duen adierazi beharko du, azpikontratazioaren diru zenbatekoa eta enpresaren izena edo profila (kaudimen profesional edo teknikoko baldintzen arabera definituta) zehaztuta (SPKLren 215. artikulua).
g) Behin betiko bermea eratzea, kasuan-kasuan dagokiona. Honela egin ahal izango da gordailua:
· ES71 2095 0611 09 1062462774 nazioarteko kodea duen banku kontuan, eskudiruzko bermeak direnean; horrelakoetan, egindako gordailua egiaztatzen duen frogagiria ere sartu beharko da.
· Kontratazio organoaren aurrean, idazpena duten ibilgetze ziurtagiriak, abalak edo kauzio aseguruen ziurtagiriak direnean (ikus abalaren eredua III. eranskinean).
4.- Aurreko 2. eta 3. ataletan adierazitako dokumentazio guztia epean eta behar bezala aurkezten ez bada, ulertuko da lizitatzaileak atzera egin duela bere eskaintzan. Horrenbestez, lizitazioaren oinarrizko aurrekontuaren % 3 eskatuko zaio, BEZ kanpo, zehapen gisa. 
Aurreko paragrafoan aipatutako kasuan, eskaintzen sailkapenean hurrengo den lizitatzaileari dokumentazio berbera eskatuko zaio, eskaintzak sailkatuta geratu diren hurrenkerari jarraiki (SPKLren 150.2 artikulua).
5.- Klausula honetan adierazia emandako epearen barnean betetzen ez duen lizitatzaileari, dolo, erru edo zabarkeriaz jardun baldin badu, kontratatzeko galarazpena ezarri ahal izango zaio, SPKLren 71.2 a) artikuluan aurreikusitakoaren arabera.
31.2.- Behin betiko bermea
1.- SPKLren 145. artikuluaren arabera eskaintzarik onena aurkezten duen lizitatzaileak behin betiko berme bat eratu beharko du, eta kontratazio organoaren eskura jarri. Bermea lizitatzaileak eskainitako amaierako prezioaren % 5 izango da, balio erantsiaren gaineko zerga kanpoan utzita. Berme horren eraketa zazpi egun balioduneko epean egiaztatu beharko da, 31.1 klausularen 3. atalean aipatutako komunikazioa bidaltzen denetik zenbatzen hasita.
2.- Ezaugarrien taulako 16. atalean adierazitako behin betiko bermea SPKLren 108. artikuluan eta HAKLEOren 55. artikuluan eta hurrengoetan aurreikusten den moduetako edozeinetan eratu ahal izango da. Eskakizun hori esleipendunari egotz dakizkiokeen arrazoiengatik betetzen ez bada, administrazioak ez du haren aldeko adjudikaziorik egingo.
3.- Ezaugarrien taulako aipatutako atalean horrela aurreikusten bada, prezioko atxikipen bitartez eratu ahal izango da.
Prezioko atxikipen bitartez eratuz gero, behin betiko bermea kontratistari jasanaraziko zaio, aurrez berariaz emandako baimenarekin, eta horren kopurua lehen fakturatik eta hurrengoetatik kentzen joango zaio, harik eta kopurua osatzen den arte.
4.- Kontratistari eska dakizkiokeen zehapenak edo kalte-ordainak bermearen bitartez gauzatzen badira, kontratistak berriz jarri beharko du bermea, edo lehendik jarritakoa dagokion kopuruz handitu, haiek gauzatzen direnetik hamabost egun naturaleko epean; horrela ez egitea kontratua suntsiarazteko arrazoia izango da.
5.- Kontratuan izandako aldaketaren bat dela eta kontratuaren prezioa ere aldatzen bada, bermea egokitu egin beharko da, kontratua aldatzeko erabakia lizitatzaileari jakinarazten zaion egunetik kontatzen hasi eta hamabost egun naturaleko epean; hain zuzen, prezio berriarekiko proportzioa mantendu dezan.
6.- Nolanahi ere, behin betiko bermea SPKLren 110. artikuluan aipatutako kontzeptuei erantzuteko erabiliko da. Kontzeptu horien barruan sartuta dago kontratistak kontratuari lotutako prestazioak oker betetzearen ondorioz hirugarrenei eraginkako kalte-galerak ordaintzeko betebeharra ez betetzea, zeina SPKLren 196. artikuluan jasota baitago.
7.- Berme osagarria SPKLren 107.2 artikuluan jasotakoaren arabera ezarriko da, eta, hala badagokio, ezaugarrien taulako 16. atalean xedatutakoari jarraituko zaio.
31.3.- Adjudikazioa
1.- Kontratazio organoak kontratua adjudikatu beharko du agiri honen 31.1. klausulan aipatutako dokumentazioa jaso ondorengo bost egun baliodunen barruan.
Ezingo da utzi lizitazio bat adjudikatu gabe, baldin eta agirian ageri diren irizpideen arabera onargarria den eskaintza edo proposamen bat badago.
2.- Adjudikazioaren ebazpena arrazoitu beharko da, enpresa lizitatzaileei jakinaraziko zaie, eta kontratatzailearen profilean argitaratu beharko da, hamabost eguneko epean.
3.- Enpresa adjudikaziodunak kontratuaren xedea egingo duten langileei aplikatuko dien hitzarmen kolektiboari buruzko informazioa adjudikazio ebazpenean sartu, eta kontratatzailearen profilean argitaratuko da.
4.- Aurreko atalean aipatzen den jakinarazpenean eta argitalpenean adjudikazio prozeduran interesa duten pertsonei adjudikazio erabakiaren aurka behar bezala arrazoitutako errekurtsoa ipintzea ahalbidetzeko beharrezkoa den informazioa jasoko da, eta zehazki SPKLren 151.2. artikuluan eskatutakoa.
5.- Adjudikazioaren arrazoitzeari SPKLren 155.3 artikuluan jasotako isilekotasun salbuespena aplikatuko zaio.
6.- Edozein kasutan, jakinarazpenean eta kontratatzailearen profilean hura SPKLren 153. artikuluan xedatutakoaren arabera formalizatzeko epea adieraziko da.
7.- Jakinarazpena Gipuzkoako Foru Aldundiko egoitza elektronikoan agertuz egingo da.
32.- Kontratua formalizatzea
1.- Kontratua administrazio dokumentuan formalizatu beharko da. Dokumentu hori lizitazioaren baldintzei lotuko zaie estu-estu, eta behar besteko titulua izango du edozein erregistro publikotan aurkezteko. Nolanahi ere, kontratua eskritura publiko bihurtzeko eska dezake kontratistak, eta, orduan, bere kontura izango ditu eskritura publikoak egiteak sortzen dituen gastuak. Kontratua formalizatzeko dokumentuan ezingo da inola ere sartu adjudikazio irizpideak aldatzea eragingo duen klausularik.
2.- Kontratua formalizazioaz burutzen da, eta ezin izango da, inola ere, kontratua betetzen hasi, aurrez formalizatu ez bada.
3.- Kontratua sinatu aurretik, adjudikazioduna ordezkatzen duen pertsonak honako hauek aurkeztu beharko dizkio kontratazio organoari:
a) Haren identitatea eta ordezkaritza egiaztatzen dituzten dokumentuak.
b) Adjudikazioduna aldi baterako enpresa elkarte bat bada, elkartearen eraketaren eskritura publikoa, elkarteari emandako IFK, eta nahikoa ahala duen ordezkariaren izendapena.
4.- Kontratuaren formalizaziorako gehieneko epea bost egun baliodunekoa izango da, adjudikaziodunak adjudikazioaren jakinarazpena jaso eta hurrengo egunetik kontatzen hasita.
5.- Kontratua formalizatzeko ekitaldian eta hura sinatzearekin batera, enpresa adjudikaziodunak memoriaren alderdi hauek sinatuko ditu: obra unitateen parte diren oinarrizko materialen deskribapenei lotutako alderdi guztiak, planoak, baldintza teknikoen agiriak eta proiektuaren aurrekontuaren prezioen laukiak, baita administrazio klausulen agiri hau ere; dokumentu horiek guztiek kontratu izaera dute, eta horiek sinatzean, ezagutzen dituela eta ados dagoela jasota utziko du. 
Kontratuaren edukian berariaz sartuko dira adjudikaziodunak bere proposamen teknikoan onartutako betebeharrak, gizarte eta ingurumen arloko adjudikazio irizpideei dagokienez, urriaren 29ko 11/2014 Foru Arauaren 11.3 artikuluaren arabera (erosketa publiko sozialki arduratsuari buruzko kontratu klausulak foru sektore publikoko kontratazioan txeratzeari buruzkoa). 
6.- Adjudikaziodunari egotz dakizkiokeen arrazoiengatik kontratua ez bada formalizatu adierazitako epearen barnean, lizitazioko oinarrizko aurrekontuaren % 3 eskatuko zaio, BEZ kanpo, zehapen kontzeptuan; kopuru hori jasotzeko, behin betiko bermera joko da lehenik, horrelakorik eratua den kasuetan. Horrez gain, kontratatzeko galarazpena ere ezarri ahal izango zaio, SPKLren 71.2.b) artikuluan aurreikusitakoarekin bat etorrita.
7.- Kontratua ez formalizatzeko arrazoiak administrazioari egozteko modukoak badira, berandutzeak eragindako kalteen ordaina emango zaio kontratistari.
8.- Kontratuaren formalizazioari publizitatea emango zaio, SPKLren 154. artikuluan xedatutakoaren arabera.
III. KAPITULUA - KONTRATUA BETETZEA
33.- Kontratuaren arduraduna
1.- Kontratazio organoak kontratuaren arduradun bat izendatuko du. Pertsona horren eginkizuna izango da kontratua betetzen dela ikuskatzea, eta beharrezkoak diren erabakiak hartzea eta jarraibideak ematea, hitzartutako prestazioa zuzen egiten dela ziurtatzeko.
Era berean, kontratuaren arduradunak laguntzaileak eduki ahal izango ditu, titulu profesional edo jakintza espezifikoen arabera. Laguntzaile horiek ere identifikatu beharko da.
Kontratuaren arduraduna enpresa adjudikaziodunaren eta kontratazio organoaren arteko solaskidea izango da.
2.- Kontratuaren arduradunaren eskumenak Zuzendari Fakultatiboak burutuko ditu, SPKL Legearen 237-246 bitarteko artikuluetan xedatuaren arabera.
3.- Bere eginkizunak betetzeko, arduradunak eta haren kolaboratzaileek sarbide librea izango dute kontratuaren xede prestazioa egiten den lekuetara, eta egoki irizten dieten ikuskapenak egin ahal izango dituzte, segurtasun eta lan koordinatzaile izendatutako pertsonaz lagunduta, baldin eta leku horiek eta haien baldintza teknikoak erabakigarriak badira kontratuaren xede diren prestazioen garapenerako. Kasu horietatik kanpo, kontratuaren arduradunak ikuskapen beharra berariaz eta zehaztasunez arrazoitu beharko du administrazio espedientean, eta kontratazio organoak berretsi beharko du aldez aurretik. 
Era berean, egoki iritzitako informazioa eta dokumentazioa eskatu, eta kontratuaren xedea behar bezala betetzeko beharrezkoak diren bilerak sustatu eta deitu ahal izango dituzte, kontratua betetzean sortutako edozein gorabehera bideratu ahal izateko.
4.- Kontratuaren arduradunak beharrezkoak diren ildoak ezarriko ditu.
Zehazki, honako eginkizun hauek dagozkio:
a) Kontratua betetzeko lanak kontratuan bertan jasotako baldintzetan eta aurreikusitako epean gauzatzen ari direla egiaztatzea. Eginkizun horrek beharrezkoak diren ekintzak egitea ahalbidetuko du, kontratuaren kalitate eskakizunak eta klausula sozialak, ingurumenekoak eta berritzaileak betetzen ote diren egiaztatze aldera.
b) Era guztietako ez-betetzeak jakinaraziko dizkio kontratazio organoari eta, beharrezkoa denean, zehapenak ezartzeko prozedura hastea, kontratua suntsiaraztea eta beste neurri batzuk hartzea proposatuko du, kontratua egoki betetzen dela bermatzeko edo enpresa kontratistaren ez-betetzeak eragindako kalte-galerak administrazioari ordaintzeko. 
c) Kontratuan beharrezkoa den edozein aldaketa gomendatzea, esate baterako, zehaztapenak, argibideak edo eragiketa eraginkorragoak ekarriko dituzten bestelako betekizunak.
d) Kontratuari atxikitako baliabide materialen eta giza baliabideen aldaketak baimentzea, kontratua aldatzea ez dakarten kasuetan.
e) Epea luzatzeko beharraren eta egokitasunaren berri ematea eta arrazoitzea.
f) Egiaztatzea, hala behar bada, enpresa kontratistak azpikontratistei ordaintzeko betebeharra betetzen duela.
5.- Kontratua bete bitartean kontratuaren arduraduna edo laguntzaileak aldatzen badira, enpresa kontratistari horren berri emango zaio, idatziz, eta kontratatzailearen profilean argitaratuko da.
34.- Kontratista ordezkatzea
1.- Enpresak edo enpresen jarduera adarrak batzen, zatitzen, gehitzen edo eskualdatzen direnean, kontratuak jarraitu egingo du kontratua ematen zaion entitatearekin, zeina subrogatuta geratuko baita kontratuari dagozkion eskubide eta betebeharretan, betiere SPKLren 98. artikuluan eskatzen diren baldintzak betetzen badira. Kontratista enpresen aldi baterako elkarte bat denean, SPKLren 69.9 artikuluan araututakoari jarraituko zaio.
2.- Kontratistak modu frogagarrian emango dio administrazioari bere nortasun juridikoan eragina duen aldaketa ororen berri, eta dagozkion fakturak ordaintzeko legez aurreikusitako epeak eten egingo dira, aldaketa horiek egiaztatu artean.
3.- Subrogazioa ezinezkoa bada kontratua eskuratuko duen entitateak beharrezkoak diren kaudimen eta gaitasun baldintzak betetzen ez dituelako, kontratua suntsiarazi egingo da, eta adjudikaziodunaren erruz suntsiarazi dela joko da ondorio guztietarako.
35.- Kontratua lagatzea
1.- Kontratuari datxezkion eskubideak eta betebeharrak hirugarren bati laga ahal izango dizkio pertsona edo enpresa adjudikaziodunak, betiere lagatzailearen ezaugarri teknikoak edo pertsonalak kontratua adjudikatzeko arrazoi erabakigarriak izan ez badira eta lagapenak merkatuko lehiaren egiazko murrizketa eragiten ez badu.
2.- Kontratistak bere eskubide eta betebeharrak hirugarren bati lagatzeko, baldintza hauek bete beharko dira:
a) Kontratazio organoak lagapena egiteko baimena berariaz eta aurretik ematea.
b) Lagatzaileak kontratuaren zenbatekoaren % 20 gutxienez betea izatea.
c) Enpresa lagapen hartzaileak kontratuak egiteko gaitasuna eta kontratuaren betetze fasearen arabera galda daitekeen kaudimena izatea. Gainera, behar bezala sailkatuta egon behar du, baldin eta lagatzaileari ere baldintza hori ezarri bazaio, eta ez du izango kontratatzeko inolako debekurik.
d) Enpresa adjudikaziodunaren eta lagapen hartzailearen arteko lagapena eskritura publiko bitartez formalizatzea.
3.- Lagapen hartzailea lagatzaileari dagozkion eskubide eta betebehar guztietan subrogatuko da.
36.- Enpresa kontratistaren baldintzak eta betebeharrak
36.1.- Baldintza orokorrak
1.- Kontratuaren adjudikazioduna den enpresak edo aldi baterako enpresa elkarteak kontratuan aurreikusitako epeetan egin eta entregatu beharko dizkio lanak administrazio kontratatzaileari.
2.- Obrak egitean zehaztasun osoz beteko dira onartutako proiektua eta agiriak, aplikatzekoa den araudi orokorra eta, edozein kasutan, kontratatutako lanek berezkoak dituzten arau teknikoak, eta lanak obrako zuzendaritzak, kontratua teknikoki interpretatuz, enpresa kontratistari emango dizkion argibideen arabera egingo dira. Jarraibideak ahoz ematen direnean, idatziz berretsi beharko dira ahal bezain laster, alderdientzat lotesleak izan daitezen.
3.- Kontratua enpresa kontratistaren arrisku eta menturapean gauzatuko da, SPKLren 239. artikuluetan ezarritakoa ezertan eragotzi gabe.
4.- Enpresa kontratista proiektuan aurreikusitako irtenbideak zuzen garatzearen eta egitearen arduraduna izango da, obrak ongi amaitu arte.
5.- Obrak garatzen diren bitartean eta berme epea betetzen den arte, enpresa kontratista da eraikuntzan hauteman daitezkeen akatsen erantzulea.
Administrazioak izendatutako zuzendaritza fakultatiboaren iritziz obrako zatiren bat akatsekin gauzatu bada, enpresa kontratistak zati hori berregin beharko du inolako kalte-ordainik jasotzeko eskubiderik gabe, akatsak harreraren ondotik hauteman badira ere.
Zuzendaritzak obra unitate akasdunak edo kontratuaren baldintzak zorrotz betetzen ez dituztenak onargarriak direla irizten badio, administrazioari haiek onartzea proposatu diezaioke, dagozkion prezioak horren arabera jaitsita. Enpresa kontratistak, horrelakoetan, administrazioak jaitsitako prezioak onartu beharko ditu, non eta nahiago ez duen unitate akasdunak suntsitzea eta berreraikitzea, bere kontura eta kontratuaren baldintzen arabera.
6.- Enpresa kontratistak aseguru kontratu bat eduki beharko du kontratua burutzeko epe osoan (luzapenak barne) eta berme epean (gehikuntzak barne), kontratua gauzatzean hirugarrenei edo obrari eragin dakizkiekeen kalteen erantzukizuna estaltzeko; aseguru horrek agiri honen 43. eta 44. klausuletan adierazitako gutxieneko estaldurak izango ditu, eta, besteak beste, berariaz adieraziko da zein diren aseguratuak, gutxieneko estaldurak, bermatutako zenbatekoak eta epeak; halaber, “Ezaugarrien taulan” jasotako zenbatekoak bermatuko ditu aseguruak. Hori dena kontratuaren formalizazioa burutu baino lehen egiaztatu beharko du kontratistak, jatorrizko poliza eta dagozkion primen ordainagiriak edo aseguru etxearen ziurtagiri egokiak aurkeztuz. Atal honetan aipatu den edozein eskakizun ez egiaztatzea kontratua suntsitzeko arrazoi izango da, betebehar hori, izatez, kontratuaren funtsezko betebehar bat delako, Sektore Publikoko Kontratuen Legearen 211.1 f) artikuluan aurreikusitakoaren arabera.
Nolanahi ere, enpresa adjudikaziodunak bere gain hartuko ditu aseguru polizetan ezarrita egon litezkeen frankizien edo polizaren mugak gainditzen dituzten kalte eta galeren arabera ordaindu beharreko zenbateko guztiak, baita aseguru polizetan estali gabeko ondasunei eta arriskuei legozkiekeenak ere.
7.- Lizitazioan parte hartzen duten enpresek berariaz onartzen dute lizitazio, adjudikazio eta exekuzio prozesuetatik eratorritako datu guztiak gardentasunez ematea instituzioetan, prozesu horiek amaitu arte.
36.2.- Kontratua gauzatzeko baldintza bereziak
1.- Kontratuaren harreraren aurreko hilabetean, enpresa kontratistak kontratua exekutatu bitartean adjudikazio irizpideen eta izaera sozialeko baldintza berezien gaineko ebaluazio bat aurkeztu beharko du, V. eranskinaren arabera.
2.- Kontratuaren parte diren exekuzio baldintza berezi guztiak berdin-berdin eskatuko zaizkie haren exekuzioan parte hartzen duten azpikontratista guztiei.
2.- Ezaugarrien taulako 18 eta 19. ataletan aurreikusitakoez gain, exekuzio betebehar bereziak dira jarraian adierazten direnak:
36.2.1.- Enpresa kontratistak lan, gizarte segurantza, eta laneko segurtasun eta osasun arloan dituen betebeharrak.
1.- Kontratistak lan, gizarte segurantza eta laneko segurtasun eta osasun gaietan indarrean diren lege, araudi eta hitzarmen guztiak bete beharko ditu. Zehazki, Eraikuntzaren eta Herri Lanen Gipuzkoako Hitzarmen Kolektiboan zehaztutako lan baldintzak aplikatu beharko ditu, indarrean diren edo horretan ezarritakoa hobetzen duten beste hitzarmen edo enpresa itun ezertan galarazi gabe, eta haren erantzukizun esklusiboa izango da lan istripuei lotutako guztia. Zehazki, haren kargura eta erabateko diligentziaz bete beharko du segurtasun eta osasun plana, zeina idatzi eta onartuko baita 1627/1997 Errege Dekretuak (urriaren 24koa, eraikuntzako obretako segurtasuneko eta osasuneko gutxieneko xedapenak ezartzen dituena) xedatutakoaren eta baldintza agiri honetan ezarritakoaren arabera. Enpresa kontratistaren ez-betetzeak ez dio inolako erantzukizunik ekarriko erakunde kontratatzaileari.
2.- Zuinketa egiaztatzeko akta sinatu aurretik eta lanen harrera akta egin aurretik edo kontratazio organoak edo kontratuaren arduradunak egokitzat hartzen duenean, enpresa adjudikaziodunak honako dokumentazio hau aurkeztu beharko du:
· Kontratuaren exekuzioari atxikitako langile kopuruaren eta izenen zerrendaren erantzukizunpeko adierazpena, sexua, lanaldia, sailkapen profesionala, kontratuaren iraupena eta soldatak adieraziz.
· ITA txostena (alta emaniko langileei buruzko txostena, Gizarte Segurantzak egina) eta Gizarte Segurantzak igorritako ziurtagiria, langileen aitorpen nominala, enpresa antzinatasuna eta kotizazio oinarriak adierazita.
· Enpresaren TC1 eta TC2 edo Estatuko Enplegu Zerbitzu Publikoko lanen kontratuen eredu estandarren kopiak.
3.- Halaber, enpresa kontratistak, enpresa azpikontratatuei beharrezkoak diren datuak eskatu ondoren, behar bezala justifikatu beharko du enpresa azpikontratatuek zuzen betetzen dituztela laneko eta gizarte segurtasuneko esparruan indarrean dauden xedapenak, eta, zehazki, arestian aipatutako Eraikuntzaren eta Herri Lanen Gipuzkoako Hitzarmen Kolektiboa (eragotzi gabe, betiere, hitzarmen kolektibo horretan xedatutakoa hobetzen duten bestelako enpresa hitzarmenak edo akordioak) eta laneko segurtasun eta osasun esparruan indarrean dauden betebeharrak.
4.- Enpresa kontratistak aplikatu beharreko hitzarmen kolektiboan jasotako soldata ordaindu beharko du kontratua gauzatzen den denbora guztian, betiere langileari dagokion lanbide kategoriaren arabera, eta ordaintzekoa den soldata ezin izango da, inola ere, txikiagoa izan hitzarmenean jasotakoa baino.
5.- Kontratistak adierazi beharko du zer hitzarmen kolektibo aplikatuko zaien kontratuaren xede jarduera egiten duten langileei. Horretarako, kontratua adjudikatu ondoren, langileei benetan aplikatzen zaizkien lan baldintzei buruz beharrezkoa den informazio guztia aurkeztu beharko du kontratistak.
6.- Kontratuari atxikitako langileen lan baldintzen edozein aldaketa, baldin eta adjudikazioaren unean hitzarmen kolektibo aplikagarrian xedatutako baldintzei eragiten badie, aldez aurretik jakinarazi beharko zaio kontratuaren arduradunari.
7.- Enpresa kontratistak sexu jazarpena eta sexuagatiko jazarpena saihesten duten lan baldintzak bultzatu beharko ditu, eta berariazko prozedurak ezarri halakoen prebentziorako eta halakorik jasan dutenek jarritako salaketak edo erreklamazioak bideratzeko.
8.- Klausula honetan jasotako betebeharrak betetzetik eratorritako gastuak enpresa adjudikaziodunaren kontura izango dira, eta kontratua betetzeko eskainitako prezioaren barnean egongo dira.
9.- Azpikontrataziorik egiten bada, klausula honetan xedatutakoa bete beharko du enpresa azpikontratistak. Azpikontratatutako jarduerari hasiera eman baino lehen, enpresa kontratistak egiaztatuko du azpikontratatutako enpresako langile guztiak gizarte segurantzan afiliatuta eta altan emanda daudela, eta hala adieraziko dio kontratazio organoari.
10.- Baldin eta, enpresa kontratistak klausula honetan xedatutako betebeharrak ez betetzeagatik, entitate kontratatzailea zehatzen badute ez-betetze horren ondorioz sortutako ondorio ekonomikoak bere gain hartzera, ondorio horiek kontratistari jasanaraziko dizkio. Horretarako, administrazio kontratatzaileak beharrezkoak diren jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.
11.- Aurreko paragrafoetan ezarritako betebeharrak exekuzio baldintza berezi moduan ezartzen dira, eta egiaztatu egin beharko dira kontratua betetzean. Haien ez-betetzeak, azpikontrataziorako 36.2.4 klausulan ezarritakoa salbuetsita, zehapen ekonomikoak jartzea ekarriko du, ez-betetzearen larritasunarekiko proportzionalak izango direnak, eta haien zenbatekoa ezin izango da izan kontratuaren prezioa baino % 10 handiagoa. Edonola ere, agiri honen arabera, betebeharren ez-betetzea oso larritzat jotzen denean, betebehar horiek kontratuaren funtsezko betebehartzat joko dira, eta horietakoren bat betetzen ez bada, kontratua suntsiarazi ahal izango da.
36.2.2.- Kontratuaren hizkuntza betebeharrak.
1.- Kontratu honek nahitaez bete behar du hizkuntza ofizialtasun bikoitzaren araubidea, zeina Euskal Autonomia Erkidegoko Autonomia Estatutuak 6. artikuluan ezartzen baitu eta euskararen erabilera normalizatzeko azaroaren 24ko 10/1982 Oinarrizko Legeak eta Gipuzkoako Foru Aldundiaren eta haren organismo autonomoen jarduera esparruan indarrean den euskararen erabilera planak arautzen baitute. 
2.- Diseinu eta jarduera guztiak (errotuluak, argitalpenak, seinaleztapenak, oharrak eta jakinarazpenak) planteamendu elebidunen arabera egin behar dira, euskaraz eta gaztelaniaz; dena dela, kasu jakin batzuetan, egokia izan daiteke euskarari lehentasuna ematea, planteatutako ekintzaren ezaugarrien arabera eta herritarren segmentuaren arabera. Edonola ere, herritarren hizkuntza aukeratzeko eskubidea bermatuko da.
3.- Hizkuntza arloko betekizun hori ez betetzeak berekin ekarriko du SPKLren 192. artikuluan aurreikusitako zehapena ezartzea, kontratuaren xede den prestazioa akastuna izateagatik.
4.- Zehapena ez betetzearen araberakoa izango da, proportzionaltasun irizpide bati jarraituz.
36.2.3.- Emakume eta gizonen berdintasun arloko betebeharrak
1.- Enpresa adjudikaziodunak, prestazioa ematean, nahitaez aplikatu beharko ditu emakumeen eta gizonen arteko aukera berdintasuna sustatzeko neurriak, Emakumeen eta Gizonen Berdintasunerako otsailaren 18ko 4/2005 Legearen 20. artikuluak aurreikusitakoarekin bat etorrita.
Neurri horietako bat izango da, nahitaez, emakumeen eta gizonen arloko berdintasun plana sortu eta aplikatzea, baldin eta enpresa adjudikaziodunak plan hori ez badu 250 langile baino gutxiago izateagatik, eta, beraz, 3/2007 Lege Organikoko 45. artikuluaren arabera behartua ez egoteagatik. Berdintasun planak emakume eta gizonen arteko aukera berdintasuna sustatzeko jarduerak aurreikus ditzake hainbat arlotan, hala nola: lana eskuratzeko aukeran; sustapen eta prestakuntzarako aukeretan; sailkapen profesionalean; ordainsarietan; bizitza pertsonala, familiakoa eta lana kontziliatzeko lanaldiaren antolaketan; eta, jazarpen sexualaren eta sexu arrazoiarengatiko jazarpenaren prebentzioan.
Plan hori kontratuaren exekuzio esparruaren barruan egin behar da, eta aipatutako lege organikoaren edukia jaso behar du. 
Eusko Jaurlaritzaren otsailaren 11ko 11/2014 Dekretuan jasotako «Emakumeen eta Gizonen Berdintasunerako Lankidetza Erakundea» aitorpena eskuratu izanak balioko du egiaztatzeko kontratistak erakundean berdintasun plan bat duela eta aplikatzen duela.
Administrazio kontratatzaileak edozein unetan eskatu ahal izango dio enpresa kontratistari aitorpen hori erabiltzeko baldintzak betetzen dituela egiaztatzeko.
2.- Enpresa adjudikaziodunak kontratu hau gauzatzeko lanean ariko diren langileen bizitza pertsonala eta/edo familiarra kontziliatzeko neurriak finkatuko ditu, eta, hala dagokionean, azpikontrataturiko enpresak ere neurri berberak ezarri dituela egiaztatuko du.
Langileen lana eta bizitza pertsonala edo familiarra kontziliatzen laguntzeko, adjudikaziodunari eskatuko zaio neurriak har ditzan familia zamak dituzten langileentzako ordutegi malgutasuna bermatzeko edo familia ardurak dituzten langileei lanaldi partzialaren eta lanaldi osoaren arteko mugikortasuna ziurtatzeko. 
3.- Kontratua gauzatzeko langile gehiago kontratatu behar badira eta enpresa kontratistak kontratuaren exekuzioari lotutako plantillan emakumeen ordezkaritza desorekatua badu, gutxienez beste emakume bat kontratatu beharko du lanek irauten duten artean, edo emakume baten aldi baterako kontratua behin betiko kontratu bihurtu beharko du. Emakumeak plantilla osoaren % 40ra iristen ez bada, plantilla hori desorekatua dela ulertuko da.
4.- Enpresa adjudikaziodunak hizkuntza ez-sexista erabili beharko du kontratu hau exekutatzean sortzen den dokumentazio, publizitate, irudi edo material guztietan. Halaber, emakumeen bazterketa iradokitzen duten irudiak edota estereotipo sexistak ekidin beharko ditu, eta berdintasun balioak, presentzia orekatua, aniztasuna, baterako erantzukizuna eta genero rol zein identitateen aniztasuna sustatu beharko ditu.
5.- Aurreko paragrafoetan ezarritako betebeharrak exekuzio baldintza berezi moduan ezartzen dira, eta egiaztatu egin beharko dira kontratua betetzean. Betebehar horiek bete ezean, ez-betetzearen larritasunaren araberako zehapen ekonomikoak ezarriko dira, eta horien zenbatekoak, nolanahi ere, ezingo du gainditu kontratuaren prezioaren % 10. Hala ere, agiri honen arabera, betebeharren ez-betetzea oso larritzat jotzen denean, betebehar horiek kontratuaren funtsezko betebehartzat joko dira, eta horietakoren bat betetzen ez bada, kontratua suntsiarazi ahal izango da.
36.2.4.- Betebeharrak azpikontratazio kasuetan
1.- Enpresa kontratistak hirugarren aldeekin kontratatu ahal izango du prestazioaren zati bat. Azpikontratuak egin ahal izateko, SPKLren 215. artikuluaren 2. apartatuaren arabera eska daitezkeen baldintzak bete beharko dira.
2.- Ezaugarrien taulako 15. atalean aipatzen diren zeregin kritikoak ezingo dira azpikontratatu; kontratista nagusiak zuzenean egin beharko ditu.
3.- SPKLren 215.2 artikuluan xedatutako betebeharrak betetzen ez badira, artikulu bereko 3. eta 4. apartatuetan xedatutakoa aplikatuko da.
4.- Azpikontratistak soilik enpresa kontratista nagusiaren mende egongo dira; horrenbestez, azken hori izango da kontratua exekutatzearen gaineko erantzukizun osoa hartuko duena administrazioaren aurrean, gizarte edo lan arloko betebeharrak betetzeari dagokionean ere bai. Era berean, datuak babestearekin lotutako nazioko eta Europar Batasuneko arauak betetzeko betebeharraren erantzukizuna ere badagokio.
5.- Enpresa kontratistak enpresa azpikontratistei egiten dizkien ordainketetan SPKLren 216. artikuluan xedatutakoa bete beharko da.
6.- Kontratistak honako betebehar hauek izango ditu, gainera:
a) 6.- Enpresa kontratistak bete egin beharko ditu 32/2006 Legeak, urriaren 18koak, Eraikuntzaren Sektorean Azpikontratazioa Arautzekoak ezarritako arauak, baita laneko segurtasun eta osasun arloan indarrean dauden arauak ere, eta azpikontratista bakoitzari ere araudi hori betearaziko dio. Zehazki, kontratuaren exekuzioaren inguruan, enpresa azpikontratatu guztiek betebehar hauek betetzen dituztela egiaztatu beharko du:
· azpiegitura eta bitarteko egokiak dituela dagokion jarduera egiteko eta lanen zuzendaritza zuzenean egiteko; eta langileen legez kanpoko lagatzerik gertatu ez dela.
· langileek laneko arriskuen prebentzioaren arloan beharrezkoa den prestakuntza dutela.
· prebentzio antolaketa egokia duela.
· laneko segurtasun eta osasun esparruko betebehar guztiak betetzen dituela eta, zehazkiago, prebentzio jarduerak koordinatzeko araudia betetzen duela, eta beharrezkoak direnean, prebentzio baliabideak eskuragarri jartzen dituela.
· langileen % 30ek, gutxienez, lan kontratu mugagabea dutela, lan egonkortasuna bermatzeko.
· Enpresa Egiaztatuen Erregistroan izena emanda dagoela.
· Legean xedatutako azpikontratazio erregimeneko mugak betetzen dituela.
b) Enpresa kontratistak Azpikontratazioaren Liburua izan behar du, eta obran parte hartzen duten agente guztiei eman behar die aukera Azpikontratazioaren Liburua begiratzeko. Horrez gain, Azpikontratazioaren Liburuan jasotako azpikontratazio guztien berri eman behar dio segurtasun eta osasun koordinatzaileari.
c) Enpresa kontratistak obrako enpresa guztien berri eman beharko die langileen ordezkariei, obrako kontratazio edo azpikontratazio guztien informazioa, baita jarduerak koordinatzeko aurreikusitako neurriena ere.
d) Azpikontratatutako jarduera egiten hasi aurretik, enpresa kontratistak egiaztatu beharko du azpikontratatutako enpresetako langileak Gizarte Segurantzan afiliatuta daudela eta alta eman dutela, eta kontratazio organoari jakinaraziko dio.
e) Enpresa kontratistak ezin izango du inolaz ere kontratu zati bat exekutatzeko hitzarmenik egin antolamendu juridikoaren arabera kontratuak egiteko desgaituta dauden pertsonekin edo SPKLren 71. artikuluan jasotako egoeraren batean dauden pertsonekin.
f) Enpresa kontratistak egiaztatuko du enpresa azpikontratistak, kontratua exekutatzeko jende gehiago kontratatu behar badu, gizarte bazterketa arriskuan dauden, langabe dauden edo lan merkatuan sartzeko zailtasun handiak dituzten pertsonen kontratazioa bultzatu duela.
7.- Enpresa kontratistak lan legerian xedatutakoaren arabera emango die informazioa azpikontratazioarekin loturiko langileen ordezkariei.
8.- Enpresa edo erakunde adjudikaziodunak azpikontratua jasoko duen dokumentua aurkeztuko du kontratazio organoaren aurrean. Dokumentu horretan jasoko dira kontratu honetan aurreikusitako klausulei dagokienean enpresa edo entitate azpikontratistak dituen betebeharrak, baita horiek ez betetzeak ekarriko dituen ondorioak ere.
9.- Aurreko paragrafoetan zehaztutako betebeharrak –indarrean dagoen kontratazio araudian ezarritakoak ez badira– kontratua exekutatzeko baldintza berezi gisa ezartzen dira, eta kontratuaren exekuzio esparruan egiaztatu beharko dira. Betebehar horiek ez badira betetzen zehapen ekonomikoak jarriko dira, ez-betetzearen larritasunaren araberakoak, eta zehapen horien zenbatekoak ezin izango du gainditu kontratuaren prezioaren % 10. Edonola ere, baldintza agiri honen arabera, betebeharren ez-betetzea oso larritzat jotzen denean, betebehar horiek kontratuaren funtsezko betebehartzat joko dira, eta horietakoren bat betetzen ez bada, kontratua suntsiarazi ahal izango da, betiere SPKLren 211. artikuluaren 1. apartatuko f) letraren bigarren paragrafoan xedatutako betekizunak betetzen badira.
10.- Administrazio kontratatzaile honek egiaztatu ahal izango du enpresa kontratistak beharrezko ordainketak modu egokian egiten dizkiela azpikontratatzaile guztiei edo horietan parte hartzen duten hornitzaileei.
Horretarako, enpresa kontratistak, Administrazio kontratatzaileak eskatzen dionean, kontratuan parte hartuko duten azpikontratisten edo hornitzaileen zerrenda zehatza bidaliko dio administrazioari haien parte hartzea burutzen denean, bai eta haietako bakoitzaren azpikontratazio edo hornidura baldintzak ere, ordaintzeko epearekin zuzenean loturik daudenak. Era berean, erakunde kontratatzaileak eskatuz gero, prestazioa bukatutakoan azpikontratista edo hornitzaileei egin beharreko ordainketak egin izanaren egiaztagiria aurkeztu beharko du, betiere SPKLren 216. artikuluan eta 3/2004 Legean, abenduaren 29koan, legez ezarritako ordaintzeko epeen barruan, aplikagarria den heinean. Betebehar horiek kontratua exekutatzeko baldintza berezitzat hartzen dira, eta ez badira betetzen, ordenamendu juridikoak aurreikusitako ondorioak izateaz gain, zehapen hau ere jarri ahal izango da: ordainketan atzeratutako egun natural bakoitzeko, kontratuaren prezioko 1.000 euro bakoitzeko 0,60 euro, betiere kontratuaren prezioaren % 10 gainditu gabe.
36.3.-Informazioaren segurtasun arloko betebeharrak
1.- Gipuzkoako Foru Aldundiak emandako edo kontratua exekutatzean lortutako informazioa, datuak edo zehaztapenak konfidentzialtzat hartu beharko dituzte bai kontratistak, bai harentzat lan egiten duten langileek, eta ezin izango dira argitaratu, kopiatu, erabili, hirugarren pertsona bati laga edo mailegatu, ez osorik, ez zati bat, SPKLREN 133.2 artikuluari jarraikiz. Betebehar horiek indarrean jarraituko dute erakunde kontratatzailearekiko harremanak bukatu ondoren ere.
2.- Adjudikaziodunak bete egin beharko du Gipuzkoako Foru Aldundiaren Informazioaren Segurtasun Politika, 2017ko azaroaren 13ko GAOn argitaratu zena, bai eta zerbitzu edo informazio horiekin loturiko segurtasun araudia ere. Halaber, langileei informazioa eta prestakuntza emateko betebeharra ere badu.
3.- Kontratua exekutatzean kontratistarentzat ezinbestekoa bada datu pertsonalen tratamendua egitea tratamenduaren arduradunak:
a) Ezaugarrien taulan tratamendu horren xedea zein den adieraziko da. Kontratistak ezin izango ditu datu horiek adierazitakoak ez diren xedeetarako erabili. Kontratistak datuak beste zerbaitetarako erabiliko balitu, kontratuaren edo indarreko araudiaren hizpaketak urratuz erabili edo jakinaraziko balitu, tratamenduaren organo arduraduntzat hartuko da bera ere, eta pertsonalki erantzun beharko die egindako arau-hausteei.
b) Kontratista datuak babestearen esparruko nazioko eta Europar Batasuneko araudia betetzera behartuta dago, baita erakunde kontratatzaileak adierazten dizkion jarraibideak ere.
c) Kontratua formalizatu baino lehen, zerbitzariak non kokatuta dauden adierazi beharko du kontratistak, eta nondik emango diren horiekin lotutako zerbitzuak. Kontratua indarrean dagoen bitartean aldaketarik gertatuko balitz horrekin lotuta, jakinarazi egin beharko da.
d) Kontratistak, tratamenduaren arduradun den aldetik, beharrezkoak diren neurri teknikoak eta antolakuntzakoak hartuko ditu datu pertsonalen segurtasuna bermatzeko eta datu horiek suntsitu, galdu edo aldatu ez daitezen, edo baimenik gabe komunikatu edo eskuratu ez daitezen.
e) Kontratistak, kontratuak xede duen prestazioa amaitutakoan, datu pertsonalak suntsitu egin beharko ditu edo, bestela, erakunde kontratatzaileari edo kontratatzaileak izendatutako datuen tratamenduaz arduratzen den beste pertsona bati itzuli.
Apartatu honen a), b) eta c) letretan adierazitakoa funtsezko betebehartzat joko da SPKLren 211. artikuluaren 1. apartatuko f) letran aurreikusitako ondorioetarako; halaber, lizitatzaileek adierazi egin beharko dute, alde batetik zerbitzariak edo horiekin lotutako zerbitzuak azpikontratatzeko asmoa duten eta, bestetik, horiek egitea aginduko dieten azpikontratisten izena edo enpresa profila –kaudimen profesionaleko edo teknikoko baldintzen arabera definitua–. d) eta e) letretan aipatzen diren betebeharrak exekuzio baldintza berezitzat hartuko dira.
4.- Adjudikaziodunak kontratuak irauten duen bitartean egokitzat hartzen dituen kontrol guztiak egiten utziko dio erakunde kontratatzaileari, segurtasun neurriak betetzen direla egiaztatzeko eta hartu beharreko neurri zuzentzaileak hartu ahal izateko.
5.- Baldin eta, enpresa kontratistak klausula honetan xedatutako betebeharrak ez betetzeagatik, erakunde kontratatzailea zehatzen badute dirua ordaintzera, diru hori kontratistari jasanaraziko dio. Horretarako, erakunde kontratatzaileak beharrezko jarduketa administratibo edo judizialak egiteko eskubidea izango du, harik eta ordaindutako zenbateko osoa berreskuratu arte.
36.4.- Kontratazio publikoan aplikatu beharreko Jokabide Kodea eta Erakundearen Zuzentasun Esparrua betetzeari buruzko betebeharrak
1.- Gipuzkoako Foru Aldundiak beharrezkotzat jotzen du kontratazio publikoaren arloko jardunbideetan erakutsi behar diren balio etikoak eta jokabideak nahiz kudeaketa onaren printzipioak eta jardun profesionalerako arauak jasotzea.
2.- Hori guztia, Europako Parlamentuaren eta Kontseiluaren 2014ko otsailaren 26ko 2014/24/EB Zuzentarauaren, kontratazio publikoari buruzkoaren, 16. kontuan hartuzkoan aurreikusitakoaren arabera; izan ere, aginte publikoak behartzen baititu bitarteko posible guztiak baliatzera kontratazio publikoko prozeduretan interes gatazkak ekiditeko. Eta bereziki adierazten du horrek “interes gatazkak antzematera, saihestera eta konpontzera bideratutako prozedurak erabiltzea” ekar dezakeela berekin.
Horregatik guztiagatik, prozedura honen osotasuna bermatze aldera, Gipuzkoako Foru Administrazioaren kontratazio publikoari aplikatzeko jokabide kodea eta erakundearen zuzentasun esparrua betetzeari buruzko adierazpen eredua gehitzen da IV. eranskinean.
3.- Funtsezko betebehar den aldetik, Kode hori nahitaez bete beharrekoa da Gipuzkoako Foru Aldundiak sustatutako lizitazioetan parte hartzen duten enpresa eta erakundeentzat, nahiz haien adjudikaziodunentzat. Kodea ez betetzeak kontratazio organoa gaituko du ez-betetzea egin duen enpresa edo entitatea kanporatzeko, edo, hala balegokio, kontratua bertan behera uzteko haien erruz bete gabe geratu delako, legeak halakoetarako ezarritako ondorioekin.
4.- Kontratua suntsiaraztea bidezko ez denean, zehapena ezarriko da. Jokabide Kodearen ez-betetze bakoitza arau-hauste astuntzat hartuko da, eta horrek kontratuko aurrekontuaren % 10era ere iritsi ahal izango den zehapena sorraraziko du.
5.- Zehapenak ezartzeko prozedurak aintzat hartuko ditu zehapenaren kontraesan eta graduazio printzipioak, eta aintzat hartuko ditu, orobat, proportzionaltasuna eta gainerako inguruabarrak.
36.5.- Eraikitzeko eta eraisteko hondakinei buruzko betebeharrak
Baldintza agiri honen ezaugarrien taulako 28. atalean hala aurreikusten denean, aplikagarri zaion araudian aurreikusitako betebeharrez gain, obra egiten duen pertsona fisiko edo juridikoak obrak irauten duen bitartean sortzen diren eraikuntza eta eraisketa hondakinen kudeaketari buruzko betebeharrak nola beteko dituen adierazten duen plana aurkeztu beharko dio departamentuari eta, zehazki, 105/2008 Errege Dekretuak, otsailaren 1ekoak, eraikuntza eta eraispen hondakinen ekoizpena eta kudeaketa arautzekoak, 4.1 eta 5. artikuluetan xedatutakoaren inguruan. Era berean, bete egin beharko da 112/2012 Dekretua, ekainaren 26koa, eraikuntza eta eraispen hondakinen ekoizpena eta kudeaketa arautzen dituena.
2.- Plana, zuzendaritza fakultatiboak onartutakoan, obrako kontratu dokumentuen barnean geldituko da.
3.- Betebehar horiek ez badira betetzen, SPKLren 192. artikuluan aurreikusitako zehapena ezarriko da, kontratuko xede den prestazioa akatsekin gauzatzeagatik.
4.- Ez-betetzearen larritasunaren araberakoa izango da zehapena, proportzionaltasunaren irizpideari jarraikiz.
36.7.- Lantaldeari eta giza baliabideei dagozkien betebeharrak
1.- Enpresa kontratistak lantalde eta langile egokiak izan behar ditu lanak exekutatzeko, bai eta eskaintzan adierazitakoak ere, lanen martxak eragindako beharrei une oro erantzun ahal izateko.
2.- Zehazki, bere kontura aurreikusi behar du proiekturako eta obrarako beharko duen laguntza tekniko guztia, lan eta espezialitate bakoitzak eskatzen dituen premiei ondo erantzuteko gai izango dena.
3.- Administrazioak enpresa kontratistari eskatu ahal izango dio espezialista arduradunak izendatzea, zuzendaritza fakultatiboaren ustez bereziki delikatuak edo kritikoak diren lan zein gaietarako.
4.- Enpresa kontratista behartuta dago kontratua sinatu aurretik izenez aipatutako fakultatiboak eta gainerako langileak izendatzera baldintza agiri honetan aipatzen diren lanak egiteko, kontratuan zehazten den dedikazioarekin. Horrenbestez, kontratuak irauten duen bitartean, dedikazio osoarekin izendatutako langileek ezingo dute beste ezertan lan egin. Halaber, enpresa kontratistak ezingo ditu izendatutako langileak ordeztu, baldin eta kontratuaren arduradunaren berariazko baimenik ez badu. Ondorio horietarako, enpresa kontratistak kontratua exekutatzeko konprometitu dituen langileak aldatu ahal izateko Administrazioaren onarpena beharko du eta, hala eskatzen bazaio, sartu nahi d(it)uen langile berri(ar)en curriculuma aurkeztu beharko du aldez aurretik.
5.- Laguntzaileek parte hartzea proposatuz gero, haien lankidetza konpromisoaren deklarazioa aurkeztu beharko da. Enpresa kontratistak ezin izango ditu bere eskaintzan proposatutako lankidetzak alde batera utzi, ez eta haien lekuan beste batzuk jarri ere, kontratuaren arduradunaren onarpenik gabe.
6.- Aurreko paragrafoetan ezarritako betebeharrak exekuzio baldintza berezi gisa ezartzen dira, eta kontratuaren exekuzio esparruan egiaztatu beharko dira. Betebehar horiek ez badira betetzen zehapen ekonomikoak jarriko dira, ez-betetzearen larritasunaren araberakoak, eta zehapen horien zenbatekoak ezin izango du gainditu kontratuaren prezioaren % 10. Edonola ere, betebeharren ez-betetzea oso astuntzat jotzen denean, betebehar horiek kontratuaren funtsezko betebehartzat joko dira, eta horietakoren bat betetzen ez bada, kontratua suntsiarazi ahal izango da. Zehapen horiek kobratzeko, isunaren zenbatekoa osoki edo zati batean kenduko da enpresa kontratistari ordaindu beharreko zenbatekotik; bestela, bermearen bidez ordainduko dira.
36.8.- Makineria eta bitarteko teknikoei dagozkien betebeharrak
1.- Enpresa kontratistak eskaintzan adierazitako makineria eta bitarteko teknikoak erabiliko ditu obretan eta, oro har, obrak behar bezala egiteko behar diren guztiak.
2.- Eskaintzan sartutako makinak edo bitarteko teknikoak aldatu ahal izateko, proposamen arrazoitua aurkeztu beharko du, eta Administrazioaren onarpena beharko du.
3.- Makinak eta bitarteko teknikoak lana ongi egiteko moduan eduki behar dira, eta kontratuaren xede den obrari behar besteko dedikazioa eskainiko diote. Erretiratu nahi izanez gero, aurrena justifikatu egin beharko da xede zuten lan unitatea amaitu dela, eta ondoren, zuzendaritza fakultatiboak baimendu egin beharko du.
4.- Aurreko paragrafoetan ezarritako betebeharrak exekuzio baldintza berezi gisa ezartzen dira, eta kontratuaren exekuzio esparruan egiaztatu beharko dira. Betebehar horiek ez badira betetzen zehapen ekonomikoak jarriko dira, ez-betetzearen larritasunaren araberakoak, eta zehapen horien zenbatekoak ezin izango du gainditu kontratuaren prezioaren % 10. Edonola ere, betebeharren ez-betetzea oso astuntzat jotzen denean, betebehar horiek kontratuaren funtsezko betebehartzat joko dira, eta horietakoren bat betetzen ez bada, kontratua suntsiarazi ahal izango da. Zehapen horiek kobratzeko, isunaren zenbatekoa osoki edo zati batean kenduko da enpresa kontratistari ordaindu beharreko zenbatekotik; bestela, bermearen bidez ordainduko dira.
36.7.-Baimen, lizentzia eta onarpenen kudeaketaren inguruko betebeharrak
1.- Enpresa kontratistaren kontura izango dira eta hark eskuratu beharko ditu, kontratazio organoak berak kudeatzea erabakitzen duenean salbu, lanak behar bezala egiteko beharrezkoak diren baimen, lizentzia eta onarpen guztiak, eta horrenbestez, bere kontura erantzungo die eskumena duten organoen baldintzei eta aginduei.
2.- Baimenak, lizentziak edo onarpenak eskuratzeak tasa, fidantza edo bestelako gasturen bat badakar, horiek ordaintzea edo gordailuak egitea ere enpresa kontratistaren kontua izango da.
37.- Kontratistari egotzi beharreko gastuak
Kontratistaren kontura izango dira kontratua formalizatzeko gastuak, Eskritura Publikora eramaten bada. Era berean, bere kontura izango dira kontratatutako prestazioa betetzeko enpresak egin beharreko gastuak, horien barnean sartuta gastu orokorrak, finantza arlokoak, aseguruenak, tasak, fidantzak, entseguak, garraio eta joan-etorriekin lotutakoak, bere kargurako teknikari eta laguntzaileen ordainsari eta dietekin lotutakoak eta baldintza agiri honetan aurreikusten diren gainerakoak.
38.- Klausula sozialak ez betetzearen ondorio juridikoak
1.- Administrazio klausula partikularren agiri honetan exekuzio baldintza berezi gisa zehaztutako betebeharren ez-betetzeak arintzat, astuntzat edo oso astuntzat sailkatuko dira, horren arabera zehapenak ezartzeko.
1.- Lan arloko, Gizarte Segurantza arloko eta laneko segurtasun eta osasun arloko betebeharren ez-betetzeak honela kalifikatuko dira:
1.1.1.- Ez-betetze arinak izango dira:
a) Langileari kontratuaren funtsezko elementuen eta lan prestazioaren exekuzio baldintza nagusien berri ez ematea idatziz, hain zuzen ere dagokion araudian horretarako zehaztutako baldintza zein epeetan.
b) Enpresan hutsik dauden lanpostuen berri ez ematea lanaldi partzialeko kontratudun langileei, urruneko kontratudun langileei, iraupen jakin bateko kontratudun langileei edo aldi baterako kontratudun langileei.
c) Lan agintaritza eskudunari ez jakinaraztea, denbora eta modu egokian, gertatutako lan istripuak eta gaixotasun profesional aitortuak, baldin eta horiek arinekoak badira.
d) Behar den garaian eta moduan ez ematea enpresan lan egiteari utzi dioten langileen bajen berri eta haiekin loturiko bestelako aldaketen berri.
e) Langileek entregatutako lanerako aldi baterako ezintasun egoerako bajako parte medikoen, bajaren berrespenaren edo alta parteen kopiak dagokion entitateari ez bidaltzea.
f) Betebehar formal edo dokumentalen inguruko bestelako ez-betetzeak.
1.1.2.- Ez-betetze astunak izango dira:
a) Lan kontratua idatziz ez formalizatzea, baldintza hori galdagarria denean ala langileak hala eskatu duenean.
b) Kontratu modalitateei, aldi baterako kontratuei eta iraupen jakin bateko kontratuei buruzko araudia ez betetzea, legeari iruzur egiteko erabilita.
c) Lanaldiaren, gaueko lanaren, aparteko orduen, ordu osagarrien, atsedenaldien, oporren zein baimenen inguruko arauak edo alderdi horien adostutako zein lege mugak ez betetzea.
d) Enpresak alde bakarretik inposatutako funtsezko baldintzak aldatzea, horretarako dagozkion lege prozeduretara jo gabe.
e) Legearen edo hitzarmen kolektiboaren arabera zehaztutakoak baino lan baldintza apalagoak ezartzea, baita Langileen Estatutuaren Legearen 4. artikuluan aitortutako eskubideen aurkako egintzak edo ez-egiteak, baldin eta horiek ez badira ez-betetze oso astuntzat sailkatzen.
f) Laneko segurtasun eta osasun plana laneko arriskuen prebentziorako araudian zehaztutako irismen eta edukiarekin osatzeko betebeharra ez betetzea, bereziki plan horrek ez badu obrako langileen segurtasunerako eta osasunerako berariazko arriskuen araberako benetako eduki egokirik, edo ez bada behar bezala egokitzen jardueren ezaugarri berezietara, egin beharreko prozeduretara edo lanpostuen ingurunera.
g) Laneko segurtasun eta osasun planaren jarraipena egiteko betebeharra ez betetzea, hain zuzen ere lan arriskuen prebentzioari buruzko araudian xedatutako irismenarekin eta edukiarekin.
h) Indarrean dagoen araudiak xedatutako moduan, langileen osasun egoeraren aldian behingo probak eta azterketak ez egitea, edo eraginpeko langileei horien emaitzak ez jakinaraztea.
i) Beren ezaugarri pertsonal ezagunekin bateraezinak diren lanpostuetara atxikitzea langileak, baldin eta ez-betetze hau oso astuntzat sailkatzen ez bada.
j) Indarrean dauden xedapenek agintzen duten moduan, gertatutako lan istripuen edo aitortutako gaixotasun profesionalen berri ez ematea dagokion lan agintaritzari, denbora eta forma egokian, baldin eta horiek larriak, oso larriak edo hilgarriak badira; edo langileen osasuna kaltetzen bada, edo prebentzio neurriak nahikoak ez direla susmatzen bada, ikerketarik ez egitea.
k) Lan arriskuen prebentziorako araudia ez betetzea, baldin eta ez-betetze hori arina ala oso astuna ez bada.
l) Lantokia garbi ez izatea, baldin eta hori ohikoa bada, edo horren ondorioz, langileen osotasun fisikoa eta osasuna arriskuan jartzen badira.
m) Enpresaren zerbitzura lanean hasten diren langileen hasierako izen ematea edo alta ez eskatzea, edo hori ikuskapen baten ondoren eskatzea, horretarako zehaztutako epez kanpo. Kasu horretan dagoen langile bakoitzeko ez-betetze bat gertatu dela ulertuko da.
n) Araudiak zehaztutako modu eta epean ez ordaintzea Gizarte Segurantzako Altxortegi Orokorrak kontzeptu guztiengatik bildu beharreko kuotak, edo kuota horien zenbateko egokia ez ordaintzea, kotizazio dokumentuak aurkeztu ondoren, baldin eta ez-ordaintze hori ez bada enpresaren konkurtso deklarazio baten ondorioz, ezta ezinbesteko kasu baten ondorioz ere gertatu, edo ikuskapena egin baino lehen ez bada kuoten ordainketa atzeratzeko eskatu, hori ezesten duen ebazpen bat jaso bada salbu.
1.1.3.- Ez-betetze oso astunak izango dira:
a) Dagokion soldata ez ordaintzea edo hori behin eta berriz berandu ordaintzea.
b) Enpresak aldebakarreko erabakiak hartzea, adinagatiko edo desgaitasunagatiko zuzeneko zein zeharkako bazterketak sortzeko, edo soldaten, lanaldien, prestakuntzaren, sustapenaren edo laneko gainerako baldintzetan aldeko ala aurkako bazterketak sortzeko, jatorriagatiko bazterketak sortzeko, arraza edo etniagatikoa, egoera zibilagatikoa, egoera sozialagatikoa, erlijio edo sinesmenengatikoa, ideia politikoengatikoa, sexu orientazioagatikoa, sindikatu atxikipenagatikoa (edo ez atxikipenagatikoa) barne, baita langileen ahaidetasunagatik edo hizkuntzagatik bazterketa sortzeko ere.
c) Enpresan egindako erreklamazio baten aurrean, edo egintza administratibo edo judizial baten aurrean —hain zuzen ere tratu berdintasunaren eta bazterketarik ezaren printzipioa betetzeko eskatzeko—, erreakzio gisa, enpresak tratu ezegokia ematea bere langileei.
d) Enpresak pentsio plan eta funtsak arautzen dituen araudian xedatutako baldintzen araberako konpromisoak ez betetzea bere langileekin.
e) Laneko eta Gizarte Segurantzako Ikuskapenak hala eskatuta, egiten ari diren lanak berehala ez etetea edo bertan behera ez uztea, baldin eta lan horiek lan arriskuen prebentziorako araudia bete gabe egiten badira eta Ikuskaritzaren ustez, langileen segurtasuna eta osasuna berehalako arrisku larrian badago. Halaber, berriro lanak abian jartzea, horiek etetea sorrarazi zuen arazoa konpondu gabe.
f) Beren ezaugarri pertsonal ezagunekin bateraezinak diren lanpostuetara atxikitzea langileak, edota beren dedikazioa zehaztea laneko segurtasun eta osasun esparruan beren gaitasun profesionalak kontuan hartu gabe, baldin eta horren ondorioz, langileen segurtasuna eta osasuna berehalako arrisku larrian jartzen bada.
g) Prebentzio bitartekorik ez izatea, hori nahitaezkoa denean, edo bitartekoak izateak dakartzan betebeharrak ez betetzea, baldin eta dagokion araudiaren arabera, jarduerak arriskutsuak edo arrisku berezikoak badira.
h) Legeak edo araudiak xedatutako moduan ez egiaztatzea enpresa azpikontratatuek beharrezko giza baliabideak badituztela, bai zuzendaritza mailan, bai produkzio mailan, eta beharrezko prestakuntza dutela lan arriskuen prebentzioan, baita prebentzio antolakuntza egokia dutela eta dagokion erregistroan izena emanda daudela ere.
i) Lan arriskuen prebentziorako araudia betez, lan baldintzetan aplikagarriak diren bestelako prebentzio neurririk ez hartzea eta, horren ondorioz, langileak berehalako arrisku larrian jartzea.
j) Arauak xedatutako epe eta moduan ez ordaintzea Gizarte Segurantzako Altxortegi Nagusiak kontzeptu guztiengatik biltzen dituen kuotak, kotizazio dokumentuak aurkeztu gabe.
k) Aitorpenetan edo kotizazio dokumentuetan zein bestelako edozein dokumentutan datu faltsuak edo zehaztugabeak ematea, era horretan, iruzur egin eta kuotak aldatzeko.
l) Kontratu eteteen edo lanaldi murrizketen eraginpeko langileei okupazioa ematea, kontratuak eteteko neurriak aplikatzeko epean edo lan agintaritzari edo langabezia prestazioen entitate kudeatzaileari jakinarazitako lanaldi murrizketaren ordutegian.
m) Langileei deskontatutako Gizarte Segurantzaren kuotari dagokion zatia modu bidegabean gordetzea, hori epe barnean sartu gabe; edo bestela legeak xedatutako baino deskontu handiagoak egitea langileei.
1. 2.- Azpikontratazio alorrean aurreikusitako betebeharren ez-betetzeak honela kalifikatuko dira:
1.2.1.- Ez-betetze arinak izango dira:
a) Eraikuntzaren sektoreko azpikontratazioa arautzen duen araudiak eskatutako azpikontratazio liburua ez edukitzea obran bertan.
b) Enpresa kontratistak ez egiaztatzea enpresa azpikontratistak erabiltzen duen makineria baduela dioen dokumentazioa edo titulua, ezta indarrean dauden lege xedapenek eskatutako bestelako informazioa ere.
c) Azpikontratazio liburuan apuntatutako azpikontratazioa segurtasun eta osasun koordinazioaz arduratzen den pertsonari ez jakinaraztea.
1.2.2.- Ez-betetze astunak izango dira:
a) Eraikuntza sektoreko azpikontratazioa arautzen duen legeak eskatutako azpikontratazio liburua ez izatea, edo liburu hori behar bezala eta egunean ez edukitzea, dagokion araudian xedatuko baldintzetan.
b) Ez egiaztatzea kontratatutako enpresa azpikontratistetako giza baliabideek, bai zuzendaritza mailan, bai produkzio mailan, beharrezko prestakuntza dutela lan arriskuen prebentzioaren esparruan, eta dagokion prebentzio antolakuntza duela.
c) Oro har, kontratuaren iraunaldian ez egiaztatzea enpresa azpikontratatuek azpikontratazio klausulan xedatutako betebeharrak betetzen dituztela, baldin eta ez-betetze horiek arinak edo oso astunak ez badira.
d) Kontratua exekutatzearen esparruan, azpikontratistek edo langile autonomoek parte hartzen uztea, hain zuzen ere legeak xedatutako azpikontratazio maila gaindituz, horretarako zuzendaritza fakultatiboaren berariazko baimenik izan gabe, baldin eta ez-betetze hori oso astuna ez bada.
e) Egindako azpikontratazioen berri ez ematea langileen ordezkariei.
1.2.3.- Ez-betetze oso astunak izango dira:
a) Kontratua exekutatzearen esparruan, azpikontratistek edo langile autonomoek parte hartzen uztea, hain zuzen ere legeak xedatutako azpikontratazio maila gaindituz, horretarako zuzendaritza fakultatiboaren berariazko baimenik izan gabe, baldin eta eraikuntza obretarako araudiaren arabera, arrisku berezidun lanak badira.
b) Langileen lagapena egitea indarrean dagoen legeriak debekatutako moduan.
c) Kontratuaren exekuzio partziala kontratatzea ordenamendu juridikoaren arabera kontratatzeko ezgaitutako pertsonekin, edo SPKLren 71. artikuluan aipatutako kasuren batean dauden pertsonekin.
d) Ez egiaztatzea enpresa azpikontratistak behar bezala betetzen duela lan kontratu mugagabedun pertsonen gutxieneko proportzioaren muga, hain zuzen ere eraikuntza sektoreko azpikontratazioaren araudiaren arabera.
1. 3.- Emakumeen eta gizonen berdintasuna bultzatzearen alorrean aurreikusitako betebeharren ez-betetzeak honela kalifikatuko dira:
1.3.1.- Kontratua exekutatzearen esparruan egindako berdintasun plana kontratazio organoan ez aurkeztea ez-betetze arina izango da.
1.3.2.- Ez-betetze astunak izango dira:
a) Berdintasun plana kontratuaren exekuzio esparrura egokituta ez egitea, egin behar den kasuetan.
b) Kontratua exekutatzeko esparruan egindako berdintasun planeko neurriak ez betetzea, oro har eta modu sistematikoan.
c) Neurririk ez ezartzea kontratuari atxikita dauden langileen lana eta familia bizitza edo bizitza pertsonala bateragarri egiteko.
d) Obra exekutatzen den bitartean, gutxienez emakume bat ez kontratatzea edo emakume baten aldi baterako kontratu bat behin betiko kontratu ez bihurtzea, betiere kontratua exekutatzeko langile gehiago kontratatu behar badira eta enpresa kontratistak emakumeen ordezkaritza desorekatua baldin badu kontratuarekin loturiko lantaldean.
1.3.3.- Ez-betetze oso astuna izango da sexu arrazoiagatik jazarpena egitea enpresa zuzendaritzaren ahalmenak erabiliz, edozein dela ere haren subjektu aktiboa.
2.- Exekuzio baldintza berezi gisa zehaztutako betebeharrak ez betetzea, azpikontratazioari buruzko 36.2.4 klausulan araututako kasua salbu. Ez-betetze horien ondorioz, zehapen ekonomiko hauek ezarriko dira, kontratua suntsiaraztea dagokion kasuetan izan ezik:
2. 1.- Arintzat kalifikatutako ez-betetzeen kasuan, kontratuaren prezioaren % 4 gainditu ezin duen zenbatekoko zehapena aplikatuko zaie.
2.2.- Astuntzat kalifikatutako ez-betetzeei kontratuaren prezioaren % 4 baino zehapen handiagoa ezarriko zaie, baina ez da % 7 baino handiagoa izango.
2.3.- Oso astuntzat kalifikatutako ez-betetzeei kontratuaren prezioaren % 7 baino zehapen handiagoa ezarriko zaie, baina ez da % 10 baino handiagoa izango; salbuespen izango da baldintza agiri honetako hurrengo klausulan azpikontrataziorako aurreikusitakoa.
3.- Jartzen diren zehapenak kobratzeko, isunaren zenbatekoa osoki edo zati batean kenduko da enpresa kontratistari ordaindu beharreko zenbatekotik; bestela, hala badagokio, eratutako bermearen bidez ordainduko da, ziurtagirietatik kendu ezin denean.
4.- Ez-betetzea oso astuntzat kalifikatuta duten betebeharrak funtsezko kontratu betebeharrak dira eta haiek ez badira betetzen kontratua suntsitu ahal izango da.
39.- Atzerapenagatiko zehapenak eta bestelako zehapenak
1.- Kontratazio organoak, SPKLren 192. eta 193. artikuluetan ezarritakoarekin bat etorrita, zehapenak ezarri ahal izango dizkio enpresa kontratistari, ondoren adierazten diren ez-betetzeengatik:
a) Guztizko epea edo epe partzialak betetzen atzeratzeagatik.
b) Prestazioa gaizki betetzeagatik; baldintza agiri honetan jasotako kontratua exekutatzeko beste edozein baldintza berezi ez betetzeagatik edo gaizki betetzeagatik, betiere hurrengo ataletan adierazitakoez bestelakoak direnak.
c) Prestazioa ez betetzeagatik edo gaizki betetzeagatik, eskaintzak baloratzeko irizpidetzat kontuan hartutako alderdiei dagokienez.
d) Soldatak ez ordaintzeagatik edo ordainketa behin eta berriro atzeratzeagatik edo hitzarmen kolektiboetatik eratorritako soldata baldintzen azpiko baldintzak aplikatzeagatik, modu larri eta dolozkoan.
2.- Zehapenen zenbatekoak hauek izango dira:
a) a) letran jasotako arrazoiarengatik, SPKLren 193. artikuluko 3. apartatuan aurreikusten den zenbatekoa, non eta ezaugarrien taulako 23. atalean ez duen besterik ezartzen.
b) b), c) eta d) letretan jasotako arrazoiengatik, kontratuaren prezioaren % 4, non eta kontratazio organoak, arrazoituta, astun edo oso astun irizten ez dion ez-betetzeari; horrelakoetan % 7ra ere iritsi ahal izango baita astunen kasuan, eta % 10era oso astunenean. Ez-betetzea errepikatzea kontuan hartuko da larritasuna baloratzeko.
Zehapen horiek, klausula honen beraren 1. ataleko a) letrak aipagai dituen betebeharrak ez betetzeagatik adierazitako salbuespenarekin, ez-betetzearen larritasunaren araberakoak izango dira, eta haietako bakoitzaren zenbatekoa ezin izango da kontratuaren prezioaren % 10 baino handiagoa izan, BEZik gabe, eta guztiek batera ezin izango dute kontratuaren prezioaren % 50 gainditu.
3.- Kontratuaren ezaugarri bereziak direla eta, behar bezala exekutatzeko beharrezko iritziz gero aurreko atalean adierazitakoez besteko zehapen batzuk finkatzeari, ezaugarrien taulako 23. atalean zehaztuko dira horiek.
4.- Enpresa kontratistaren berandutzea gertatutakotzat jotzeko, ez da beharrezkoa izango Administrazioak aurretik agindurik ematea.
5.- Bitartekoak atxikitzeko konpromisoa, hizkuntza baldintzak edo bestelako exekuzio baldintza bereziak ez betetzeagatik edo horiek behar bezala ez betetzeagatik zehapenak ezarriko dira kontratazio organoak ez-betetzea egiaztatzen duen momentuan.
6.- Eskaintzak baloratzeko irizpide gisa kontuan hartutako alderdietan eragina duten ez-betetzeengatik edo behar bezala ez betetzeagatik zehapenak ezarriko dira harrera egitean kontratazio organoak egiaztatzen badu, kontratistari egotz dakizkiokeen arrazoiengatik, hark ez duela kontratua edo bere eskaintzan bere gain hartutako konpromisoetakoren bat bete, baldin eta konpromiso horiek garrantzitsuak baziren adjudikaziorako.
Bete ez diren konpromisoak garrantzitsutzat joko dira, bete gabeko irizpidean kontratistak eskuratutako puntuazioaren % 50 deskontatu ostean, bere eskaintza ongien baloratua ez bada.
7.- Lanak behar bezala ez betetzeagatiko zehapenak ezarri egingo dira, akats horiek konpontzeari dagokionean kontratistak legez izango duen betebeharra gorabehera.
8.- Zehapena ezartzeak ez du kalte eta galerengatiko kalte-ordaina salbuesten.
9.- Atzerapenagatiko zehapenen zenbatekoa faktura edo ziurtagirietatik kenduko da eta, hala dagokionean, bermetik, beste dokumentu horietatik kentzerik ez dagoenean. Bermearen gainean gauzatzen direnean, kontratistak birjarri edo handitu egin beharko du hura, exekuziotik kontatzen hasita 15 egun naturaleko epean; bestela, kontratua suntsiarazteko arrazoia izango da.
40.- Zuinketa egiaztatzea
1.- Kontratuan zehaztutako epean (epe hori ez da izango hilabete baino luzeagoa, sinatzen denetik kontatzen hasita, justifikatutako salbuespenezko kasurik ez bada), obren ardura duen Administrazioaren zerbitzuak, lizitazioaren aurretik egindako zuinketa egiaztatuko du kontratistaren aurrean, horren emaitza aktan jasoko da, bi alde interesdunek sinatuko dute akta eta kontratua egin zuen organora ale bat helaraziko da. Egiaztapen aktan HAKLAOren 140. artikuluan xedatutakoa esanbidez jaso behar da.
2.- Zuinketaren egiaztapen akta sinatu baino lehen, enpresa adjudikaziodunak baldintza agiri honetako 36.2.1 klausularen 2. atalean aipatzen den dokumentazioa aurkeztu beharko dio kontratuaren arduradunari. Betebehar hori ez bada betetzen, klausula horretako hamaikagarren apartatuan adierazten diren ondorioak sortuko dira.
3.- Kontratuaren xedea sortetan banatzen bada, sorta bakoitzak garatu beharreko exekuzio fasearen arabera ekingo zaie lanei, aldez aurretik dagokion zuinketa egiaztatzeko akta edo lanak hasteko akta egin ondoren. Sorta bakoitzeko lanak hasi aurreko egunetan sinatu beharko da akta hori.
4.- Presazko gisa sailkatutako espedienteetan, kontratua exekutatzen hasteko epea ezingo da hilabete bat baino handiagoa izan, kontratua formalizatzen den egunetik aurrera kontatuta.
5.- Egiaztapenaren emaitza ikusita, zuzendaritza fakultatiboak uste badu proiektua bideragarria dela, kontratistak ez badu aurkakorik esaten eta lurzatiak eskuragarri badaude, lanak abian jartzeko baimena emango da, eta akta sinatu eta hurrengo egunetik aurrera hasiko da kontatzen exekuzio epea. Kontratistak, proiektuaren bideragarritasunari buruzko erreparorik egin gabe, obraren exekuzioan eragin dezaketen bestelako ohartarazpenik egin badu, ohartarazpen horiek kontuan izanik, zuzendaritzak proiektua abiatzea ala haren hasiera etetea erabakiko du, eta aktan bertan justifikatuko du erabakia. Hasteko baimena esanbidez jasoko da aktan, eta kontratistak horren berri izan duela ulertuko da hura sinatzearekin soilik.
Aurreko paragrafoan aipatzen diren inguruabarrak egiaztatzen ez direnean edo zuzendaritza fakultatiboak beharrezkotzat jotzen badu proiektatutako obrak aldatzea, haien hasiera etenda geratuko da eta horrela jasoko da aktan, Administrazioari berehala jakinarazteko betebeharra izanik, eta Administrazioak dagokion ebazpena emango du. HAKLAOren 141. artikuluan xedatutakoaren arabera egingo da aldaketa prozedura, eta SPKLren 205. artikuluan xedatutakoa izango da haren erregimena.
6.- SPKLren 245.b) artikuluak xedatutakoaren arabera, kontratua suntsiarazteko arrazoia izango da obren hasiera lau hilabete baino gehiagoko epean etetea.
7.- Obrei hasiera ez ematea eragin zuen arrazoia desagertu ondoren, kontratazio organoak dagokion ebazpena emango du, eta hori sinesgarriki jakinaraziko zaio kontratistari. Obrak hasteko baimenaren akordioaren jakinarazpena jaso eta hurrengo egunetik hasiko da zenbatzen exekuzio epea.
Aurrez xedatutakoa berdin-berdin aplikatuko da kontratistak erreparoak jartzen dituenean zuinketa egiaztatzeko ekitaldian. Alabaina, kontratazio organoaren iritziz erreparo horiek oinarri gabeak badira, obren hasiera ez da etengo, eta, horren ondorioz, ez da eman beharko beste erabakirik obrak hasteko eta ez da aldatuko exekuzio epeen kontaketa.
8.- Zuinketa egiaztatzeko akta kontratuaren barne egongo da, eta beraz, galdagarria izango da.
41.- Lan programa
1.- Ezaugarrien koadroko 21. atalean hala adierazten denean, enpresa kontratistak, bakarrak edo sorta bakoitzekoak, eskaintzan jasotako lan programa behar bezala garatuta aurkeztu beharko dio obren Zuzendaritza fakultatiboari, kontratua formalizatzen denetik aurrera hasi eta, gehienez ere, hamabost laneguneko epean, betiere HAKLAOren 144.3 artikuluan xedaturikoaren arabera.
2.- Lan programak ezin izango du aldaketarik egin kontratu baldintzetan. Hala ere, epe osoa murriztea proposa dezake, baldin eta aldaketa horiek direla eta, egin beharreko urte sarien doikuntzak egiteko aukera ematen badu Administrazioaren kreditu erabilgarritasunak, eta aldaketa horiek ez badute obraren adjudikazioko aurrekontu osoa areagotzen.
3.- Gipuzkoako Foru Aldundiko organo eskudunak programari buruzko erabakia hartuko du programa jaso eta hurrengo hamabost egun naturalen barruan, eta zenbait aldaketa sartzea edo ezaugarri jakin batzuk betetzea agindu dezake, baldin eta kontratuaren klausulen kontra ez badoaz.
4.- Lan programa onartu ondoren, kontratura atxikiko da, eta beharrezkoa bada, urte sarien doikuntza egingo da.
5.- Enpresa kontratistak lan programa eguneratu egin beharko du kontratuaren baldintzak aldatzen diren bakoitzean, eta hura finkatu edo eguneratu eta egunean jarriko du Administrazioak ematen dizkion aginduen arabera.
6.- Enpresa kontratistak bere lan programa egokitu eta koordinatuko du eraginpeko zerbitzuak kendu eta berrituta, bai kontratuaren barnean sartzen direnak, bai honako hauen moduko enpresei dagozkienak: Iberdrola, S.A., Telefónica de España, S.A.U, Euskaltel, S.A. eta Sociedad Estatal Correos y Telégrafos, S.A., S. M. E. eta gas enpresa hornitzaileak.
7.- Obrako zuzendaritzak aukera izango du ziurtagiriak geldiarazteko enpresa kontratistak lan programa behar bezala aurkeztu arte, berandutza-interesak jasotzeko eskubiderik gabe, hala badagokio, ziurtagiri horien ordainketan atzeratzeagatik.
42.- Laneko Segurtasun eta Osasun Plana
1.- Enpresa kontratistak laneko segurtasun eta osasun plana egin beharko du, 1627/1997 Errege Dekretuaren, urriaren 24koaren, eraikuntza obretarako gutxieneko segurtasun eta osasun alorreko xedapenak ezartzen dituenaren 7. artikuluak xedaturikoaren arabera. Plan hori bi kopiatan aurkeztu beharko du administrazioan kontratua formalizatzen den egunetik hasi eta hamaika egun naturaleko epean. Segurtasun eta osasun arloko planean ezingo dira kontratuaren baldintzak aldatu eta, bertan, besteak beste, hala badagozkio, aurreikusten diren azpikontratazioak zehaztu beharko dira.
Plan hori, dagokion koordinatzaileak edo, bestela, zuzendaritza fakultatiboak egindako txostenarekin batera, Aldundiko organo eskudunak onartu beharko du obrak hasi aurretik. Horretarako, segurtasuneko eta osasuneko koordinatzaileak, plan hori jaso eta zazpi egun naturaleko epean jakinaraziko du onartuko duen ala ez, eta hala ez bada, plan horretako zein puntu zuzendu behar diren. Egin beharreko zuzenketen garrantziaren araberako epea emango da horretarako, zazpi egun naturalekoa gehienez.
Edozein kasutan, Laneko Segurtasun eta Osasun Plana onartzeko gehieneko epea hilabete izango da, kontratua formalizatzen denetik hasita. Enpresa kontratistak aurreko paragrafoan adierazitako epeak ez betetzeagatik obrak hastea ezinezkoa balitz haiek hasteko baimena jasotzen den unean, ezingo du arrazoi horrengatik epea luzatzeko eskatu.
2.- Koordinatzaileak edo zuzendaritza fakultatiboan eginkizun hori esleituta duen kideak eskumen osoa izango du obra osoa edo lubakiak, bereziki, behin-behingoz geldiarazteko, segurtasuneko eta osasuneko neurriak ez direla betetzen eta pertsonentzat arrisku larri edo berehalakoa dagoela ikusiz gero. Kasu horietan, Lan eta Gizarte Segurantzako Ikuskaritzari eta gainerako interesdunei jakinaraziko die berehala, urriaren 24ko 1627/1997 Errege Dekretuko 14. artikuluarekin bat etorriz.
3.- Ezingo da obrarik hasi, harik eta laneko segurtasun eta osasun plana onartzen den arte. Obrak egiten ari diren bitartean obrak geldiaraztea agintzen bada enpresa kontratistak edo azpikontratistak segurtasun eta osasun arloko neurriak bete ez dituztelako, obra edo lubakia geldirik dagoen bitartean denbora zenbatzen jarraituko da exekuzio epeari dagokionez, eta hura eteteko arrazoi izan daiteke, SPKLren 193., 195. eta 237. artikuluekin bat etorriz. 4.- Kontratuaren xedea sortetan zatikatuta egongo balitz, kontratistak laneko Osasun eta Segurtasun Plana egin beharko du adjudikaziodun suertatzen den sortatarako.
43.- Kalte-galerak hirugarrenei
1.- Enpresa kontratistak beharrezkoak diren neurri guztiak hartuko ditu hirugarren aldeei kalte-galerarik ez eragiteko, eta huraxe izango da erantzule bakarra lanak exekutatzean, zuzenean nahiz zeharka, sor daitezkeen kalte-galera guztien aurrean.
Enpresa kontratistaren betebeharra izango da kontratua exekutatzeko lanen ondorioz kontratistaren beraren edo haren mendeko langileen edo bitartekoen eraginez gertatutako kalte eta galera guztien ordainak ematea hirugarrenei. Kalte eta galera horiek Administrazioak emandako aginduren baten ondorio zuzena eta berehalakoa badira, legeetan ezarritako mugen barruan izango du erantzukizuna kontratistak.
Enpresa batek baino gehiagok kontratua elkarrekin exekutatzen badute, modu solidarioan erantzun beharko diote klausula honetan aipatzen den erantzukizunari.
2.- Enpresa adjudikaziodunak aseguru kontratua izango du, une oro, hirugarren aldeei, pertsonak nahiz gauzak izan, eragindako kalte-galera horien aurrean erantzuteko, bai eta Administraziori edo haren mendeko langileei eragindako kalteen aurrean erantzuteko ere kontratua indarrean dagoen bitartean. Aseguru horren estaldura ezaugarrien koadroko 24. atalean zehaztutako zenbatekoa izango da, gutxienez.
3.- Polizak indarrean egon beharko du, gutxienez, kontratuak irauten duen bitarte guztian (luzapenak barne, baldin eta halakorik badago), eta berme aldiak ere irauten duen bitartean (zabalpenak barne, baldin eta halakorik badago).
44.- Kalteak obretan
1.- Bere jarduera garatzeko derrigorrezkoak diren aseguruez gain, enpresa kontratistak egindako obretan eta egiten ari direnetan gerta daitezkeen kalteak estaltzeko aseguru bat egin beharko du bere kontura, aseguratu modura Gipuzkoako Foru Aldundia sartuta. Aseguru horren gutxieneko zenbatekoa ezaugarrien taulako 24. atalean ezarritakoa izango da eta, bertan, onuradun gisa, ezbeharren bat gertatzekotan, kontratazio organoa agertuko da. Aseguru horrek bere baitan hartu behar ditu estaldura hauek:
a) Sute, tximista, leherketa, lapurreta, espoliazio, talka, trebetasun falta, zabarkeria, egintza bandaliko eta asmo gaiztoko arriskuetatik, naturaren arriskuetatik edo aipatu gabeko beste edozein arriskutatik eratorritako kalte eta galera materialak.
b) Berme gehigarriak, honako hauek eragindakoak:
· Diseinu akatsa, fabrikatzailearen arriskua.
· Aparteko orduek, obra hondakinak kentzeak, eraisketa lanak egiteak, agintariek hartutako neurriek eta abarrek eragindako gastuak.
· Lehendik dauden ondasunei eragindako kalteak, sabotajea.
· Greba, matxinada eta kommozio zibila.
2.- Eraikuntza aldiko edozein arrazoik eragindako galera edo kalte guztiak aseguratuta geratuko dira, baita eraikuntza aldian nahiz geroago obra kontratuan zehaztutako betebeharrak zuzen betetzeko egindako lanen ondorioz eragin daitezkeen kalte eta galerak ere.
3.- Polizak indarrean egon beharko du, gutxienez, kontratuak irauten duen bitarte guztian (luzapenak barne, baldin eta halakorik badago), eta berme aldiak ere irauten duen bitartean (zabalpenak barne, baldin eta halakorik badago).
4.- Obra hartzeko garaian, egiaztatu beharko da polizak beste urtebeteko indarraldia duela, obrak hartzen diren egunetik kontatzen hasita, eta aseguruaren prima guztiz ordainduta dagoela.
45.- Kontratua aldatzea
Kontratua burutzen denean, kontratazio organoak bakar-bakarrik interes publikoagatiko aldaketak egin ahal izango ditu bertan, horrela aurreikusten bada ezaugarrien taulako 22. atalean, edo SPKLren 205. artikuluan jasotako kasuak betetzen direnean. 

Nolanahi ere, kontratistarentzat derrigorrezkoak izango dira ezaugarrien taulako 22. atalean aurreikusitako aldaketak eta SPKLren 205. artikuluan aipatzen diren kontratua aldatzeko kasuekin bat datozenak, baldin eta kontratuaren zenbatekoan, bakarka nahiz elkarrekin hartuta, eragiten duten aldaketa ez denean kontratuaren hasierako prezioaren % 20 baino handiagoa, BEZa kanpo utzita.
Ez kontratistak, ez kontratuaren arduradunak, ezingo dute behar bezala onartu gabeko aldaketarik sartu edo egin. Administrazioaren kontratazio organo eskudunak behar bezala baimendu gabeko kontratu aldaketek enpresa kontratistaren erantzukizuna eragingo dute. Horrek, hala dagokionean, aldaketak izan dituzten alderdiak berregin beharko ditu, inolako ordainik jasotzeko eskubiderik gabe.
Kontratu aldaketak dokumentu administratiboan formalizatu beharko dira, SPKLren 153. artikuluan adieraziarekin bat etorrita eta, hala dagokionean, behin betiko bermea aurrez birdoituta.
Kontratuko baldintzak aldatzen diren bakoitzean, kontratistak gaurkotu egin beharko du laneko programa.
Kontratua aldatzea
Obraren zuzendari fakultatiboak beharrezkoa ikusten badu proiektua aldatzea, kontratazio organoaren baimena lortu beharko du dagokion espedientea abiarazteko; honako jarduketa hauek gauzatu behar dira: 

a) Proiektuaren aldaketa idaztea eta aldaketaren onarpen teknikoa.
b) Kontratistaren eta proiektua idatzi duenaren entzunaldia, gutxienez hiru egunez.
c) Kontratazio organoak espedientea onartzea, baita beharrezkoak diren gastu osagarriak ere.
Dena den, ez dira aldaketatzat hartuko honako hauek:
i. Gehiegizko neurketak egitea; gehiegizko neurketatzat hartzen da proiektua neurtzerakoan aurreikusitako unitateen kopurua eta lanak behar bezala egin bitartean egiten direnena desberdinak izatea, betiere, guztizko gastua ez bada igotzen hasierako kontratuaren % 10 baino gehiago. Nolanahi ere, obra amaierako ziurtagirian adieraziko dira gehiegizko neurketak. ii. Prezio berriak sartzea, Legeak eta hura garatzeko arauek finkatzen dituzten prozedurak jarraituz, kontraesanezko moduan finkatutakoak; betiere, ez badakarte kontratuaren guztizko gastua igotzea eta ez badagozkie guztira hasierako aurrekontuaren % 3 baino gehiago diren obra unitateei.
45.1.- Aurreikusitako aldaketak
1.- Kontratu hau aldatu ahal izango da baldintza agiri honetako ezaugarrien taulako 22. atalean hala aurreikusi bada, hain zuzen ere bertan xedatutako baldintza, irismen eta mugekin.
2.- Aurreikusitako aldaketek ez dute, inolaz ere, ekarriko kontratuan aurreikusten ez diren unitate prezio berriak ezartzea eta ez dute gaindituko kontratuaren hasierako prezioaren ehuneko hogei.
3.- Apartatu honetan xedatutako eskumenari dagozkion erabakiak hartzeko bideratzen den prozeduran, kontratuaren arduradunak kontratua aldatzeko proposamena idatzitakoan eta kontratistaren eta proiektua idatzi duenaren (hala badagokio) entzunaldia, gutxienez hiru egunez, egin ostean, kontratazio organora helaraziko da onar dezan.
45.2.- Aurreikusi gabeko aldaketak
1.- Ezaugarrien taulako 22. atalean aurreikusitakoez bestelako aldaketak sartu ahal izango dira, bakar-bakarrik behar beste justifikatzen denean SPKLren 205.2 artikuluan jasotzen diren balizko tasatuetako bat edo batzuk gertatzen direla, eta betiere aldaketa horiek mugatzen badira eragile izan duten kausa objektiboari erantzuteko ezinbesteko aldaketei erantzutera.
2.- Apartatu honetan xedatutako eskumenari dagozkion erabakiak hartzeko bideratzen den prozeduran, kontratuaren arduradunak kontratua aldatzeko proposamena idatzitakoan eta, kontratua aldatu aurretik, proiektua idatzi duenari entzunaldia egin behar zaio baldin eta, zerbitzu kontratu baten arabera, proiektua kontratazio organotik kanpoko beste hirugarren batek prestatu badu, betiere egoki iritzitako kontsiderazioak egin ditzan, gutxienez, hiru eguneko epean.
Aldaketak direla eta, proiektuan aurreikusi gabeko obra unitateak txertatu behar badira edo proiektuan ezarritakoekin bat ez datozen ezaugarriak badituzte, eta ez bada beharrezkoa beste lizitazio bat egitea, horiei aplikatu beharreko prezioak Administrazioak zehaztuko ditu, betiere kontratistari aldez aurretik entzunaldia eginez, gutxienez, hiru lanegunez. Kontratistak ez baditu zehaztutako prezioak onartzen, kontratazio organoak beste enpresaburu batekin kontratatu ahal izango ditu zehaztutako prezio horietan, zuzenean exekutatu ahal izango ditu edo kontratua suntsiarazteko aukera du, Lege honen 211. artikuluari jarraikiz.
3.- Aldaketa derrigorrezkoa baldin bada kontratistarentzat, entzunaldiaren izapidea egin ostean, kontratazio organora helaraziko da, onar dezan. 

4.- Aldaketa ez denean derrigorrezkoa kontratistarentzat, aldaketa hori kontratazio organoak soilik erabakiko du, aldez aurretik idatziz adostuz gero; bestela, kontratua suntsiaraziko da, 211. artikuluaren 1. apartatuko g) letran xedatutakoari jarraikiz.
46.- Obrak etetea
1.- Administrazioak kontratuaren exekuzioa etetea adostu ahal izango du, interes publikoko arrazoiak direla medio. Era berean, kontratua etengo du SPKLren 198.5 artikuluan adierazitako inguruabarra emango balitz.
Kontratua eteteari dagokionez, Estatuko obren kontrataziorako SPKLren 208. artikuluan, HAKLAOren 103. artikuluan eta Administrazio Klausula Orokorren Agiriaren 63. klausulan eta hurrengoetan xedatutakoa bete beharko da.
2.- SPKLren 208. artikuluarekin bat etorriz, Administrazioak adostuko balu kontratua etetea edo etete hori gertatuko balitz SPKLren 198.5 artikuluan xedatutakoa aplikatzeagatik, kontratistari jasandako kalte eta galerak ordaindu beharko dizkio Administrazioak.
47.- Neurketak eta balorazioa eta konturako ordainketak
1.- Kontratistari soilik proiektuko dokumentuekin bat etorriz egindako obra ordainduko zaio.
2.- Ezingo da inolako ziurtapenik egin eta, beraz, ezta ordainketarik egin ere, kontratua sinatu artean.
3.- Obra zuzendaritzak hilean behin neurtuko ditu egindako lanak, eta kontratistak neurketa horiek ikus ditzake. Dimentsioak edo ezaugarriak ondoren ezkutuan geldituko diren obra eta obra- zatietarako, kontratistak zuzendaritzari nahikoa aurrerapenez ohartaraziko dio, neurketak egin eta datuak hartu ahal izateko. Ildo horri eutsiz, definitzen dituzten planoak altxatuko ditu. Adostasuna kontratistak sinatu beharko du. Aldez aurretik ohartarazpenik ez badago (kontrakoa egiaztatzea kontratistari dagokio), gaiari buruz Administrazioak hartutako erabakiak onartu beharko ditu.
4.- Obra mota bakoitzerako, neurketa unitate modura, proiektuko neurketen ikerketetako dagokion epigrafean adierazitakoa hartuko da. Neurketa amaitu ondoren, zuzendaritza fakultatiboak hasieran baloratutako zerrenda idatziko du hilean behin.
5.- Exekutatutako obra proiektuko unitate prezioen taulan agertzen diren exekuzio materialeko prezioetan baloratuko da obra unitate bakoitzerako, eta kontratuan aurreikusi ez diren baina zegokien baimena baduten obra unitate berrien prezioetan, eta baldintza agirietan obra akastunak, metatutako materialak, oroharreko partidak eta obran ipinitako lantaldearen konturako ordainketak ordaintzeko aurreikusitakoa kontuan hartuz.
6.- Balorazioaren emaitzari (aurreko paragrafoan adierazitako moduan lortutakoa), HAKLAOren 131. artikuluan adierazitako ehunekoak –aurrekontua osatzeko hartuak– gaineratuko zaizkio, eta hortik ateratzen den zifra adjudikazio koefizientearekin biderkatuko da. Modu horretan hileko zerrenda baloratua eskuratuko da, hileko ziurtapena ekarriko duena, Administrazioak igorriko duena dagokion hileko hurrengo hamar egunetan.
7.- Ondorio horietarako, adjudikazioa hoberentzat hartutako proposamenari emateko ebazpenean, Administrazioak behin betiko zehaztuko du adjudikazio koefizientea.
Adjudikazio koefizientea honako hau izango da: enpresa adjudikaziodunak bere proposamenaren eskaintza ekonomikoan adierazitako prezioaren eta lizitazioko oinarrizko aurrekontuaren arteko erlaziotik ateratzen dena.
Lanak exekutatzean indarrean egongo diren unitate prezioak Administrazioak onartutako proiektuak agertzen direnak izango dira, enpresa lizitatzaileak egindako eskaintza ekonomikotik ondorioztatutako adjudikazio koefizientea aplikatuta.
8.- Aurrekontuan oroharreko prezioan adierazitako partidak, preskripzio tekniko partikularren agirian adierazitakoaren arabera baloratu eta ordainduko dira. Halakorik ez bada, HAKLAOren 154. artikuluan xedatutakoa beteko da.
9.- Justifikatzekoak diren oroharreko partidak ordaintzeko, lanak ez direnean obra unitatetan adierazteko egokiak, Administrazioak azter dezake beste norbaitek fakturatzea, obren zuzendaritza fakultatiboak horretarako baimena eta babesa aurretik eman badu. Fakturatutako zenbateko likidoa enpresa kontratistak ordainduko du, eta horren ordaina Administrazioak emango dio hurrengo hileko obra ziurtapenean sartuz. Zenbateko horri % 13 gehituko zaio gastu orokorren kontzeptuan, eta ez zaio beste inolako gehikuntzarik egingo, ezta adjudikazio beherapena aplikatuko ere.
10.- Zerrenda baloratua izapidetzearekin batera, obra zuzendaritzak ale bat helaraziko dio kontratistari, adostasuna eman dezan edo erreparoak azal ditzan; kontratistak egoki iritzitako alegazioak egin ahal izango ditu gehienez hamar eguneko epean, adierazitako dokumentu hori jasotzen duen egunetik kontatzen hasita.
Epe hori igaro eta kontratistak ez badu alegaziorik aurkeztu, zerrenda baloratuarekin ados dagoela ulertuko da. Bestela, eta kontratistaren alegazio guztiak edo batzuk onartuz gero, alegazio horiek aintzat hartuko dira hurrengo zerrenda baloratua idazteko garaian edo, hala badagokio, azken ziurtapenean edo kontratuaren likidazioan.
SPKLren hogeita hamabigarren xedapen gehigarriko bigarren apartatuarekin bat etorriz, kontratistak aurkeztutako faktura bakoitzean kontabilitate publikoan eskumenak dituen administrazio organoaren nahiz kontratazio organoaren eta hartzailearen identifikazioa jaso beharko du, ezaugarrien taulako 1. atalean xedatutakoaren arabera.
11.- Fakturak formatu elektronikoan aurkeztu beharko dira honako arau hauek ezartzen dituzten balizkoetan: 25/2013 Legea, abenduaren 27koa, faktura elektronikoa sustatzeko eta sektore publikoan fakturen kontularitza erregistroa sortzekoa; eta 632/2014 Foru Agindua, abenduaren 1ekoa, Gipuzkoako Lurralde Historikoko Foru Administrazioaren eremuan faktura elektronikoen sarrera puntu orokorrari eta fakturen kontabilitate erregistroari buruzko alderdi batzuk arautzen dituena.
Kasu horietan, faktura elektronikoen sarrera puntu orokorraren bitartez aurkezten diren faktura elektroniko guztiak automatikoki sartuko dira Gipuzkoako Foru Aldundiaren sarrera erregistro elektronikoan, eta orobat sartuko da Ogasun eta Finantza Departamentuko Kontabilitate Zerbitzuak kudeatzen duen fakturen kontabilitate erregistroan.
12.- Administrazioak obra ziurtapena onartu eta hurrengo hogeita hamar egunen barruan ordaindu behar dio kontratistari haren prezioa eta, berandutzen bada, hogeita hamar eguneko epe hori amaitzen denez geroztik sortutako berandutza interesak eta kobraketa gastuen kalte-ordaina ere ordaindu beharko dizkio, 3/2004 Legean, abenduaren 29koan, merkataritzako eragiketetako berankortasunaren aurkako neurriak ezartzen dituenean aurreikusitako baldintzetan.
Interesak kobratzen hasteko epea hasitzat emateko, kontratistak erregistro administratiboan aurkeztuak izan beharko ditu fakturak, faktura elektronikoari buruz indarrean dagoen araudian ezarritako moduan, epe eta forma egokian, hogeita hamar eguneko epean salgaiak egiaz entregatutako egunetik edo zerbitzua ematen denetik zenbatzen hasita.
SPKLren 210. artikuluaren 4. apartatuan eta 243. artikuluaren 1. apartatuan ezarritakoa alde batera utzi gabe, Administrazioak obra ziurtapenak edo kontratuan helarazitako ondareei edo emandako zerbitzuei buruz xedatutakoa betetzen dela egiaztatzeko dokumentuak onartu beharko ditu ondareak egiaz entregatu edo zerbitzuak eman eta hurrengo hogeita hamar egunen barruan.
14.- Nolanahi ere, kontratistak ez badu betetzen faktura dagokion erregistro administratiboan aurkezteko hogeita hamar egun naturaleko epea, betiere faktura elektronikoari buruz indarrean dauden arauetan xedatutako baldintzetan, ez da interesak sortzen hasiko faktura dagokion erregistroan behar bezala aurkezten duen egunetik hogeita hamar egun natural igaro arte, eta administrazioak adostasuna azaldu eta, hala badagokio, egin beharreko ordainketa egin gabe.
Hala ere, kontratuan agintzen duten urtekoak baino zenbateko handiagoa eskatzen duten ziurtapenetan, legezko epea ez da kontatuko ziurtapena onartzen denetik aurrera, baizik eta hitzartutako baldintzen eta onartutako lan programen arabera izan beharko lukeen geroagoko dataren arabera.
15.- Igortzen diren ziurtapenak eta kontratistari ordaintzen zaizkion zenbatekoak konturako ordainketatzat hartuko dira eta ez dute esan nahi, inolaz ere, biltzen dituzten obrak onartzen eta hartzen direnik, exekutatutako obren azken ziurtapenaren zain eta kontratuaren likidazioaren kontura. Konturako ordainketa horietan SPKLren 198. artikuluaren 2. apartatuko bigarren paragrafoan xedatutakoa beteko da.
16.- Kontratistak, legez ezarritako bideren batetik, hirugarren bati laga diezaioke kontratuaren prezioa kobratzeko eskubidea, baina, lagapenak ondorioak izango baditu eta Administrazioak lagapen hartzaileari ordaintzeko agindua emango badu, modu frogagarrian jakinarazi beharko zaio Administrazioari lagapen akordioa.
17.- Kontratistak, baldintza agiri honetako ezaugarrien taulako 26. atalean adierazitako baldintzetan, aurrez idatzizko eskaera egin ostean, metatuak dauden materialengatik eta instalazio edo ekipoengatik konturako ordainketak jasotzeko eskubidea izango du, horretarako HAKLAOren 155. artikulutik 157. artikulura bitarte zehazten den moduan eta horietan adierazitako bermeekin. Zenbatekoa eta baldintzak aipatutako 26. atalean jasotzen dira. Ordainketa horiek atal horretan zehazten den bermearen prestazioaren bitartez egongo dira aseguratuta.
48.- Obraren exekuzioa amaitu dela ohartaraztea
Kontratistak, ezaugarrien taulako 29. atalean aurreikusten den aurrerapenarekin, kontratua amaitu edo exekutatzeko aurreikusitako dataren berri emango dio obrako zuzendaritzari, idatziz, haren harrera egin dadin. Jakinarazpen hori izapidetzeko prozedura eta epeak, harrera eta Kontu Hartzailetzari egiteko jakinarazpenerako ordezkariaren izendapena, HAKLAOren 163. artikuluan ezarritakoaren arabera arautuko dira.
49.- Obraren harrera
1.- Kontratistak kontratua bete duela esango da, xedea osorik gauzatu duenean, kontratuan ezarri bezala, eta Administrazioa ados dagoela.
2.- Obra amaitu eta hurrengo hilean haren harrera egingo da egintza formal bidez.
3.- Obrak egoera onean badaude eta aurreikusitako jarraibideen araberakoak badira, Administrazio kontratatzaileak eta haren ordezkariak izendatutako funtzionario teknikariak hartutzat emango ditu, eta dagokion akta jasoko da lau aletan. Akta hori harreran bertaratuek sinatu beharko dute. Ale bat Administrazioa ordezkatzen duen funtzionario teknikariari helaraziko zaio, beste bat zuzendaritza fakultatiboari, eta beste bat kontratistari, eta berme-epea orduan hasiko da. Harrera-aktan zuzendaritza fakultatiboak neurketa orokorrarekin hasteko eguna ipiniko du, eta kontratista ekitaldi horren jakinaren gainean geratuko da.
4.- Kontratista obraren harrerara bertaratzera derrigortuta dago. Egotzi ahal zaizkion arrazoiak direla medio, betebehar hori betetzen ez badu, Administrazioaren ordezkariak aktaren ale bat igorriko dio, hamar eguneko epean, egokitzat jotzen dituen alegazioak egin ditzan, eta kontratazio organoak ebatziko ditu horiek.
5.- Obrak harrera egiteko moduko egoeran ez daudenean, aktan hala adieraziko da, eta horien zuzendaritza fakultatiboak hautemandako akatsak adierazteaz gain, beharrezkoak diren argibideak emango ditu, akats horiek konpontzeko epe bat ipiniz. Epe hori igarota kontratistak ez balitu akatsak konpondu, luzaezina den beste epe bat eman ahal izango da edo kontratua suntsiaraz daiteke, kontratistari egotz dakizkiokeen arrazoiak direla medio.
50.- Neurketa orokorra eta azken ziurtapena
1.- Obren harrera egin ondoren, neurketa orokorra egingo da kontratista bertan egonik, eta harrera egiten denetik hilabeteko epean zuzendaritza fakultatiboak proiektuaren arabera egiaz gauzatutakoen neurketa egingo du. Harrera egin eta 3 hilabeteko epearen barnean, kontratazio organoak exekutatutako obren azken ziurtapena onartu beharko du eta, hala badagokio, kontratistari kontratuko likidazioaren kontura ordainduko zaio, SPKLren 198.4 artikuluan aurreikusitako epean.
2.- Hamabi milioi eurotik gorako balio estimatua duten obren kasuan, likidazio- eta neurketa- eragiketak bereziki konplexuak direnean, pleguetan azken ziurtapena onartzeko hiru hilabeteko epea luzatzeko aukera aurreikusi ahal izango da, betiere, kasu guztietan, bost hilabeteko epea gainditzen ez bada, SPKLren 243.1 artikuluko azken lerroaldean xedatutakoarekin bat etorriz. Azken ziurtapena onartzeko epea ezaugarrien taulako 30. atalean araututa dago.
51.- Bermealdia eta likidazioa
1.- Bermealdia harrera datatik hasiko da zenbatzen, eta ezaugarrien taulako 16. atalean adierazitako epea izango da. Bermealdian, artapeneko eta zaintzako gastuak kontratistaren kargura izango dira. Sortak izanez gero, bermealdia sorta bakoitzarentzat bereiz zenbatuko da.
2.- Epe horretan SPKLren 110. artikuluan adierazitako eta aplikagarriak diren kontzeptuengatik erantzungo du behin betiko bermeak.
3.- Epe horretan, nolanahi ere, kontratista obrak artatu eta zaintzeaz arduratuko da proiektuko preskripzio tekniko partikularren agirian aurreikusitakoaren arabera eta obrako zuzendaritzak ematen dituen argibideak betez. Administrazioaren iritziz, artapen horri jaramonik egin ez badio eta obra arriskuan jartzen bada, Administrazioak bere gain hartuko luke kalteak ekiditeko egin beharreko lanen exekuzioa, kontratistaren kargura.
4.- Harrera partzialak baleude, hartutako zatien bermealdia dagozkion harrera partzialen datetatik aurrera hasiko da zenbatzen.
5.- Bermealdia bukatu baino hamabost egun lehenago, zuzendaritza fakultatiboak obren egoerari buruzko txostena egingo du, ofizioz edo kontratistak eskatuta. Txostena aldekoa bada, kontratista erantzukizun guztietatik libre geldituko da –SPKLren 244. artikuluan xedatutakoan izan ezik–; horretaz gain, kontratua likidatu beharko da eta, egiteko ordainketarik baldin badago, ordaindu, 60 eguneko epean. Txostena aldekoa izango ez balitz eta antzemandako akatsak obrak egiterakoan izandako hutsuneen ondorio badira eta ez eraikitakoaren erabilerarenak, bermealdiaren barruan obra zuzendaritzak beharrezkoak diren aginduak emango dizkio kontratistari konponketak egin ditzan eta horretarako epe bat emango dio; lan horiek egin bitartean kontratista arduratuko da obraren zaintzaz eta ez du inolako ordainik jasoko bermealdia luzatzeagatik.
6.- Edozein kasutan, bermealdi hori igaro ostean, txostena aldekoa balitz edo, bestela, eraikitakoa konpondu ostean, egiaz exekutatutako obren likidazioaren proposamena egingo du zuzendaritza fakultatiboak hilabeteko epean, eta kontratistari jakinaraziko zaio hamar eguneko epean bere adostasuna ager dezan edo egokitzat jotzen dituen erreparoak azal ditzan. Kontratistaren erantzuna jaso ondoren edo horretarako ezarritako epea igaro ostean, bi hilabeteko epean, kontratazio organoak likidazioa onartu beharko du eta, hala badagokio, haren ondoriozko saldoa ordaindu.
7.- Espedientean behar bezala arrazoitutako interes publikoko arrazoi ezohikoengatik kontratazio organoak obraren egiazko okupazioa edo hura erabilera publikoaren zerbitzura ipintzea adostuko balu, harrera-egintza formala bete gabe ere, inguruabar horiek gertatzen direnetik aurrera obraren harrera-egintzari dagozkion ondorioak sortuko dira HAKLAOren 168. artikuluan ezarritako moduan.
52.- Ezkutuko akatsen erantzukizuna
1.- Obra suntsituko balitz edo bere eginkizunarekin bateraezinak diren kalte larriak jasango balitu bermealdia igaro ostean, eraikuntzako ezkutuko akatsen ondorioz, kontratistak kontratua ez duelako bete, hura izango da gertatzen edo adierazten diren kalte eta galeren erantzulea hamabost urteko epean, harrera egiten denetik zenbatzen hasita.
2.- Halaber, kontratista izango da epe horretan obran zimentazio, euskarri, habe, forjatu, karga-horma edo egiturazko beste elementu batzuetan eragindako eta eraikuntzaren erresistentzia mekanikoa eta eginkortasuna arrisku zuzenean ipintzea dakarten akats edo gabezien ondorioz sortutako kalte materialen erantzulea, horiek obraren harrera-datatik (erreparorik gabe) zenbatzen hasita edo horiek konpontzen direnetik aurrera.
3.- Akats edo gabezietatik eratorritako kalte materialengatik aurreko atalean aurreikusitako erantzukizuna eskatzeko ekintzak bi urteko epean preskribatuko dira kalte horiek gertatu edo adierazten direnetik zenbatzen hasita; ez dira alde batera utziko kontratua ez betetzearen ondoriozko erantzukizunak eskatzeko egon daitezkeen ekintzak.
4.- Epe hori amaitutakoan kalte edo galerarik izan ez bada, kontratistaren erantzukizuna erabat amaitutzat joko da.
53.- Kontratua suntsiaraztea
1.- SPKLren 211. eta 245. artikuluetan ezarritakoez gain, kontratua suntsiarazteko arrazoi izango dira SPKLn adierazitako funtsezko betebeharrak, 36.3 eta 36.4 klausuletan adierazitakoak eta ezaugarrien taulako 20. atalean kontratuaren funtsezko betebehartzat hartzen direnak ez betetzea.
2.- SPKLren 211.2 artikuluarekin bat etorriz, kontratua suntsiarazteko hainbat arrazoi batera gertatzen direnean eta efektu desberdinak badituzte suntsiarazpenaren ondorio ekonomikoei dagokienez, denboran lehentasunez agertutakoari erreparatu beharko zaio.
3.- Kontratua suntsiaraztea kontratazio organoak erabakiko du SPKLren 212.1 artikuluan xedatutakoarekin bat etorriz, arauz ezarritako moduan izapidetutako prozedura bidez.
4.- Kontratua kontratistaren erruzko ez-betetze baten ondorioz suntsiarazten denean, bermea konfiskatu egingo zaio eta, gainera, Administrazioari kalte-ordainak ordaindu beharko dizkio konfiskatutako bermearen zenbatekotik gorako kalte eta galeren ondorioz. Kontratistak ordaindu behar dituen kalte-galerak kontratazio organoak zehaztu beharko ditu. Horretarako, erabakia arrazoitu egin beharko du, kontratistari entzunaldia egiteko aukera eskaini ondoren. Erabakia hartzeko, besteak beste, honako faktore hauek izango dira kontuan: proiektatutako inbertsioari dakarkion atzerapena eta Administrazioari eragindako gastu nagusiak.
5.- Suntsiarazteko arrazoiak aplikatzeko SPKLren 212. artikuluan xedatutakoa beteko da eta bere ondorioetarako SPKLren 213. eta 246. artikuluetan xedatutakoa, eta baita, hala badagokio, hura garatzeko araudian xedatutakoa ere.
6.- Kontratua suntsiarazteko arrazoiak izan daitezke, halaber, honako hauek: 

a) Kontratua exekutatzen ari den bitartean, kontratistak kontratuari atxikitako langileen soldatak ez ordaintzea, edo langile horientzat indarrean dauden hitzarmen kolektiboetan xedatutako baldintzak ez betetzea.
Arrazoi horrek eragindako suntsiarazpena enpresa kontratistako langileen ordezkariek eskatuta egingo da, oro har; salbuespen izango da soldatak ordaindu ez zaizkien langileak, SPKLren 130. artikuluaren arabera, subrogazioaren eraginpekoak badira, eta enpresa kontratistak zor dituen soldaten zenbatekoa kontratuaren adjudikazio prezioaren % 5 baino handiagoa denean. Azken kasu horretan, suntsiarazpena ofizioz erabaki daiteke, kontratazio organoak zuzenean.
b) Baldintza agiri honen arabera laneko segurtasun eta osasun arloko ez-betetze oso astuna gertatzea.
8.- Aldi baterako enpresa elkarteen kasuan, kideetako batek SPKLren 211.1 artikuluko a) eta b) letretan aipatzen den kasua betetzen duenean, administrazioak eskumena izango du aldi baterako elkartea osatzen duten gainerako enpresei kontratuzko betebeharrak betearazteko edo kontratuaren suntsiarazpena erabakitzeko.
8.- Haatik, ez-betetzeengatiko zehapenak kontratuaren prezioaren % 5eko multiplo batera iristen direnean, kontratazio organoak kontratua suntsiarazteko eskumena izango du, edo kontratuarekin jarraitzea erabaki dezake, beste zehapen batzuk ezarrita.
54.- Obrak ondasun eta eskubideen inbentario orokorrean barneratzea
Obra inbentariagarriak –eta hobekuntzakoak, hala dagokienean– ondasun eta eskubideen inbentario orokorrean sartzeari begira, harrera egintzan, exekutatutako obraren neurri eta ezaugarrien egoera zein den deskribatzen duen dokumentazioa emango dio enpresa kontratistak obra zuzendaritzari, egindako obrak harreraren unean zer egoeratan dauden zehatz-mehatz definituta.
55.- Kontraesanak
Zehaztapen ekonomiko eta administratiboei dagokienez, kontraesanik baldin badago, alde batetik, proiektua osatzen duten dokumentuen eta, bestetik, administrazio klausula partikularren agiriaren artean, baldintza agiri honetan jasotakoek aginduko dute.
I. ERANSKINA.- LIZITAZIO ELEKTRONIKORAKO JARRAIBIDEAK
I.- LIZITAZIO ELEKTRONIKORAKO SISTEMA 

1. Kontratazio prozeduraren izapideak egiteko lizitazio elektronikorako sistema erabiltzeko baldintzak
1.1 Baldintza administratiboak:
a) Ziurtagiri digitala eduki behar da; ziurtagiri horrek onartua egon behar du lizitazio elektronikorako sisteman identifikatzeko eta sinatzeko bitarteko gisa. Gaur egun, hauek dira ziurtagiri elektroniko horiek:
· Izenpe (Erakundea, Herritarra, Erakundearen Ordezkaria)
· FNMT (Erakundea, Herritarra, Erakundearen Ordezkaria)
· NAN-e
· Camerfirma (Erakundea, Herritarra)
Onartzen diren ziurtagirien zerrenda aldatu egin daiteke. Lizitazio elektronikorako sisteman sartzeko atarian, onartzen diren ziurtagiri elektronikoen zerrenda eguneratua azalduko da une oro.
Erakunde ziurtagiriak, berritu ezin badira ere, iraungi edo baliogabetu arte erabiltzen jarraitu ahal izango dira.
b) Egoera hauetakoren batean egotea:
a) Alta egoeran egotea eta indarreko ziurtagiria izatea Euskadiko Lizitatzaile eta Enpresa Sailkatuen Erregistroan
b) Alta egoeran egotea lizitazio elektronikorako aldi baterako gaikuntza sisteman
c) Bi operadore ekonomiko edo gehiagok parte hartzen badute elkarrekin formalki ABEEa eratzeko konpromisoarekin, ABEEaren konpromisoak aldi baterako gaikuntza sisteman erregistraturik egon beharko du.
1.2 Baldintza teknikoak:
Honako esteka honetan dago elektronikoki lizitatzeko baldintza teknikoei buruzko informazioa:
https://www.contratacion.euskadi.eus/informazio-orokorra-lizitazio-elektronikoa/w32-kpelicel/eu/
2. Lizitazio elektronikorako sisteman nola sartu:
Sistema erabili ahal izateko, atari honetan sartu beharko da: https://www6.euskadi.net/lizitazioa/
Lizitazio elektronikoari buruzko zalantzak edo gorabeherak argitzeko zerbitzua:
945 016 298
II.- JAKINARAZPEN ETA KOMUNIKAZIO ELEKTRONIKOAK
Jakinarazpenak eta komunikazioak elektronikoki egiteko, Gipuzkoako Foru Aldundiaren egoitza elektronikoaren bitartez egin behar dira; hona hemen egoitzara iristeko esteka: https://egoitza.gipuzkoa.eus/eu/hasiera. Jakinarazpen edo komunikazio bat bidaltzen den bakoitzean, bidali izanaren mezua jasoko du enpresak I. eranskin honetako Gehigarrian horretarako idatzi duen helbide elektronikoan.
I. ERANSKINAREN GEHIGARRIA.- JAKINARAZPEN ETA KOMUNIKAZIOAK JASOTZEKO DATUAK

IDENTIFIKAZIO DATUAK

1. abizena, 2. abizena, izena
NAN-IFZ
	 

	 


1. Norberaren izenean
Ordezkatzen dudan enpresaren izenean Ordezkatutako enpresaren sozietate-izena:
Ordezkatutako enpresaren IFK:
* Aldi baterako enpresa elkartea bada, eredua egokitu egin behar da, aldi baterako enpresa elkartean izango den enpresa bakoitza ordezkatzen duten pertsona guztiei buruzko datuak gehitzeko.
ADIERAZTEN DU(TE)
Kontratua adjudikatzeko prozedurarekin lotutako jakinarazpen eta komunikazioetarako (izendapena eta espedientearen kodea):

KONTRATAZIO ESPEDIENTEAREN DATUAK

Kontratuaren izena
Erreferentzia kodea
Jakinarazpen eta komunikazio elektronikoetarako datuak honako hauek dira
:

JAKINARAZPEN ETA KOMUNIKAZIOETARAKO DATUAK
	Kalea/plaza/hiribidea/…: 
Udalerria
Telefonoa
Abisuetarako helbide elektronikoa:
Hartzailea:
	PK
Mugikorra
	ZK.
	Solairua
Probintzia

	Aldea


	Jakinarazpena/komunikazioa jasotzeko aukeratutako hizkuntza:
	
	
	


Euskara 
[image: image3] 
      Gaztelania 
[image: image4]
II. ERANSKINA.- ALDI BATERAKO ENPRESA ELKARTEA ERATZEKO KONPROMISOAREN EREDUA

IDENTIFIKAZIO DATUAK

1. abizena, 2. abizena, izena
NAN-IFZ
	 

	 


2. Norberaren izenean
Ordezkatzen dudan enpresaren izenean Ordezkatutako enpresaren sozietate-izena:
Ordezkatuaren IFK:

IDENTIFIKAZIO DATUAK

1. abizena, 2. abizena, izena
NAN-IFZ
	 

	 


3. Norberaren izenean
Ordezkatzen dudan enpresaren izenean Ordezkatutako enpresaren sozietate-izena:
Ordezkatuaren IFK:
* Eredua egokitu behar da, adjudikaziodun gertatuz gero aldi baterako enpresa elkartean izango den enpresa bakoitza ordezkatzen duten pertsona guztiei buruzko datuak gehitzeko.
KONTRATAZIO ESPEDIENTEAREN DATUAK

Kontratuaren izena
Erreferentzia kodea
ADIERAZTEN DUTE
1. Konpromisoa hartzen dutela aldi baterako enpresa elkarte gisa formalki eratzeko, erreferentziako kontratuaren adjudikaziodun gertatuz gero, honako partaidetza portzentaje honekin:
	Enpresaren izena
	%

	
	

	
	

	
	


2. Honako hau izendatzen dutela enpresa elkartearen ordezkari edo ahaldun bakar, kontratutik ondorioztatzen diren eskubideak baliatu eta betebeharrak betetzeko behar beste ahalmenez kontratua iraungi arte: 

	Izen-abizenak
	


Tokia eta data:
	Enpresaren izena
	sinadura

	Enpresaren izena
	sinadura

	Enpresaren izena
	sinadura


III. ERANSKINA - ABAL EREDUA
	Sozietate izena
Jakinarazpen eta errekerimenduetarako helbidea:
	
	IFZ
	

	Kalea, plaza, hiribidea…: 
	ZK.
	Solairua
	Aldea

	Udalerria
PK
AHALDUNA(K)
	
	Probintzia
	

	Izen-abizenak
	
	IFZ
	



KREDITU ENTITATEAREN EDO ELKAR BERMATZEKO SOZIETATEAREN DATUAK
Gipuzkoako Foru Aldundiaren aurrean honako honen abalemaile solidario moduan eratzen dira goian aipatutako entitatea eta, bere izenean eta ordezkaritzan, egintza honetan hura behartzeko ahalorde nahikoak dituzten pertsonak, dokumentu honen behealdean aipatutako ahalorde askiespenaren arabera:
ABALATUTAKO PERTSONAREN EDO ERAKUNDEAREN DATUAK

Izen-abizenak / Sozietate izena
IFK/IFZ
Kontratuaren xedea edo abalatuak bere gain hartutako betebeharra
Kontratazio organoa
4. Abalaren zenbatekoa (letraz eta zenbakiz)
Entitate abal-emaileak bere erantzukizunpean aitortzen du betetzen dituela Herri Administrazioen Kontratuei buruzko Legearen Erregelamendu Orokorraren 56.2 artikuluan aurreikusten diren baldintzak. Abal hau solidarioki ematen da obligaziodun nagusiarekiko, berariaz uko eginez eskusio onurari, eta kontratazio organoak egindako lehen errekerimenduan ordaintzeko konpromisoa hartuta, Herri Administrazioen kontratuei buruzko legedian, hori garatzeko arauetan, eta Gipuzkoako Lurralde Historikoko Finantza eta Aurrekontu Araubideari buruzko martxoaren 4/2007 27 Foru Arauan aurreikusten diren baldintzetan betiere.
Abal hau indarrean egongo da, harik eta kontratazio organoak edo horren izenean jardunez legez horretarako gai denak, deuseztatzeko edo itzultzeko baimena ematen duen arte, Sektore Publikoko Kontratuei buruzko Legean eta legedi osagarrian ezarritakoarekin bat etorriz.
Tokia eta data:
Erakundearen sozietate-izena.
Ahaldunen sinadura:
IV. ERANSKINA.- ESKAINTZA EKONOMIKORAKO ETA FORMULA BIDEZ EBALUATZEKO ESKAINTZAKO BESTE ELEMENTUETARAKO EREDUA, ERANTZUKIZUNPEKO ADIERAZPEN ETA GUZTI

IDENTIFIKAZIO DATUAK

1. abizena, 2. abizena, izena
NAN-IFZ
	 

	 


5. Norberaren izenean
Ordezkatzen dudan enpresaren izenean Ordezkatutako enpresaren sozietate-izena:
Ordezkatuaren IFK:

KONTRATAZIO ESPEDIENTEAREN DATUAK

Kontratuaren izena
Erreferentzia kodea
Aipatutako kontratazio espedienteari dagokionez eskatzen diren baldintza eta betekizunak zeintzuk diren jakinda, honako prezio hau(ek) eta, hala badagokio, formula bidez ebalua daitezkeen gainerako elementuen eskaintza hauek proposatzen ditu: 
1.- ESKAINTZA EKONOMIKOA
	
	ESKAINTZA EKONOMIKOA

	

	PREZIOA (idatzita)
	
	euroak

	PREZIOA (zenbakiak)
	
	€

	
	BEZ (% 21)
	€

	
	GUZTIRA
	€


ERANTZUKIZUNPEKO ADIERAZPENA
Enpresaren titular den aldetik/Ordezkatzen duen enpresaren izenean bere erantzukizunpean honako hau adierazten du:
1.- Eskaintza aurkezten duen enpresaren ordezkari dela.
2.- Ordezkatzen duen enpresak Administrazio Publikoarekin kontratatzeko gaitasuna duela, jarduteko erabateko gaitasuna duenez, ez baitu betetzen SPKLren 71. artikuluan aurreikusten den ezein inguruabar.
3.- Aldi Baterako Enpresa Elkartea dela:
	
	BAI, eta eskaintza aurkeztean, adierazpen honekin batera aurkezten da ABLEa eratzeko konpromisoa, II. eranskinaren araberakoa.

	
	

	
	EZ


4.- Badituela ezaugarrien taulako 13. atalean eskatzen diren baimen/gaikuntza profesionala, kaudimen ekonomiko, finantzario, profesional eta teknikoa edo, hala badagokio, dagokion sailkapena.
Kaudimen hori egiaztatzeko:
	
	BAI, beste enpresa baten bitartekoetan oinarrituko da; horretarako, badu idatzitako baimena.

	
	

	
	EZ da beste enpresa baten bitartekoetan oinarrituko.


5.- Eskaintza prestatzeko garaian honako alderdi hauek kontuan izan dituela adierazten du: fiskalitate, ingurumenaren babes, enpleguaren babes, genero berdintasun, lan baldintza, laneko arriskuen prebentzioa eta desgaitasunen bat duten pertsonen gizarteratze eta laneratze arloan indarrean dauden xedapenetatik eratorritako betebeharrak, desgaitasunen bat duten pertsona kopuru edo portzentaje jakin bat kontratatzeko eta ingurumena babesteko betebeharrak.
Orobat, baldintza agirietan xedatutako exekuzio baldintza bereziekin ados dagoela eta bat egiten duela adierazten du.
6.- Kontratuaren exekuzioari ezaugarrien taulako 14. atalean adierazten diren profil eta zehaztapenekin bat datozen giza baliabide eta bitarte materialak atxikitzeko konpromisoa hartzen du.
	LANGILEAK
	PROFILA

	Obrako buru bat, graduko titulua edo baliokidea izango duena, eraikuntzari lotutako espezialitateren batean.
	5 urteko esperientzia autobideak, errepideak eta bizikleta-bideak eraikitzeko, zimendatzeko eta zolatzeko lanetan, eta % 30eko dedikazioa.

	Obrako arduraduna.
	5 urteko esperientzia autobideak, errepideak eta bizikleta-bideak eraikitzeko, zimendatzeko eta zolatzeko lanetan, eta % 100eko dedikazioa.

	Topografia talde bat.
	5 urteko esperientzia autobideak, errepideak eta bizikleta-bideak eraikitzeko, zimendatzeko eta zolatzeko lanetan, eta % 50eko dedikazioa.

	Proiektuan aurreikusitako ingurumen neurriak martxan jartzeaz, hondakinak kudeatzeaz eta segurtasun eta osasun neurriez arduratuko den talde bat. Lan talde hori hainbat pertsonak osatu ahal izango dute, baina guztiek izango dituzte zeregin horiek betetzeko prestakuntza eta titulazio egokiak.
	5 urteko esperientzia indibiduala autobideak, errepideak eta bizikleta-bideak eraikitzeko, zimendatzeko eta zolatzeko lanetan, eta talde osoaren dedikazioa % 15ekoa.


7.- Adjudikazioduna gertatzen bada, lan baldintzen inguruan eskatzen zaion informazio guztia eman beharko du; informazio hori kontratua adjudikatu ondoren kontratuaren objektu den jarduera egiten duten langileei benetan aplikatzen zaizkien baldintzei buruzkoa izango da. 
8.- Zehazki, eskaintza prestatzeko garaian, Gipuzkoako Eraikuntza eta Obra Publikoen Hitzarmen Kolektiboaren araberako lan baldintzak –bereziki Gipuzkoako Aldizkari Ofizialean argitaratu den hitzarmen horren azken testua–, gutxienez, kontuan izan dituela adierazten du, eta kontratuaren xedeko jarduera egiten duten langileei aplika badakieke sektorekoa baino onuragarriagoa den beste enpresa hitzarmen edo itun bat, honako hau dela adierazten du:

9.- Adjudikazioduna gertatuz gero
	

	

	


BAI, BAIMENA EMATEN DU, esanbidez, enpresa ordezkatuak Gipuzkoako Foru Aldundiarekiko zerga betebeharrak eta Gizarte Segurantzarekiko betebeharrak betetzen dituela egiaztatzen duen informazioa Administrazio Publiko kontratatzaileari lagatzeko
EZ
10.- Atzerriko enpresa da:
	
	BAI, eta Espainiako jurisdikzioari eta auzitegiei atxikitzen natzaie, zegokidakeen atzerriko foru jurisdikzionalari uko eginez.

	
	

	
	EZ


11.- Ordezkatzen duen enpresa:

BAI, Merkataritza Kodeko 42.1 artikuluan aurreikusitako kasuren batean sartzen da.
EZ da sartzen Merkataritza Kodeko 42.1 artikuluan aurreikusitako inolako egoeratan.
Erantzuna baiezkoa bada:
EZ du kontratuaren adjudikazioan parte hartzen banakako proposamena aurkezten duen talde bereko beste inolako enpresarekin batera, ezta Merkataritza Kodeko 42.1 artikuluan jasotako kasuren batean dagoen ezeinekin batera ere.
BAI, kontratuaren adjudikazioan parte hartzen du talde bereko enpresekin edo banakako proposamenak aurkezturik Merkataritza Kodeko 42.1 artikuluak ezartzen dituen aukera kasuetan sartuta daudenekin; enpresak hauek dira:
_______________________________

(*) Merkataritza Kodeko 42.1 artikulua:
“Edozein sozietate taldetako sozietate nagusiak atal honetan aurreikusten den bezala eman behar ditu urteko kontu eta kudeaketa txosten finkatuak.
	IFZ/IFK
	Sozietatearen izena

	
	

	
	

	
	

	
	


12.- Hala badagokio, proposamenean konprometitutako adjudikazio irizpideen inpaktua ebaluatzera behartuta dago, baita aplikatutako exekuzio baldintza sozial bereziak ere, V. eranskinean adierazitako ereduari jarraikiz; administrazio klausula partikularren agirian (36. klausula) adierazitako unean aurkeztu behar da eredu hori.
13.- Konpromisoa hartzen du goitik behera betetzeko Gipuzkoako Foru Administrazioaren KONTRATAZIO PUBLIKOARI APLIKATZEKO JOKABIDE KODEA ETA ERAKUNDEAREN ZUZENTASUN ESPARRUA, Diputatuen Kontseiluak 2017ko irailaren 5eko bileran onartutakoa eta honako helbide elektroniko honetan lizitatzaileen eskura dagoena:
https://www.gipuzkoa.eus/documents/20933/923643/Kontratazio_kodea-es.pdf/e014801b-3e70-fd79-8ac2d63ea19aa374
Eta, beraz, ez duela inolako interes gatazkarik eta ez duela horren baliokidea den harremanik beste lizitatzaile batzuekin edo proiektuan interesa duten beste alde batzuekin. Kontratuaren exekuzioaldian egoera hori gertatuko balitz, enpresak bere gain hartzen du horren berri botere adjudikatzaileari emateko betebeharra.
14.- Sekretu tekniko edo komertzialekiko lotura dela eta, konfidentzialtzat jotzen ditu ondoren aipatzen diren eskaintzako dokumentu, informazio eta alderdiak: 


………………………………………………………………… 

Datu horiek konfidentzialak dira arrazoi hauengatik:

………………………………………………………………… 

Tokia eta data:
Enpresaren izena sinadura
V. ERANSKINA.- ADJUDIKAZIO IRIZPIDEAK ETA EXEKUZIO BALDINTZA SOZIAL BEREZIAK EBALUATZEKO SISTEMAREN PROPOSAMENA
IDENTIFIKAZIO DATUAK

1. abizena, 2. abizena, izena
NAN-IFZ
	 

	 


6. Norberaren izenean
Ordezkatzen dudan enpresaren izenean Ordezkatutako enpresaren sozietate-izena:
Ordezkatuaren IFK:

KONTRATAZIO ESPEDIENTEAREN DATUAK
Kontratuaren izena
Erreferentzia kodea
ADIERAZTEN DU aipaturiko enpresak kontratua gauzatzean honako hauek egin dituela:
1.- Kontratua exekutatzeko … emakume erabili ditu, eta hori erabilitako plantillaren guztizkoaren % … dela.
2.- Enpresan emakumeen eta gizonen arteko berdintasunari buruz diagnostiko bat egin du, edo prestazioaz baliatzen diren pertsonena, eta diagnosiko hori oinarri hartuta diseinatu eta aplikatu dira berdintasun alorreko … (kopurua adierazi) ekintza, … pertsona izanik onuradun.

3.-
Berdintasunaren inguruan …. prestakuntza ordu diseinatu eta eskaini ditu, eta …. pertsonak parte hartu dute.
4.- Enpresako langile bat izendatu da edo teknikari bat kontratatu da berdintasuneko arduradun izateko.
5.- Protokolo bat edo neurri zehatz batzuk onetsi dira lanean sexu jazarpena eta sexua dela-eta egiten den jazarpena saihesteko eta horiei aurre egiteko; … pertsonek parte hartu dute horien diseinuan eta …. pertsona dira onuradun edo eraginpeko.
6.- Protokolo zehatz bat onetsi da enpresan genero hizkuntza erabiltzeko. Hori diseinatzeko … pertsonek hartu dute parte eta … pertsonari jakinarazi zaie.
7.- Kontziliazio neurriak diseinatu eta aplikatu dira; guztira, … pertsona izan dira ekintza horien onuradun, horietatik … emakumeak. Ekintza honelakoak izan dira (adierazi dagokiona: emakumeen eta gizonen arteko erantzunkidetasuna sustatzea; bereziki, adingabe eta mendekoen zaintza ahalbidetuko duten bitarteko propio, pribatu edo soziokomunitarioak prestatzea, hala nola zerbitzu txekeak, jantokiak, haurtzaindegiak, eguneko zentroak edo ludotekak: edo, bestela, lanaldia hobetzea, eszedentziak, lizentzia edo baimenak, ordutegia malgutzea, telelana edo zerbitzuak egokitu nahiz berresleitzea).
8.- Enpresa hitzarmen bat aplikatu da, gizonen eta emakumeen arteko berdintasuna lortzera bideratutako neurriak jasotzen dituena, non, horietatik …. (adierazi kopurua) ekintza hartu diren, eta horiek kontratuen exekuzioan aplikatuta … pertsona izan dira onuradun. 

9.- Emakume eta gizonen berdintasunaren arloko ziurtagiria edo egiaztagiria dago, eta horretako ekintzak kontratuaren exekuzioan aplikatuta … pertsona izan dira onuradun. 

10.- Plantillan 50 pertsona baino gehiago dituzten enpresen kasuan, % 33ko edo hortik gorako desgaitasuna duten pertsonen % 2ko kontratazio kuota errespetatu eta bete da. Hala, enpresako plantilla osoa ... pertsona izanik, % 33ko edo hortik gorako desgaitasuna duten .... pertsona daude bertan. 

11.- Langile guztientzat (… pertsona dira) bete da indarrean dagoen hitzarmen sektoriala eta lurraldekoa. 

12.- Kontratua gauzatzean hizkuntza ez sexista erabili da, saihestu du emakumeen irudi diskriminatzaile edo estereotipo sexista oro, eta irudi jakin bat sustatu du, balio hauek izanik: berdintasuna, presentzia orekatu bat, aniztasuna, erantzunkidetasuna, eta askotariko rol eta genero identitateak. Irizpide horiei jarraikiz egindako materialak (iragarkiak, kartelak, liburuxkak, irudiak, dokumentuak eta abar), guztira, ... (jarri zenbakia) izan dira, eta... (jarri zenbakia) pertsonarengana iritsiko direla kalkulatzen da.
� Hainbat enpresaren eskaintza edo parte hartzeko eskaera aurkezten bada eta enpresa horiek Aldi Baterako Enpresa Elkartea formalki eratzeko konpromisoa hartzen badute adjudikaziodun gertatuz gero, jakinarazpen eta komunikazioetarako helbide bakarra aurkeztu beharko dute. 


� Konfidentzialtasun adierazpenak ezingo ditu hartu ez enpresak aurkeztutako dokumentazio guztia ez eskaintza teknikoko egiaztapen dokumentazio guztia. Kasu horretan, edo adierazpen horri neurri desegokia ematen bazaio, kontratazio organoak zehaztuko du zer datu edota dokumentu jo behar diren konfidentzial. Enpresak ez badu berariaz konfidentzial jotzen daturik edota dokumenturik, ulertuko da aurkeztu dituen datu edota dokumentuetan ez dagoela konfidentziala den batere. Era berean, eskaintzak aurkeztu ondoren ez da onartuko aurkezpenaren unean konfidentzial jo ez den daturik konfidentzial jotzea.

